
At æde andre og selo undgaa at 
ædes — det er Liosopgaoen. 



DET MUNTRE LIV 

KLART rindende Vand fyldte Grøften; 
men paa Bunden laa det matsorte, 
støvlette Mudder. Det laa tommetykt, i Lag 
paa Lag med det ene lille Fnug ovenpaa 
det andet og saa løst og let, at en tæt, uklar 
Bøgsøjle ved mindste Berøring rejste sig i 
Vejret. 

Et Uhyre med Gab og Tænder som en 
Krokodille, en flad og forræderisk Pande og 
store, dorske, ondskabsfulde Øjne laa lige 
over Bunden i den brede, solede Tværgrøft, 
der fra den store Indsøs flade Bugtdyb skar 
sig ind i Land. Hele Uhyret var knap en 
Finger langl 

De opskydende Vandplanter slørede hen- 
des Krop og drog vigende Skyggerids over 
hendes trinde, smækre Hale. 

Hun yndede at staa her mellem Bund- 
grøden, naar Solen skinnede, og spille dri- 
vende Rørstump. Hendes rødbrune Farve 
med de tigrede Tværstreger maskerede hen- 
de fortrinligt. Hun var simpelthen en Rør- 

stump. Selv den skarpøjede Hejre, der uset 
var dalet ned en halv Snes Meter derfra 
og nu lydløst under langsomme, beherskede 
Trin vadede nærmere og nærmere, tog hen- 
de ved første Øjekast for en Pind. 

Al Sommerdagens Grøftevandsliv pulse- 
rede om Geddeungen 

Vandedderkopper gik op efter Luft og 
kom ned med den mellem Bagbenene for 
under Kildemossets Krøl at fortøje deres 
sølvskinnende Dykkerklokker. Rygsvøm- 
mer ved Rygsvømmer med en glinsende 
Luftblære som Svømmepose paa Bugen og 
et Par lange Ben til Aarer strittende vidt ud 
til Siden jog i lange Sæt gennem Vandet eller 
steg og sank med Luftballonfart. Hun ske- 
lede i Vejret og saa' i Læ af en Vifte Siv en 
Forsamling sorte, baadf ormede Hvirv- 
lere tegne sig som Prikker mod den lysen- 
de Overflade. De smaa Vandbiller laa og 
dasede; men pludselig stod der som et 
Stormstød ned iblandt dem, de splittedes 
hovedkulds og hvirvlede af ud i videre og 
videre Kredse — for saa atter som en Flok 
Faar at klumpes lige saa pludselig. 

Geddeungen forsvandt for Hejren i en 
Muddersky og smuttede afsted et langt 
Stykke udefter. Paa en aaben, undersøisk 
Slette i en bred Vig lagde hun sig for An- 
ker i Slagskyggen under en Klynge frodige 

Kabelejer, hvis gule Blomster glimtede frem 
af de grønne, hjærteformede Blade-Skyer. 

Der var aldrig Ro omkring hende 

naar eet Dyr var paa Vej ned, var et andet 
paa Vej op! Og under hende var Dynddynen 
i uafbrudt Bevægelse. Pinde gik til højre og 
venstre; laadne Knolde laa og rullede over 
hinanden . . . det krympede og gav sig af 
Larver alle Vegne. Saa mudrede de rastløse 
Vandkalve ustandselig; de frigjorde Blade 
og Stængler, som langsomt og paa uhyggelig 
Vis løftede sig mod Overfladen. Ogsaa Luft- 
bobler blev fri og gik roterende til Vejrs 
med Hast 

Her sloges to store Rovbiller med en stak- 
kels Vandtægel Det fladprammede Insekt 
rakte ud efter sine Fjender med sine skor- 
pionlignende Kløer; men Rovbillerne greb 
det en i hver Ende, slog Kløerne bort med 
deres stærke Fangben og hev dets Hoved 
og Krop fra hinanden. Det maatte være 
glad, det slap saa regulært af med Livet I 

Alt pinte, alt martrede hinanden hernede 
... ja, aad sig selv op I At miste Arme og 
Ben og flere Skaal Sul af Kroppen hørte 
Dagen til — og bare man hvilede sig et Mi- 
nut, blev man taget for Aadsel. 

Den store Hesteigle havde i rytmiske 
Slyngninger -slanget sig gennem Vandet; nu 
var den træt og strakte sig et Øjeblik for at 

sove til Middag — straks greb de forment- 
lige Pindestumper, den laa paa, fat i den, 
og graadige Hoveder med skarpe Kæber 
spændte mod dens Kød; paa et hængende 
Haar var den ved at blive lænket for evig, 
nu lykkedes det den endelig atter at slippe 
fri og hale afsted med to af sine Plageaan- 
der efter sig. 

Opmærksom fulgte Geddeungen den 
sorte Mudderorms Flugt: At æde andre og 
selv undgaa at ædes — det var Livsopga- 
ven, forstod Grum. 

En Tid lang holdt hun sig ganske stille, 
kun en bølgende Viften med Rygfinnen og 
de ondskabsfuldt lysende Øjne forraadte 
hendes Liv. Langsomt aabnede og lukkede 
hun sin lille brede Mund og lod Vandet 
strømme iltende over de ildrøde Gæller. 

Men længe varer det ikke, før hun har 
glemt den Fare, hun nylig er undsluppet. 
Hendes grumme Fangerlidenskab betager 
hende atter 

Fra Slagskyggen under Kabelejerne farer 
hun hen under et lige udfoldet Aakande- 
blad. Her har hun en særlig yndet Lurestil- 
ling med Ryggen helt oppe mod Bladets 
Underside og Næsen lige i Skyggegrænsen, 
parat til Hug. Sølvsmut fra Smaafisk lyner 
om hende, og Myriader af bitte, lysende 
Krebsdyr vimser hende saa tæt om Snuden, 

at hun uafladelig kan snappe snesevis i sin 
graadige Flab. 

Det var særlig det, der rørte sig, som 
øvede en magisk Tiltrækning paa hende! 
Lige fra dengang, hun som tolv — ^femten 
Dage gammelt Kryb havde fortæret sin 
Blommesæks Indhold og aabnet sin store, 
gribelystne Mund, vakte alt det, der flim- 
rede, snoede og rørte sig, alt det som vilde 
undslippe, paa uimodstaaelig Vis hendes 
Drift. 

Dybt derinde i sit Væsens inderste Kærne 
ejede hun en altbeherskende Trang: den 
ytrede sig som en Umættelighed en For- 
visning om, at hun aldrig kunde faa nok, 
og en Ængstelse for, at andre skulde æde 
Vandene tomme. En vanvittig Graadighed 
besjælede hende; selv om hun var stoppet, 
saa hun ikke orkede mere, maatte hun dog 
stadig svømme om med Bytte i Munden. 

Hvad der var stille og i Ro ejede derimod 
ingen videre Tiltrækning for hende, hun 
følte ingen Sult ved at se det og ingen Lyst 
til at eje det; det kunde hun jo altid tage. 

Tyst og tavst og i Vand til Bugen trawler 
den skarpøjede Hejre imidlertid Grøften 
igennem .... 

Sindigt passer den sin Dont og spankule- 
rer af i lange, afmaalte Skridt. Dens store,. 

tilsyneladende saa tunge Krop vugger over 
de grøngule, stilkede Ben, den korte, brede 
Hale næsten kæmmer Vandfladen, mens 
den trinde, armlange Hals er i idelig Bevæ- . 
gelse og retter det dørkformede Næb som 
en Floret ud i de forskelligste Angrebsstil- 
linger. 

Hættemaager og Terner støjer om den — 
og fra Tid til anden enes en tre, fire Styk- 
ker om at drille deres store Konkurrent. 
Bedst som Hejren er i Fangerstilling med 
Næbet blot en Kende over Vandskorpen, 
parat til at gribe Byttet, stryger Maagerne 
bagfra ind over den. Hvæsende maa den 
krumme Hals og sætte Floretten mod Sky 
og hugge og bide efter sine Plageaander. 

I lang Tid kan en saadan drillende, lille 
Maageflok holde ved — og naar den endelig 
hujende og spottende fjerner sig, har den 
ødelagt mange Chancer og spildt mange 
kostbare Minutter for den store tavse, taal- 
modige Fisker. 

Saasnart Maagerne er fløjne, hengiver 
Hejren sig med fordoblet Lidenskab til sin 
Dont. Fra forskellige Udfaldsstillinger lyner 
dens Næblyster ned i Vandet. Tit er Stødene 
forgæves; den maa søge videre frem; men 
endelig faar den da fat paa en lille Aal. 

Det er imidlertid ikke saadan at faa slugt 
den sprælske Fangst, Aalen krymper sig og 

vil ikke ned i Sækken, saa Fuglen maa tage 
noget af det sprælske af den ved at rulle 
den op og ned i sit skarpkantede Næb. Saa 
glider den 

Ogsaa denne Gang er Heldet lige ved at 
redde Geddeungen I 

Hejren, der er kommet bag paa den, bøjer 
varsomt Halsen over den drivende Rør- 
stump. Den ser, der er noget mistænkeligt 
ved Stumpen, men troer den tager fejl og 
vil gøre et Skridt videre. Den faar kun gjort 
det halvt, den standser med Foden halv- 
vejs op — og saa i næste Sekund lyner 
Hugget. 

Bare een Gang slog Grum med Halen. 
Da blev hun grebet. Og noget skarpt og 
haardt, der var stærkere end hun, tvang 
hendes Basken til Ro. Saa gik hun paa Ho- 
vedet ned i en varm og snæver Rende. 

Der var en frygtelig Fisketrængsel i Ren- 
den. Man albuede med Finner og vrikkede 
med Haler. I eet Væk var der nogen bag 
hende, der skød paa, men Mylderet foran 
hende stængede. Hun kom ingen Vegne. 

Og dog gled hun alligevel I Ganske lang- 
somt førte Rendens tykke, slimede Vand 
den levende Dyndvælling, hun stod imel- 
lem, af sted; hun mærkede, hvorledes hen- 
des Mundviger skurede mod Rendens Bred- 

der .... det var hende næppe mulig at 
aande. 

Imens fløj Hejren med hende og alt sit 
øvrige Gylp hjem til sine Unger .... 

Ude paa Søen mødte den en Baad, hvori 
en Mand sad og medede. Erfaringen sagde 
den, at det var en Fisker; men den tog 
fejl — der var ogsaa en Bøsse i Baaden, 
og da den svang sig opover, faldt et Skud, 
som tvang Fuglen til, for hurtigere at slippe 
bort, at give noget af Lasten fra sig. 

Grum var blandt de lykkelige I Pludselig 
mindskedes Trængslen i den lange, mørke 
Bende, og den træge Dyndstrøm, som førte 
hende med sig, ændrede Betning. Lidt efter 
kom Strømmen i rivende Fart og skyllede 
hende hovedkulds afsted, hun saa' paa een- 
gang Lys og følte Plads om sig, saa hun 
kunde vifte med Finnerne .... 

Da faldt hun fra Hejrens Næb i en Højde 
af en Snes Meter .... hun fik Tid nok til at 
mærke, hvor kvælende tør, den anden Ver- 
den var; den trak ligesom Indvoldene ud af 
hende, og hvad hun saa gjorde for at kom- 
me paa ret Køl igen, blev hun lige slet be- 
handlet. 

Saa naaede hun heldigvis sit jordiske Ele- 
ment, fik Vand over Gællerne og kunde be- 
gynde at svømme. 



I VIGENS LUN 

DA hun blev eet Aar gammel, fik hun 
Skæl. 

I sin spæde Ungetid, da hun kun kunde 
æde meget smaa Dyr, havde hun udeluk- 
kende levet af Vandinsekter og Larver. Men 
fra nu af var intet Kød hende helligt uden 
det, der hang ved hendes egne Sideben. 

Hun anfaldt enhver Fisk, som ikke var 
stor nok til at sluge hende, og satte Løjere 
og Smaaskaller tillivs med en egen Tilfreds- 
stillelse. Nu tog hun Hævn over disse glub- 
ske Smaafisk, som havde forbrudt sig den 
Gang, hun endnu bare var i sin Vorden. 

Hun var ikke klækket paa kunstig Vis 
eller kommet til Verden i en Trækasse, gen- 
nemstrømmet af rindende Vand, nej, saare 
naturligt var det hele gaaet for sig. 

Hendes Moder havde i Martsdkgens gule 
Solflimmer, omgivet af trende, lige fyrige 
Bejlere gydt sin Rogn, og den var sunket 
ned og havde klæbet sig fast til nogle Græs- 
tuer i Søkanten. Men allerede Dagen efter 
var der begyndt at samle sig Smaafisk om 

Gram 2 

Tuerne, og næste Dag formelig myldrede 
der af dem; ivrigt gennemsøgte de Tuerne 
og aad alle de Geddeæg, de kunde faa Øje 
paa. Saa grundig gik de til Værks, at der af 
hendes Moders Tusinder og atter Tusinder 
af Æg bare blev levnet to, der sad gemt 
dybt nede i Hjærtet paa et Straa. 

Af det ene var hun rundet. Solen tog sig 
af hende, klækkede hende ud og lærte hende 
at røve, hvad hun kunde overkomme. 
Nu hævnede hun sin Stamme og tog Re- 
vanche 

Hun besad en forbløffende Evne til at 
stille sig og forstod at vælge sin Plads saa- 
dan, at hun ligesom blev borte i Vandet. 
Rørstænglerne sendte hende deres Skygge- 
streger over Kroppen paa Kryds og Tværs, 
Vandsnerre og drivende Andemad slørede 
hende til, de dumme Skaller og andre 
rastløse Smaafisk vimsede hende til Tider 
saa tæt om Flaben, at hun kunde mærke 
Bølgeslaget af deres Halefinner. Nogle kun- 
de næsten løbe Panden mod hende; — men 
naar de saa' hende, hu, hvor Vandet blev 
fuldt af Stjerneglimt og hvor de kom bort 
i en Fart! 

Hvor Aakanderne laa i Flaader og dan- 
nede grønne Øer, gemte hun sig helst; her 
faldt de forræderiske Skygger — hendes 
bedste Venner — kraftigt gennem Vandet, 

tog hende ind til sig og gjorde hende Fang- 
sten let. Men mærkede hun sig opdaget, 
fjernede hun sig nødig i Huj og Hast; den 
Slags vakte for megen Opsigt og skabte Uro 
viden om i Fiskeverdenen. 

Stod hun f. Eks. i Overfladen, og anede 
det hende, at der luredes ovenfra paa hen- 
de, blev hun ligesom mere og mere uskarp 
og eet med det mørke Vand, idet hun umær- 
keligt lod sig synke. Samtidig begyndte alle 
Finnerne at arbejde; yppigt folderige smøg 
de sig om den lange sorte Pind, som hendes 
Krop nu lignede, frynsede og slørede den 
og førte den bort. 

Jo, som hun forstod at stille sig, forstod 
hun ogsaa at flytte sig: varsomt og dis- 

iiLrei .... 

Før havde hun knap været en Finger 
lang, nu var hun allerede paa Fods Stør- 
relse — Og hendes Graadighed var vokset 
i tilsvarende Grad I Hver Time paa Dagen 
kunde hun æde. Hun stoppede sig helt op 
til Halsen og havde endda gerne den ene 
Halvdel af en Fisk udenfor. Det var meget 
almindelig at se en smækkende lille Fiske- 
hale, som hendes Mavekværn endnu ikke 
havde faaet Plads til, stikke hende som eh 
spillende Tunge ud af Munden. Henrykt 
svømmede hun om og suttede paa den, som 
en Dreng sutter paa en Sukkerstang. 

En Dag glider hun langsomt gennem en 
Sivbusk. Livløs og død som en Pind. Øjnene 
sidder som paa Stilke og spejder vildt om 
kring; men Kroppen udtrykker den mindst 
mulige Lidenskab og Bevægelse. 

Hun vender men ogsaa under Ven- 
dingen holder hun sig stiv og spiller sin 
nye Rolle som drivende Pind mesterligt. 

Da opdager hun sin Bro'r, et ligesaa lo- 
vende Stykke Geddeyngel med alle Racens 
Kendemærker. 

Ganske vist har hun koldt Blod, men hun 
er af et hidsigt Gemyt, og da hun tilmed er 
sulten, stirrer hun glubsk og kannibalsk 
paa Fremtoningen. Hendes Appetit skærpes 
og vokser, indenfor umaalelige Tidsenheder 
.... Maden er nær, den skriger hende i Øjet 

— hun glemmer Slægtskab og Lighed, og 
idet hun bøjer sig om sin Midte, saa Hoved 
og Halespids mødes, griber hun i et lyn- 
snart Hug Broderen om Livet. 

Han er fuldt saa stor som hun og kæm- 
per, til han ikke mægter .at røre en Finne; 
men Kuppet lykkes. 

Jo, hun begyndte at komme efter det — 
og hun blev stadig vildere og voldsommere 
og mere glubsk I Hendes Tænder dobledes 

— og som de voksede, skærpedes de af det 
ideligt rindende Gællevands Sug. Og det var 

som hun forstod hvad Værd, der stak i dem, 
for tit stillede hun sig ved Bunden og mud- 
rede fine, haarde Sandskorn op, hvorved 
hun fik gjort Slibevandet endnu mere virk- 
somt. 

Det var mest i Halvlyset, hun nu jagede, 
i den første sarte Dæmring eller Skumring; 
hendes skarpe Øjne saa' i Mørke ligesom 
Uglens og Kattens. Naar Skyggerne blev 
lange og . Himmelskærets Solrødt gød sig 
over Vandet, følte hun sig begunstiget af 
Omgivelserne — og da blev hun eet med det 
vældige i sin vældige Natur. 

Om Dagen derimod døsede hun i Ro 



Vigen, hun boede i, havde side Bredder. 

Mellem det korte, trinde Græs blomstrede 
Gøgeurt og Kabeleje Side om Side og Trev- 
lekronen foldede sine rødviolette Flosse- 
blomster ud paa en stiv, mørkebrun Stæn- 
gel, der altid stod med Cikadespyt om Ho- 
vedet. 

Længere ude begyndte Sjapvandet og Pad- 
derokkerne og efter dem de høje, vimplede 
Tagrør, som i mægtige Klynger soppede af- 
sted saa langt, det var dem muligt at bunde. 

Og hvor de slap, tog de rundstænglede, 
olivengrønne Sumpsiv fat og vadede videre 

og stadig videre, indtil de midtstrøms sam- 
lede sig i Smaakrat og Lunde, i hvis Dyb et 
rigt Insektliv holdt til. 

De skønneste Sommerfugle dansede deres 
Bryllupvals herude: nogle nankingule og 
sørgerandede og andre med Solnedgangs- 
glød paa Vingerne I I Eskadriller paa Snese 
duvede Guldsmede og Vandnymfer Sollu- 
nene af og bød, idet de knitrende vendte, 
alle Solspektrets Pragtfarver til Skue. Sorte 
Hvirvlere laa i Klump og sov, og paa de 
gummistive Åakandeblade krøb Fluer og 
Gedehamse tørskoede om og vederkvægede 
sig med Vandet. 

I den stille, tidlige Morgen sukker og 
skælver Rørene en lille gulgraa Siv- 
sanger kommer pludselig til Syne af sit 
Skjul. Den griber den største af Sommer- 
fuglene om Livet og forsvinder sporenstregs 
ned igen. Lidt efter istemmer den sin lille 
spinkle Savskær-Vise, der staar saa godt 
sammen med Rørtykningernes monotone 
Evighedshvisken. 

Grum nede i Grøden fornemmer kun 
svagt de dæmpede Toner; hun er optaget af 
en Begivenhed, som er ved at udvikle sig 
med rivende Fart — : 

Et Møl falder pludselig i det klare Vand. 
Det forsøger at flyve op, men kan ikke. Saa 

piler det ilsomt over Vandfladen, slæbende 
de brungule Vinger efter sig. Det løber, hvad 
det orker og tager den lige Linje ind mod 
Land. 

Men Hvirvlerne ser Flyverens Havari og 
kommer halende paa deres Vandskier for 
at sønderrive ham. De skyder Torpedo- 
baadsfart og snoer sig paa ejendommelig 
Vis fremad i Spiraler uafbrudt. En kilefor- 
met Fure staar ud fra hver lille Røvers Bov, 
og i Kølvandet bag gaar der Vandfald. 

Den stakkels Flyver bliver vaadere og 

vaadere og mindre og mindre syner 

hans Krop, mens han anstrænger sig for at 
naa det frelsende Rørskær, hvor han vil 
klatre tilvejrs i en Padderok og fri sig, som 
en Kat gaar i et Træ for Hunde. 

Det lykkes ham desværre ikke; han er 
synkefærdig — og glubsk hugger en af 
Hvirvlerne sig fast i hans Bagkrop. 

Men den heldige Fangstmand undes in- 
gen Fred til at æde Byttet. Den maa slippe 
det og gribe det og slippe det igen — og nu 
kommer en lille Fisk — en Løje — med i 
Spillet. 

Det flimrende Jagtløb farer lydløst videre 
over Vandskorpen — trængt af Rovbillerne 
foroven og Løjen forneden nærmer Møllet 
sig Rørskæret. 

Med slappe Muskler og fladlagt Rygfinne 

staar Grum urørligt i Brynet; hun fanger 
Glimt paa Glimt af den lille, sølvskællede 
Fisk. 

Der er Fedme og Flomme over dens 
lækre Krop . . . der er Buttethed og Trivelig- 
hed: som en uimodstaaelig Fristelse stikker 
den Brodermordersken i Øjet og faar hen- 
des Sult til at krybe helt ud i Spidsen af 
Tænderne. 

Rygviften foldes ud og rejses varsomt i 

Vejret graadigt følger hendes Øjne den 

lille, vævre Fyr. 

Det ene Lynglimt følger større og stær- 
kere efter det andet. 

Grum mærker Rovbegærets Spænding og 
Ekstase bryde ind over sig — alt det, der 
gaar umiddelbart forud for Byttets Besid- 
delse og som hun elsker at svimle bort i. 
Og hun begynder at gaa ud af Pindestil- 
lingen og bøje sig umærkelig om sit Mid- 
terparti. 

Den lille buttede er for optaget af Møl- 
jagten. Sorgløst lader den sine Rygstykker 
spille i en liflig friskgrøn Søtone, mens den 
med sin sølvglinsende Bug lokker alle Regn- 
buens Farver frem af Vandet. 

Endnu et Par Sekunder og Byttet er 

nærl 

Da gør Grum sit første ærlige Spring. Det 
lykkes .... lige fra det hun var saa stor som 

en Stoppenaal havde hun drømt om dette 
Spring . . . drømt det vilde lykkes. 

Sivsangeren i Rørholmen hørte Plasket — 
og Smasket af Kæbeskuffens Lukning. Saa 
inderlig blev den slaaet i Laas, at Fuglen 
ligesom fornam Offerets uhjælpelige Suk og 
den lovende lille Røvers taknemmelige Til- 
fredshed. 



Jo, hun var Rovkatten i Vandet — ved 
Snildhed og Snuhed, ved lumske Overfald 
skulde hun tage sit Bytte. Hun magtede 
sjældent at svømme sine Maddyr op i lige 
Løb. Pokker skulde bgsaa rende efter Søens 
vævre Antiloper, naar de sky og sprælske 
græssede Dybets Sletter af; de opdagede 
hende jo før end hun var nær og kunde 
begynde Springet. 

Hun havde en mægtig Hjord; hun be- 
høvede ikke at anstrænge sig, men kunde 
i Ro og Mag udvælge sit Bytte. Og jo 
større det var, og jo mere Sult og Mordlyst 
hun følte i sig, jo mere Voldsomhed og 
Energi lagde hun i Springet. Som Falken 
kan slaa forkert, saaledes kunde ogsaa hun! 
Da blev hun flov — som ethvert Rovdyr; 
hun gentog ikke Springet, bare skyndte sig 
bort. 

Men naar Byttet sprællede i hendes hun- 

dredetands Gab og klaskede hende om Mu- 
len med den dirrende Halefinne, da rettede 
hun sig langsomt, med en egen dvælende 
Nyden, ud fra sin sammenbøjede Spring- 
paastilling. Var hun sulten, slugte hun straks 
sin Fangst. Ellers holdt hun nok af som 
Katten at lege med sit Offer, svømme om 
med det i Munden, vende og dreje det og 
tygge paa det i halve Timer, inden hun 
kunde beslutte sig til at sætte det til Livs. 

Hun stoppede sig, hun aad — og af den 
megen Ædelse blev hun stor. 



HVORLEDES SØEN SAA' UD 

1 Vigen, hvor hun levede mellem Rør og 
Siv, holdt en Stime Aborrer til. De var 
knap saa store som hun, men meget svæ- 
rere og ældre. Især deres Anfører, efter hvis 
Bevægelser den hele Flok rettede sig, var 
en bredbuget, taamrygget Karl, der kendte 
Betydningen af det Forsvarsvaaben, den 
ejede i sin kraftige, pigstraalede Rygfinne. 

Den havde en egen Evne til at variere sin 
Farve, saa den til enhver Tid passede til 
Belysningen i Vandet og paa Bunden. Der 
var Dage, hvor den synede ganske irgrøn, 
dens Messingskær var væk; til andre Tider 
lod den de sorte Flammelyn langs Siderne 
træde frem som Striberne paa en Zebras 
Skind, og den gav Bugen Glans som Høstens 
gule Fuldmaane. Da gik det mod Blankvejr 

da blev der Spil i Vandet! 

Men fælles for dem alle var de ru og ri- 
vende Panserskæl, der sluttede sig tæt om 
deres gulerodsrøde Finner — og saa de 
runde, gyldne Øjne med den muldsorte Pu- 



28 



pil; de laa som paa Puder og rullede uden- 
for Hovedet, saa Fiskene kunde se saavei 
opad som nedad. 

Aborrerne var fuldt saa store Rovfisk som 
Grum, gik hende i Bedene overfor Smaa- 
fiskene og forstyrrede ofte hendes Jagt; hav- 
de hun bare magtet det, skulde hun med 
Glæde have ædt løs ogsaa af dem. 

En Aften, hun var saa sulten, at hun 
undervurderede alt, saa' hun sit Snit til at 
gaa løs paa deres mørklødede Anfører; men 
Riveren, der mærkede sig i Knibe, forsva- 
rede sig med en Bulldogs Energi. Bladet var 
lige ved at vende sig til dens Fordel, da 
Grum gjorde sig usynlig ved et dristigt 
Laksespring højt op i Luften. Siden svøm- 
mede de altid skulende i rimelig Frastand 
forbi hinanden; men Grum forstod godt, at 
den stribede Fyr ikke var hende god. 

Og som hun voksede, og mere og mere 
følte sig som den stormægtige Hersker, der 
havde sin Tandvæbning ene og alene for at 
flaa løs i andre, blev hendes Had til den 
taarnryggéde instinktmæssig større og stør- 
re. De var jo af saa vidt forskellig Naturi 

Hun var ilter, vild og hensynsløs i sine 
Angreb og gav sig hen i Fangerrusen til det 
svimlede for hende; hun vovede Trøjen og 
daanede bort i Rovlyst. Den snu Aborre 

forløb sig sjældent, men saa' sig nøje for og 
var altid kølig og behersket i sin Optræden. 
Og dog var den til enhver Tid — i fuldt 
saa høj en Grad som hun — parat til et 
Overfald; men mesterligt forstod den at 
passe sit Snit, saa Kuppet kunde lykkes. 
Tit kom den farende frem imod hende, saa 
standsede den pludselig og betænkte sig og 
stod og snusede hundeagtig til hende. 

Hun var ellers endnu kun en Backfisch, 
slatten og leddeløs og ikke hurtig nok i Ven- 
dingen. Det var lige akkurat gaaet op for 
hende, hvor de store af hendes egen Art 
yndede at staa og hvor hun derfor skulde 
tage sig i Agt; ellers var hun ikke belastet 
med nogen videre Erfaring. 

Som Unge havde hun aldrig været ude 
paa Dybet, men klogelig holdt sig til det 
stilfærdige Vand: til Grøfterne og Bredvan- 
det i Vigen, hvor hendes Kræfter slog til i 
Forhold til Omgivelserne, og hvor hun in- 
stinktmæssig havde Fornemmelsen af, at 
hendes store Fjender vilde løbe paa Grund, 
om de forfulgte hende. Her fandt hun Ly 
mellem Rørene og Sivstænglerne. 

Men der var noget udenfor, noget stort 
og stærkt, noget evigt uroende — og det 
trak. 

Hun tog sig nu længere og længere Ture, 

og en Dag, Vandet var særlig let og klart, 
begav hun sig paa en lang Rejse fra den 
ene Ende af Søen til den anden. 

Den Del af Bunden, som dannede Vigen, 
var et grøderigt, storbakket Land. Lange 
Aase, bevokset med Åakander og bugnende 
af meterhøjt, rundstænglet Græs, skød sig 
ud efter i parallelløbende Kæder, ligesom 
indrammende et tilsvarende Stræk brede, 
dybe Dale. Hist og her var der stejle Snev- 
ringer — ligefrem Pas — gennem hvilke 
Fiskestimerne maatte vove sig, naar de 
skulde fra den ene Græsgang til den anden. 

Hun svømmede lige under Vandskorpen 
og betragtede med Interesse Bundens veks- 
lende Landskaber og alt det ukendte og sæl- 
somme, der dukkede frem for hendes Øjne. 
Hvor frydede det hende ikke saadan rigtig 
at slaa sig løs og lade Finnerne boltre sig 
af Hjærtens Lyst! 

Hun naaede et Stenrev og svømmede over 
en Samling høje, stejle og vildsomme Bjær- 
ge, der skød sig op fra Dyndets Sortbund 
med forrevne, snart golde og nøgne, snart 
skovbevoksede Sider. Bjærgene var fulde af 
dybe Kløfter, og Vintrenes Is havde ved 
Aarhundreders Bundfrysninger furet dem 
op med Skrub og Revner, høvlet Spidserne 
af Toppene og formet kullede Tinder eller 
ligefrem Højsletter. 

Rundt om i dette Stenland med dets 
mange snørklede Indhug og skarpe Hjør- 
ner ragede frem den ene særtskiimende 
Grenstump ved Siden af den anden. Flere 
af dem havde Øje i Enden og enkelte vif- 
tede om sig med en kortere eller længere 
Stjært. I Aarenes Løb var de dumpet ned 

deroppe fra den anden Verden det var 

tabtgaaede Baadshager og Ankre, som uhjæl- 
pelig havde bidt sig fast: Stenrevet var nem- 
lig en god Fiskeplads. 

Der fandtes mange Krebs i Søen, og mens 
hun svømmede, saa' hun dem i Fugleper- 
spektiv vandre om; de myrede sig over Sø- 
bunden i alle Retninger ved møjsommelig 
at maale dens Kilometre ud i Krebseskridt. 

Paa flere Steder havde de hele Byer — 
og i Stenrevets lodrette Brinker ud mod 
Dybet holdt et stort Krebsefolk til. Hun 
lagde her Mærke til nogle Eksemplarer, 
større end hun skøttede om; de laa og lu- 
rede mellem Stenene eller inde i Urskovens 
Dyb og slumpede sig til at fange Fisk i 
deres dræbende Klo. Eller de foer baglæns 
gennem Vandet med langtudhængende 
Kløer og Følehorn; Sæt i Sæt gik det og ved 
Slag med Halen havde ikke Strømbøl- 
gerne, de skabte, varet hende i Tide, var 
de buset paa hende hvert Øjeblik. 

Fra Stenrevet drog hun hen over en stor 

og øde Sandslette, hvor Ormene laa i Ringe 
og Dammuslingerne i Kolonier. Enkelte 
nøjsomme og lidet frodige Planter med 
Svingstængler, der kunde dreje sig efter 
Strøm og Bølgeslag, traf hun paa; men det, 
som mest faldt hende i Øjnene og stærkest 
afbrød Ensformigheden, var de Skeletrester 
— af Dyr, Baade og enkelte Mennesker — 
som laa drysset ud rundt omkring. 

Hvor endnu Stenrevets Undergrund 
strakte sig hen under Sandet og intet rig- 
tig kunde gaa til Bunds, saa' hun disse 
langsomt forgængelige Rester af Luftver- 
denens Meteorer ligge hvidskurede og rene 
som paa en Præsenterbakke. I Kraniernes 
Øjenhuler havde Krebsene Hytter, naar de 
tog sig Hvil paa den lange Rejse over disse 
farefulde Ødemarker, og Aborrerne stod og 
lurede i de tremmeaabne Brystkasser, kloge- 
ligt dragende Nytte af Ribbenenes Skygger. 

Men længere ude, hvor Strøm og Sand- 
flugt skiftevis havde Magten, afdækkedes og 
begravedes Tingene ustandselig. Og midt i 
Ørkenen, hvor der fandtes Flyvesand, ra- 
gede op af Klitbjærgene nu en Armstump, 
nu et Ben, Panden af en Hovedskal med et 
mægtigt Gevier eller en Baadstævn. Saa af- 
sluttedes endelig Ødemarken af et helt Ske- 
letrev: det var Resterne af en Flok Dyr, der 
i Mulm og Snefog for en halv Snes Aar 

siden havde skudt Genvej over Isen og var 
gaaet i en Vaage. 

Da Grum var dér forbi, begyndte atter 
det frodige Land med sort Dyndmuld, Plan- 
ter og Smaafisk; hun naaede et nyt Høj- 
land, ikke stenet og raat, som det hun for- 
lod, men jordet og frodigt banket. Det laa 
ud for en fremspringende Landpynt og dan- 
nede dennes naturlige Fortsættelse under 
Søen. 

Paa begge Sider af Pynten strakte sig 
dybt ind i Land et Par langtungede Vige, 
hvis undersøiske Landskab var som en Gen- 
spejling af det oversøiske: en Yppighed og 
Frodighed gav sig til Kende alle Vegne, 
Vandgræsset bølgede i Stræk som Korn paa 
Mark, og Vandskovenes Kæmpevækster var 
som skyggefulde Træer paa Landjorden. 

Paa Overgangen mellem disse fede og 
hine magre Egne, hvor Sandflugten paa 
Uvejrsdage, naar Bølgeslagene gik dybt, 
blottede gamle, krebsegnavede Skeletter el- 
ler dækkede nye til, fandtes en stor Mud- 
derpøl. Den dannede Begyndelsen til et sidt 
og udstrakt Morads, hvori Søens Bundkil- 
der havde deres Udspring. 

Altid murrede det rundt om i Grødemas- 
serne her; Dyndet rejste og lagde sig, som 
rullede der Bølger under det. Nu og da gik 
der Brist paa Overfladen og Vandstraaler 

Grum 3 

saa tykke som Træstammer stod i Vejret. 
Der var høje og lave Straaler, og de skabte 
Vandtræer og Vandbuske, som tU Tider 
sprang i Flor med store, særtfarvede, fanta- 
sliske Skum- og Bobbelblomster. 

I dette Mudderhul boede Søens Eremit, 
den gamle Kæmpemalle Oaa: et skælløst, 
mørklødent, slimet Uhyre, der kun en sjæl- 
den Gang, mest i Storm og Uvejr, rejste sig 
af sin Dyndseng og lod sig se af menneske- 
lige Øjne. Til daglig krøb hun om paa Bun- 
den førte sit ensomme Røverliv hér, 

hvorhen Tyngdeloven omsider drog alt, 
hvad der ikke mere mægtede at svømme 
eller drive om. 

For Aarhundreder siden havde fromme 
Mænd bragt hendes Ophav, svøbt i fugtigt 
Græs, her til Søen og plantet Slægten Silurus 
udenfor deres Klostermur. Den skulde med 
sit transøde, svært fordøjelige Kød tjene 
dem som en solid Fastemad. 

Forsøget var kun maadelig lykkedes, og 
som den sidste var denne sejglivede, gamle 
Hunmalle igen. 

Oaa havde Aalekrop, men var ellers lang 
og svær som en Kvælerslange. Om man en- 
gang fik fanget hende, vilde hun ikke kunde 
ligge paa selv den længste Langvogn, uden 
at hendes Hale slæbte efter. 

Hovedet var stort og kvabbet med et 

mægtigt Hajgab og bitte, plirende Øjne. 
Seks lange, ormelignende Skægtraade, hvis 
Spidser endte i Krøller og Slyng, krympede 
sig ud fra hendes Mundvige; med dem følte 
hun sig for, naar hun sindigt mavede sig 
over Mudderbunden. Hun havde hverken 
Hals eller Bryst; straks bag Kværken hang 
den rummelige Bugsæk ned som paa en 
gammel Griseso. Sækken var altid spilet og 
tilsyneladende saa tung, at den gjorde 
Bæstet ganske svaj i Ryggen. 

Et skummelt, lyssky Snigdyr var Oaa, en 
Frygt for hvert stakkels Fiskevæsen, der 
var kommet til Skade og ikke mere vævert 
kunde svømme om. 



Som en mosegemt Egestamme, begravet 
i Mudderet, ligger hun, da den endnu uer- 
farne Grum boltrer sig ind mellem Bundkil- 
derne og gentagne Gange uden at vide deraf 
stryger frem og tilbage over hendes nøgne, 
skidengrønne Krop. Hun er komplet usyn- 
lig; kun de to længste af hendes Føletraade 
rager frem af Slammet, uophørligt bugtende 
og krympende sig, som var de to Regnorme, 
der ved Fornemmelsen om en Fjendes Til- 
synekomst skyndsomst søgte tilbunds. 

Da Grum, som altid er madflov og lidet 
modstandsdygtig overfor Delikatesser, faar 

3* 

Øje paa „Ormene"', slaar hun ned som en 
Falk uden at agte paa den lurende Ulmen 
i to smaa, ravfarvede Sten, der ligger bæv- 
, rende paa Dyndbunden. Hun snapper ivrigt 
efter den nærmeste „Orm"; men den lige- 
som undviger hende og slipper behændigt 
bort ved at rulle sig sammen. 

Den sprælske, lille Grøngedde er endnu 
for langt fra den plumpe Bundrøvers Karte- 
tænder; den maa lokkes nærmere, for at 
hun kan være sikker paa sit Hug. 

Grum følger imidlertid ikke Invitationen, 
men prøver hellere paa at gøre den anden 
Orm til Bytte — og da nu ogsaa den med 
en for en Orm usædvanlig Hurtighed krøl- 
ler sig til Klump og gaar tilbunds, bliver 
hun instinktmæssig betænkelig og sætter 
Fart paa Haleskruen, ligesom den lumske 
Vandhyæne i et Haps kaster Dyndmasken 
og gør et vildt Greb ud efter hende. 

Hovedkulds flygter Grum forfærdet, 

saa hendes kolde Fiskeblod er ved at stivne, 
jager hun ud af den Sortsky, som Oaa i sin 
Fangeriver slemmer op. 

Det er som hele Dyndhullet er blevet le- 
vende, alt glider og gynger, alt bevæger sig 
under hende, hun svømmer som i en beg- 
sort Nat med et hidsigt snappende Suge- 
svælg i Hælene. Ustandselig maa hun 
vrikke fuld Fart med Halen og luffe med 

alle Bug- og Brystfinner for ikke at blive 
trukket til. 

Indtil Vandet begynder at klares og Da- 
gen at lyse frem, saa befinder hun sig paa 
eengang midt i en Stime muntre Smaafisk, 
der ved hendes pludselige Tilsynekomst fa- 
rer fra hinanden som en Flok Stære, naar 
en Spurvehøg kaster sig ind imellem dem. 
Hun fornemmer hidsig Syden og Kogen af 
livlige smaa Halebask — og uvilkaarlig slaar 
hun Følge og putter sig bort om Kap med 
de hurtigste af Sværmen i en stor, langtud- 
gaaende Sivholm. 



I den opholdt Grum sig en Maanedstid, 
faldt til Ro og kom fuldt til Rette med den 
grumme, glubske Natur, der boede i hende 
selv. 

Og en Dag, hun jog frem langs Kanten 
af sit nye Revier, traf hun paa een Gang 
paa stejle Skrænter; de stod i Sten paa Sten 
lodret op fra Bunden, fuld af Huller og 
Aabninger. Hun svømmede ind i store, slim- 
grønne Huler, i høje Grotter det var 

Resterne af det gamle Munkekloster, hun 
traf paa. 

Tilbage over Søen turde hun foreløbig 
ikke vove sig. Mødet med Oaa havde givet 
hende en Anelse om, at der lurede Farer 

derude paa Dybet, som hun endnu langtfra 
var voksen. Hun søgte atter ind til nærmeste 
Vig og fortabte sig i en Række store Rør- 
skove. Hun fulgte langs dem Bugtdybet ind, 
indtil Verden om hende blev snævrere og 
snævrere: Vandspejlet og Søbunden nær- 
mede sig hinanden, og det frygtede Ele- 
ment, der ikke var for hende til at aande 
i, lod sin Overmagt til Kende ved mange 
og stærke Lyde. 

En vældig Skovkappe kransede Søen paa 
dette Sted og fik hende hovedkulds til at 
vende 



SØENS MARODØRER 

BAARET af en svag og lun Luftning kom- 
mer et stort Stankelben sejlende ud 
fra Skoven. Det holder meget af at køle sine 
lange Ben ved under Flugten at slæbe dem 
i Vandskorpen. Hvirvlerne er efter det; men 
dem undgaar det let. Saa overraskes det 
pludselig: en Fiskemule skyder op og smæk- 
ker sit stumpe Saksgab sammen om dets 
Benstilke — og det forsvinder sporløst midt 
i et gyngende Ringlag. 

Søen ligger blikstille: en skinnende, lak- 
blank, grønsort Flade, fuld af drivende 
Sommerskyer. Rørene spejler sig og bliver 
dobbelt saa høje, og Træerne spejler sig og 
bliver dobbelt saa løvrige; et rødt Hus med 
livid Flagstang oppe paa en af Brinkerne 
bliver til en hel undersøisk, lille Rosenborg. 

Flere Stankelben kommer til 

Og Ringlag dannes ved Ringlag .... som 

Mulvarpestød bryder en Engflades Ensfor- 
mighed, bryder Fiskemulerne Vandspejlet 
og skyder op i Snesevis ved Siden af hin- 
anden. 

Det er inde i en af Dalene i det under- 
søiske Bjærgland, at denne Løje-Stime paa 
Tusinder staar. Den optager en Plads som 
et Torv og gør Vandet levende favnevis 
nedefter. 

Op til den ene Side rejser Tangskoven 
sig som Graner paa Norges Fjælde; til den 
anden Side svajer og gynger som Kom paa 
en ungarsk Flodslette det grønne, tætte 
Søgræs. Men foran og bag snoer Dalen sig 
videre frem mellem Bakkeaasene, indtil det 
hele løber i eet og langtude fortaber sig i 
den øde, sandede Ørken. 

Pludselig syder og skummer det for En- 
den af Nabodalen. Uophørlig mangespaltes 
Vandet lige fra Bund til Overflade, Bobler 
stiger op og Hvirvler dannes — en lang 
Strimmel Sø staar i Skum og Sprøjt. 

Det er ikke som et enkelt stort Dyr, der 
ved lynsnare Vridninger af Halen skyder 
sig frem og danner Kølvand og Dønninger; 
men dette Masse-Brus lader Dybet lysne af 
Millioner af Skæl. 

Det er Abprrerne, Søens Marodører, der 
jageri 

Forenet i Storflok ligesom Soldater i en 
Hær følges de, den ene Række over, ved 
Siden og bag den anden. De er Hundreder 
og atter Hundreder — og dog een Enhed. 

Med det øverste Stimelag bare et Par 



41 



Tommer under Vandskorpen haster de 
frem. Svinger saa alle paa een Gang — og 
gaar fra den lange, lidet pladstagende 
Marchkolonne over i Fylkingens kompakte 
Formation. Et nyt Signal, uhørligt, umær- 
keligt for andre end dem — og atter for- 
meres i rask Tempo den smalle, letglidende 
Jagtkolonne. 

Og som de tumler sig i det vandrette 
Plan, tumler de sig i det lodrette. De gaar 
fra Vandspejl- til Dyb pludselig og hoved- 
kulds, spinder ud af deres sluttede Masse 
en lang og levende Traad. 

Og Traaden bliver længere og længere og 
tyndere og tyndere, mens de passerer gen- 
nem en af Snevringerne i det undersøiske 
Bjærgland. 

Det er Løjestimen, det gælder! Nu er de 
i Dalen, hvor den staar .... 

De ferske Vandes smaa livlige Sild aner 
endnu ikke Uraad; de er i stadig Bevægelse, 
optagne af at snappe de nedfaldne, halv- 
druknede Insekter. Muler krænges frem og 
aabnes for smaa, fingerbøllignende Mund- 
huler, saa strømmer Vandet ind — og Fø- 
den med den. Et hidsigt Skift fra Bund til 
Overflade finder Sted, — for naar det øvre 
Lag er mæt, vil det i Ro nyde Velværet, 
indtil atter Graadigheden gør dem alle til 
Konkurrenter. 

Skvulp, skvulp Bølgekruset paa 

Overfladen gynger de fraadsende, mens 
Dønningerne i Dybet vugger de overmætte 
til Ro. 

Der er kommet Jagtfart over Aborrerne 
.... uvilkaarlig bliver Tempoet sat op; de 
aner allerede Byttetl 

Forrest i Flokken svømmer med en sort- 
gylden, taarnrygget Anfører i Spidsen et 
Par hundrede gode Portiorisaborrer; de er 
i deres kraftigste Alder og i bedst mulig 
Kondition, lider hverken under Fedmens 
Tynge eller Magerhedens nervepirrende 
Sløjhed. De fører — og smutter i overgiven 
Kaadhed forbi hinanden for først at komme 
frem. 

Bag dem følger Hordens Gros: store, 
tunge, svært lastede Skuder; de trinde 
Bygge og bugnende Buge vidner om Held i 
Madstræb. Der findes Aborrer her paa op 
til Halvarms Længde og af Tykkelse som 
det sværeste Haandled .... Bundter af sølv- 
glinsende Kølvandsstraaler flimrer langt ud 
efter dem I 

Resten af den vilde Horde har smaat og 
stort blandet mellem hinanden . . . her 
er Aborrer i Hundredevis paa et kvart 
Kilo og Række efter Række paa langt over 
eet. 

Foreløbig holder hele Flokken sig til 
Bunden og piler frem med rejste Rygfinner 
og de stive Finnepigge strittende truende i 
Vejret. Skulde pludselig en Gedde hapse, var 
det jo godt at have Bajonetterne sat paal 

Paa een Gang smutter Fortroppen fra 
Grosset; de halvarmlange maa til at an- 
strænge sig for at vinde med; de vrider og 
vrikker med Haleskruen og Rygfinnens stive 
Sejl foldes ned. Nu maa intet hæmme Far- 
ten; Magsvejrssejladsen er forbi og Kaper- 
togtet begyndt. 

En Forvisning om Bytte griber alle .... 

Fortroppen har ført Marodørerne godt; de 
er kommet under deres Bytte og skyder nu 
op imellem de ulykkelige, intetanende 
Løjer. Al Orden blandt Angriberne er paa 
engang ophørt, hver Krop kender kun sit 
eget Gab og tænker bare paa at faa det 
fyldt! 

Som gule, flammende Vandlyn pisker 
Aborrerne ind i Smaafiskstimen — og som 
Gryn i en forsulten Hønseflok forsvinder 
Løje efter Løje i deres Gab. Der myrdes og 
flænses — og værre endnu bliver det, da 
Bagtroppen omsider naaer frem. 

Nu er den dér — og Uroen forneden i 
Løjesværmen forplantes med magisk Fart til 
dens øvre Lag, hvor de forfjamskede Smaa- 

fyre i Huj og Hast begynder at haste bort. 
Glimt i Glimt staar op mod Himlen, idet de 
skinnende smaa Sild i Uvished om Vejen 
vender og drejer sig. Hver gør sig saa lang 
og tynd, den orker, for at syne det mindst 
mulige og ligesom forsvinde i Vandet. 

Men den vilde Horde bliver endnu vil- 
dere ved dette Syn: Bagtroppen genskyder 
de flygtende, naaer ind paa dem og afskæ- 
rer dem Vejen. Smask i Smask lyder fra 
dens Indhug. 

Under vild Panik splittes Løjesvær- 
men .... 

Tusinder af dem søger i deres Rædsel mod 
Overfladen og springer her som levende- 
gjorte Bundkildestraaler i eet Væk op i Luf- 
ten. De tumler over hinanden og kappes i 
deres Vaande om, hvem der kan hoppe højst 
og længst. Som Flyvefisk kommer de sæt- 
tende ud af Vandet, giver et Glimt fra sig og 
forsvinder saa atter med et Sprøjt i Dybet. 
Plask, lyder det, naar de skyder op. Og 
plask, naar de paany tager Vandskorpen . . . 
disse Tusinder af Plask smelder som en 
Styrtregn! 

Men under dem er ogsaa Helvedet faret 
i Vandet! De gule Djæyle truer dem ikke 
alene fra Siden, nej. Løjerne har dem paa 
sig alle Vegne fra. Naar de i Skokkevis fra 
dere5 Nødflugt oppe \ Luften kommer stiH- 



45 



kende ned gennem Vandfladen, stivner de 
af Rædsel foran et og andet stort og rav- 
skinnende Øje, der ligesom træder ud af sit 
Hoved og graadig gaar sin egen Vej paa 
Rov, saa aabner en Mund sig, skyder et Par 
Harmonikalæber frem og forvandler sig til 
Tragt — og som Trevler forsvinder i en 
Støvsuger bliver de sølle Smaasild borte i 
et Svælg. 

Og ovenover Stedet kredser en Sky af 
Terner I 

De flyver lavt med halvstrakte Ben og 
hængende Vinger, parat til at hugge i sig; 
de slaar ned og faar Fangst, og de slaar 
forkert, men faar saa Held med en Fisk, 
der uforvarende kommer til Syne ved Si- 
den af, ja, ofte springer Løjerne lige ind i 
Fuglenes Gab. De har dem i Næbet paa 
tværs og paa langs og flyver hvinende og 
skrigende, forfulgt af hinanden, bort med 
dem. 



De stakkels Løjere .... de var saa skøn- 
ne at skue! 

Fra Ryggen helt ud over Hovedet og Næ- 
sen strakte Smaragdens Grønne sig, og 
Øjenkantningerne kunde, naar de blinkede, 
spille og lyse som selve Ædelstenen. Deres 
glansrige Buge var hvidere end en Svanes, 

og fra deres trinde Sider udgik et Skær, der 
funklede og tindrede som Isen og Vinter- 
maanen. 

Men de var nu engang fra Skaberens 
Haand bestemt til at tjene andre til Føde. 



En Baad laa for Anker nogle hundrede 
Meter derfra. Der var en ældre Mand i 
den 

Han var Lystfiskeri 

Lige fra tidlig Morgen havde han været 
paa Søen, havde haft en dejlig Dag, men 
ikke faaet et Bid. 

Hvad betød ogsaa det? 

Nu laa han udstrakt i Bunden af Baa- 
den og drømte .... 

Han kom meget paa Søen; hans For- 
fædres Trang mod Frilivet i Naturen 
brændte ham i Blodet. 

Som bekendt skal der tre Generationer 
til at skabe en Gentleman. Men der behø- 
vedes det tredobbelte for af en Slægt som 
hans, der lige siden Tidernes Morgen havde 
tumlet sig udendørs, at skabe en Generation, 
der hverken gad se en Bøsse eller Fiske- 
stang. 

I sin Ungdom havde han haft Bøssen til 
sin bedste Ven! Men Jagten stiller sine store 
Fordringer til Ben og Muskler og Hjærte. 
Naar man ikke mere er i sin Manddoms- 
alder, skal man vogte sig for at gøre Storm- 
kur til Fru Diana. I hendes Følge — det 
nytter ej at nægte det — er Oldingen sjæl- 
den velset; han har haft sin Tid I Men Fader 
Neptun trykker ham med Henrykkelse i sin 
vaade Favn og sætter Fiskene om hans 
Baad i Leg og Spræl. 

Paa hans ældre Aar var det da ogsaa 
Fiskestangen, der var blevet den gamle 
Rokkedrejers Fryd og Ven. 

Sæson efter Sæson tog han ugentlig den 
lange Vej fra Staden med Jærnbanen og 
derefter med Vogn herud til Søen. Han me- 
dede paa god gammeldags Vis, talte meget 
lidt og var altid ene i Baaden. 

Vejret i Dag er som Fiskevejr betragtet 
det daarligst mulige. Julisolen skinner hedt 
og sender sine Straaler dybt i Vandet. 

Søen døser, med et flaskegrønt Skær over 
Dybderne og et lilla violet over Grundene; 
men hvor der findes Sandbund er Farven 
drap. Langt borte rejser en Flok lettende 

Vildænder svage, blide Dønninger de 

syner saa blaa, saa blaal 

Rokkedrejeren, der er en svær, firskaa- 

ren Mand med store, sortrandede Briller 
paa den voluminøse Næse, er i sin sæd- 
vanlige Fiskedress: en gammel Straahat 
med Elastik under Hagen, Skjorteærmer og 
uden Flip. Paa Benene har han et Par 
tykke, gulbrune Molskindsbukser og paa 
Fødderne halmforede, filtklampede Træsko- 
støvler. 

Hele Dagen plejer han at holde ud — 
og der er endnu langt til Aften I 

Nu i Middagsdøsen strækker han sig og 
nyder den store Fred, som hviler over Søen. 
Enden af sine Snører har han viklet om et 
Haandled; han venter taalmodig. — og om 
han omsider hen mod Aften faar Held til 
at hale en Gedde op, vil han fyldes med en 
stille, inderlig Glæde. 

Da vaagner han i et Sæt: 

Han hører Brus som af fjerne Damp- 
skibsskovle, der flaaer og river i Vandet; 
han ser Ternerne flokkes og Vandskorpen 
søndres i eet Væk af Løjer, som springer 
højt op i Luften. Han faar Ankeret op og 
roer til, indtil han hører Smask, i Smask af 
de graadige Aborrer omkring sig — da er 
han midt i Malstrømmen af Fisk. 

Fire Snører faar han klar og nok at be- 
stille med at kaste ud og hive op. Han maa 
smide Hatten og Vesten og knappe Bukse- 
linningen op, saadan sveder han .... 



49 



Tilsidst orker han ikke mere, men syn- 
ker udmattet sammen paa en Tofte. 

Paa mindre end tyve Minutter fanger han 
over halvtresindstyve Aborrer fra eet til 
tro Pund Stykket; de ligger i store Messing- 
dynger i Baaden. 

Da griber han til Fetaljen, faar Flasken 
med de klare Draaber frem og tager sig en 
Dram .... det plejer han ellers at gøre hver 
Gang, han faar en Fisk af Betydning. Han 
drikker Søens Skaal Søen med de fri- 
ske Bølger og det klare, skære Vand .... 
Søen, der gemmer hans kæreste Minder. 



PERLEFISKEN 

MELLEM en skyet Himmel og oprørt Sø 
sled Blæsten sig i Rusk gennem Rør 
og Siv 

Grum stod paa Lur i Kanten af Bund- 
grøden; hun havde ikke set en Fiskeret si- 
den foregaaende Aften. 

Saa plasker det foran hende, en bred Fod 
trænger sig paa skraa ned i Vandet og tvin- 
ger en stor, tung „Svømmefugl" forbi. 

Lidt efter glimter det pludselig — : i vild 
Fart jager en lille Flygtning af en Fisk lige- 
som benyttende sig af den store Svømme- 
fugls Kølvand fra det ene Rørskjul til det 
andet. 

Grum har allerede faaet saa meget af 
Løjer og Skaller i sit Liv, at de er ved at 
blive Hverdagsla)st for hende .... og se: dér 
svømmer nu en ny Bid Mad, en Fisk, hvis 
Kød lyser rødt og grønt og sort og blaat — 
og som har store, glinsende Perleøjnel 

I Afstand følger hun efter Lækkerbidske- 
nen, der svømmer gennem Vandet som in- 

gen atndai Fisk, uophørligt kilende rundl 
om sig selv* 

Hvor den dog anstrænger sig! Hun ser, 
der staar som lysende Stjærneskin om den, 
og dens Halefinne fimrer efter den i et 
langt, fedt Slæb. 

Synet er ikke til at staa for hug til, 

siger hendes Øjne hug til, drøner det 

op fra hendes tomme Mave. 

Hun naaer ikke at gribe Perlefisken paa 
tværs, som hun plejer, men maa løbe til og 
sluge den bagfra i een Mundfuld. 

Det er en løjerlig skarppigget lille Fisk I 
Nu hun har den i Munden, pirrer den ikke 
hendes Gane nær saa meget, som den før 
pirrede hendes Øjne. Naa, hun har jo ulej- 
liget sig med at fange den, saa ned skal 
den! 

Den vil ikke lade sig flytte i Munden og 
ikke rokke det bitterste af Stedet. Hun tager 

kraftigere fat snurrer rundt med den 

og skynder sig tilbage ind i sit Skjul. 

Da begynder den at bide hende i Svæl- 
get! Og nu hun bliver helt uhyggelig: 

Svælget vil pludselig modsat Vej af Halen! 
Hvad kan der være i Vejen? 

Eftertrykkelig sætter hun sine Tænder i 
den genstridige Fangst, da hun ved et Ryk 
gaar omkuld. 

Forunderligt! Den lille, sølle Perlefisk ta- 

4« 

ger sig en Tugtemesters Skikkelse paa og 
ryster hende efter sig afsted gennem Van- 
det; hvormeget hun saa end skodder og 
bakker, hvor vældige Slag hun end slaar 
for at tvinge den efter sin Vilje, maa hun 
dog bøje sig og pænt følge med. Hendes 
Hjærne er ved at sprænges; hun kan ikke 
fatte denne Afmagt: Fisken er i hendes 
Mund og paa Vej til Svælget og dog træk- 
ker den hende med. 

Nej . . . nej — og nu tager hun Fart og 
skruer Vandet i Skum med Halen; men den 
lille Perlefunklende er ubønhørlig; den er 
hende stadig meget for stærk. 

En uforklarlig Trolddomsmagt stikker i 
den! 

Det er virkelig ikke hende, som svømmer 
med den, det er den, som svømmer med 
hende — og afsted gaar det, nærmere og 
nærmere op mod Lyset og Overfladen, som 
hun instinktmæssig skyer. Paa een Gang 
springer Perlefisken op i Luften med hen- 
de, hun vil slippe den, spytte den ud, men 
for silde, hun veed i Øjeblikket ikke rigtig 
mere af sig selv. 

Hendes Øjne værker, hun har en For- 
nemmelse, som skulde de springe hende ud 
af Hovedet; hendes Syn er borte: en stærk, 
rødglitrende Lystaage staar om hende. Hun 
vil svømme, men kan ikke faa Balancen; 

hun vil slaa med Halen for at slippe bort; 
men Vandet om hende yder ingen Mod- 
stand. 

Et kvælende Onde sammensnører øje- 
blikkelig hendes røde Gæller; hun kan 
ikke faa Gællelaagene højt nok op; hun 
spiler Kæften for at faa Vand ind, nien slu- 
ger kun en tørrende Vind. 

Hun ligger og spræller i en Baad 

og lidt efter har et Menneske hende mel- 
lem sine Fingre. 

— En Grøngedde ... et Geddebarn! 
mumler Rokkedrejeren. Og forsigtig kræn- 
ger han Grum af Blinken og vejer hende i 

sin Haand ak, ikke engang et usselt 

KHoI 

Saa tager han sin Tollekniv frem og 
mærker hende i Rygfinnen. Og i Haab om 
at vinde Gudernes Gunst ved sin Højmodig- 
hed og ad Aare at trække Fyren op igen, 
giver han i et Kast ud over Rælingen den 
haabefulde, unge Grum tilbage til Livet. 

Grum føler samme Fornemmelse, som da 
hun blev spyet ud af Hejrens Svælg; hen- 
des Indvolde er ved at sprænges, Vejret ved 
at gaa fra hende. Saa naaer hun Vandet, 
ligger og flyder paa Siden og vaagner lang- 
somt som efter en lang Bedøvelse. 

Og i et Nu er hun borte i Dybet . . . 

Hendes Mistanke var vakt. Veriien var 
fuld af Skurkestreger — flere end dem hun 

» 

selv lavedel 



• • • • 



Tusmørket gled frem 

Solens røde Ildsøjle, der stod paa skraa 
ned over Søen, faldt pludselig fra hinanden 
og flød ud — som brændende Olie laa de 
glødende Rester og lyste paa Vandspejlet. 
Saa slukkedes de efterhaanden — Aften- 
mulmet gød sine dybe Blaatoner over dem. 

Lange og sorte skød Slagskyggerne sig ud 
fra Bredderne; Smaafiskene fra Bankerne 
søgte ind til Rørenes Skjul, og de jagende 
Gedder faldt til Ro. Og mens Overfladen 
endnu funklede med en egen Perlemors- 
glans, rugede Nattemørket allerede tæt un- 
der Vandet. 

Stilfærdig som en Snegl skred en lille 
Krebs over Bunden; men den var mere vaa- 
gen end en Ilder og hørte og følte sig nøje 
for. Den kom ude fra Stenrevet og var nu 
paa Vandring over Sandsletten ind mod 
nærmeste Bred. 

Klemme var en Røver, klædt i Panser og 
Plade; den skaanede ingen, som den mente 
sig stor nok til at overvælde. Et skarpt og 
savtandet Pandespyd ragede frem over dens 
Kæber, og Gribetængerne paa Storkløerne 

var halvaabne, parat tO at nappe fat i det 
overlistede Bytte. 

Det var en yngre Fyr; af Størrelse ikke 
længere end man kunde spænde med en 
Barnehaand og med en Hale saa bred som 
en Finger! Øjnene sad fjernt paa Stilke, og 
de lange, vidtskrævende Følehorn afsøgte 
forsigtig Bunden i over Kropslængde frem- 
me. De halvlukkede Kløer skrabede over 
Sten og Aakanderødder under deres Be- 
stræbelser for at hale Panserkroppen frem. 

Pludselig gav det et Ryk i Følehornene 
.... Klemme anede en Fare og gjorde et 
Smæk med Halen — og idet den nu i et 
Sæt foer baglæns, plumrede den hastigt med 
Forkløerne en Muddersky op om sig. Sæt 
fulgte Sæt — i lange, hurtige Kast jog den 
uden at ændre Retning tilbage gennem 
Vandet. 

Det var dog kun blind Allarml Ingen 
Odder, ingen Vandrotte — dens værste 
Fjender — var tæt i Klospidserne paa den. 
Den kunde godt lade Hvilen falde paa sig 
og trøstig igen give sig sin Søgen efter Nat- 
terov i Vold. Saa standsede den Halesmæk- 
kene — og lod sig med udhængende Kløer 
og spilet Vifte langsomt synke ned gennem 
Vandet. 

Sindig og eftertænksom, men yderst agt- 
paagivende greb den for sig — for saa et 

Øjeblik senere at skride videre over Sø- 
bunden paa sine Kloben. 

Klemme stammede fra en gammel Bag- 
læns, som havde været et Uhyre af Deka- 
podernes Orden; hun var tilsidst blevet saa 
sværmavet og tung, at hun daarlig mere 
mægtede at svømme, men bare helst krav- 
lede om. I Overensstemmelse med sin Art 
havde hun taget en ny Hankrebs til Ægte 
hvert andet Aar; almindeligvis holdtes 
Brylluppet i November, naar Udendørsglæ- 
derne var faa og alt — selv Vandet — surt 
og graat. 

Efter de lykkelige Hvedebrødsdage af- 
brød hun altid pludselig Forbindelsen og 
trak sig tilbage til en af de rummeligste af 
de mange mørke og dybe Kælderlejligheder 
ude i Stenrevet. Her sad hun hele Vinteren 
og ventede paa, at Solen og de hvide Aa- 
kander skulde bringe hende de smaa Børn. 

De kom ogsaal 

Ud af Æggene, som i Snesesvis klæbede 
sig til Haleviften, krøb den følgende Som- 
mer en Bunke Smaaskabninger, der straks 
fra Fødslen havde bitte Kløer, bitte Pande- 
spyd og bitte Horn og alle var en tro Kopi 
af ham, Skalkrabaten. Fastklemt med den 
ene Klo til hver af Krebsemoderens lidet 
udviklede Halefødder hang de som i en 

Strop, mens de med den anden sloges det 
mest mulige indbyrdes. 

En lille Verden af Ondskab, kannibalsk 
Grusomhed og god og sund Egoisme slæbte 
det gamle Uhyre herefter om med, og hun 
værgede den — det maa siges til hendes 
Ros — mod den ydre Verdens Vold og Ond- 
skab ved, ved enhver Lejlighed, at lægge sin 
egen Krop imellem. 

Halvt viljeløst og ubevidst opholdt hun 
iøvrigt Livet paa Ungerne — : 

Saa tit hun trængte til Føde og halede 
Mad til sig ind under Bugen, fik de smaa 
Krebsebørn en Bid med. I saadanne Stun- 
der slap de Totterne paa hinanden, langede 
ud med Frikloen og puttede skyndsomst i 
Munden. 

Klemme havde hængt i en af de yderste 
„Stropper" .... og den Nat, hans Moder 
gik i en Krebsefælde, var han med. Han 
slap Stroppen for rigtig at proppe i sig med 
begge Hænder, og det lykkedes ham ogsaa 
at blive fabelagtig mæt — men da saa Fæl- 
den pludselig blev halet op, naaede han ikke 
rettidig at faa Tag igen. Vandet sugede ham 
med sig og skyllede ham ud gennem det 
stormaskede Fangenæt. 

Derved gik han ganske vist Glip af det 
Ly, som han ifølge Naturens Orden endnu 

nogen Tid i paakommende Tilfælde skulde 
kunnet søge under sit svære Ophavs Hale- 
vifte men Skæbnen havde alligevel 

været ham god. Mens den gamle Fru 
Klemme, rødkogt som en Hummer og med 
grøn Salat om Halen, inden Aften krum- 
mede sig paa Fad, sprudlede alle Livets 
Underfuldheder om hendes lille Klemme- 
søn. Og han gik paa dem med griske Tæn- 
ger og smækkende Svans, — ikke for ingen 
Ting var han født med den Kunst „at kunne 
gaa Krebsegang*'! 

Trende Vintre havde han allerede bag sig 
og var derfor heller ikke saa ganske blottet 
for Livserfaring .... 

Det var lykkedes ham at slippe over den 
Alder, hvor hans Vækst blot efter Uger fik 
hvert Trøjeærme og Bukseben til at stumpe, 
ligesom han ogsaa heldig havde gennem- 
gaaet op mod en Snes af de forfærdelige 
„Forvandlinger". Det var frygtelige Om- 
gange, hele svære Sygdomme som kostede 
baade Sved og Pinsler han havde end- 
nu tydelig i Erindring den sidste: 

Han blev pludselig saa utryg, kunde ikke 
engang finde Bo i sit Hul. Og det gik alle 
lige som han: i hele Krebsebyen, der strs^kte 
sig over Stenrevet, greb den samme Uro Be- 
boerne. Ingen af dem vovede sig frem ved 
Solnedgang mere; man holdt sig indendørs 

— og nu begyndte Sygdommen med en 
uimodstaaelig Trang til at gnide og gnubbe 
sig. Umulig at staa denne Trang imod; man 
maatte give den frie Tøjler og gaa frem ef- 
ter et vist System! 

„Systemet" indlededes med nogle vilde 
Arm- og Benbevægelser: hvilende paa For- 
skjoldet og de vældige Kløer, løftede man 
Bagkroppen og spilede Halen — og nu ma- 
sede man løs paa Laar og Læg og Ankel, 
indtil det lykkedes at slide Hul paa den 
gamle, panserstive Hud og faa den til at 
spalte sig efter Længden. 

Forvandlingen tog Dage, saa man maatte 

sove imellem og hvile tidt Mad fik 

man ingen af I ^ 

Men midt i Søvnen foer man op I Man 
undtes ingen Ro af Ængstelse for at blive 
stikkende i det gamle Skjold og derved sulte 
ihjel; man maatte videre og snarest se at 
slippe over det højst ubehagelige Hudskifte. 

Klemme, der besad al Ungdommens Mod 
og Uhu, var en af de ivrigste til at jage paa. 
Hurtig slap han af med Panserskinneme 
om Benene. Nu sled han med at komme fri 
af den snærende Brynje, slængte sig om 
paa Ryggen og skurede sig frem og tilbage 
over Gulvet. 

Allerede er Panserskjorten fri af Bukse- 
linningen, han kan løfte den udfra Krop- 

pen — og han stemmer dens stive Kanter 
mod en Sten, mens han selv arbejder sig 
baglæns ud af det gamle Krebsehylster. 
Først frigør han forsigtig begge de stilkede 
Øjne, nu følger Følehornene og nu de store 
Kløer — uh, det gør av og ve, han spræller 
og skutter sig og sveder Angstens Sved. Far- 
ten ud af Hylstret gaar ham alligevel for- 
bistret hastig, sæt et Led gør Knuder eller 
en Knokkel nægter at glide, da maa den 
briste, veed han forvel — den Slags hører 
med til Krebsesystemet I 

Heldig var nu omsider igen det hele fuld- 
bragt; han følte sig stærkere og friere end 
nogensinde. I Aften skulde ' der røves og 

klemmes til Døde i Aften skulde han 

ordentlig æde sig mæt! 



Mørket faldt tættere — 

De skumle Slagskygger sortnede allerede 
Bredderne — og ude paa Dybet, der før 
havde skinnet af glinsende Perlemor, flød 
nu ligesom Bly. Ikke et Aakandeblad lod 
sig øjne paa Vandspejlet, ikke en Grøde- 
stængel var det muligt at skimte. 

Nede i Blødbunden under et surt og ran- 
ket Træstykke sad en Dammusling og ga- 
bede med halvaabne Skaller; ved at mærke 
Krebsens trinde Følehorn glide prøvende 

langs dens Fod blev den varskoet om at en 
Fjende nærmede sig. Den havde allerede 
næsten faaet sin brede Skalflab smækket i, 
da Klemme i yderste Øjeblik fik bragt En- 
den af sin ene brede Tang som en Hæl i 
en Dør imellem. Muslingen arbejdede som 
en gal og anstrængte sine Lukkemuskler, 

saa det knagede i Skallerne der sprang 

formelig Fliser af under dens Anstrængel- 
ser for at bryde Klosaksens glashaarde 
Panser. 

Som forstenet ligger Klemme foran sit 
Offer og lader Muslingen udmatte sig, mens 
han passer Snittet til at drive sin ufølsom- 
me Kile dybere og dybere ind. Han har en 
Engletaalmodighed, og veed, at det bare 
gælder om at vente. 

Efter en lille Tids Forløb faar han da 
ogsaa heldigt skaffet Plads til sin anden Klo 
— og nu klipper og plukker han i den stak- 
kels Dammuslings Indvolde, holder med 
sin ene Tang de perlemorsfunklende Skal- 
ler saa vidt fra hinanden, at han med den 
anden kan føre lækkert Muslingekød i sin 
Mund. 

Tilsidst er det stakkels Skaldyrs Kræfter 
ganske udtømt, det giver op — og saa for- 
svinder Klemme med Hoved og Forkrop 
helt ind i dets Bug. 

Den første Del af Natten blev Klemme 

derinde og mæskede sig, men maatfe dog^ 
beklage, at der var saa lidet Forslag i en 
Musling. Saa tog han sig et lille Hvil, indtil 
han hen paa Morgenstunden atter tillids- 
fuldt begav sig ud paa Vandring for at gøre 
et nyt Kup. 

Desværre var der ingen halvsøvnig, uti- 
dig Dammusling at overraske; men bag 
nogle Sten i en af de dybe, undersøiske 
Bjærgpasser stod en ensom Fisk, som til- 
syneladende var slaaet ud af Kurs. 

Den stilfærdige, lille Klemme havde end- 
nu ikke Erfaring for, hvordan en Krebs fan- 
ger Fisk; Snegle og Muslinger var han 
mere vant til. Han kunde ogsaa nok slaa 
Klo i en yngre Kammerat og suge ham ud, 
saa bare Trøjen og Bukserne laa tilbage; 
men Finne-Dyret, med Vifter baade paa 

Ryg, Bug og Hale det vævreste af alle 

hvordan fangede man det? 

Listig skyder han sig gennem en Sprække 
ind i Bunden af Hulen, hæver sig højt i 
Vejret paa de lange, sammenlukkede Tæn- 
ger og plirer med sine vidtskrævende, stil- 
kede Øjne. Følehornene har han lagt til- 
bage, at de ikke skal komme til at forraade 
liam, mens han forsker de nærmere Omgi- 
velser ud. 

Urørlig med Hovedet mod Strømmen 

staar Grum og overlader det lil den tvegede 
Haleskrue ved svage Vred at holde hende 
paa samme Plet. Hun er mødig og udaset 
efter sin lange Kamp med Perlefisken og 
ikke fri for at føle sig halvsyg og sløj; hen- 
des sønderrevne Mund smerter hver Gang 
hun aabner Gabet og skyller det igennem 
med frisk Vand. Hun har derfor søgt Ly 
her i Stenhulen for at sunde sig og komme 
til Hægterne. 

Noget fimrer hende hen langs Brystet og 
prikker varsomt mod hendes Sider og Bug. 
Det er vel en svajende Grødestængel I 

Saa famler et jævntstigende, vedholdende 
Tryk sig pludselig op om det tykke af hen- 
des Hak. 

Ved et Kast med Kroppen søger hun at 
ryste den formentlig nedfaldende Rørstæn- 
gel af sig, men i samme Nu føles Trykket 
som Bid af et haardt, skarpkantet Hejre- 
næb. Hun spjætter og krymper sig og var- 
per sig fri af Stenhulen — og nu jager hun 
finnevinget afsted gennem Vandet. 

Klemme hænger hende i Bagstævnen; han 
har bare fat med den ene Klo, men den 

anden, hvormed han fægter om sig, haaber 
han ogsaa at faa anbragt. I eet Væk slaar 

han bak med Haleviften 

Grum kører ham i Skumfart over Stok 

og Sten og svingler ham fra det ene Kreds- 
løb over i det andet; gennem Rørtykninger 
og Grødekrat bliver han slæbt og trukket 
dybt, dybt ind i Tangskoven. Men han 
hænger bare ved 

Dog Fangsten er ham for overlegen, 
mærker han; der levnes ham ingen Tid til 
med den anden Klo at plukke op i Fiske- 
bugen; det svimler formelig for ham: en 
saa rivende Fart forlæns er han nemlig ikke 
vant til I 

Saa rager han ud med Fri-Tangen og 
griber om en Rod for med et Snuptag at 
prøve paa at lænke sit Bytte til Bunden 

Men den Leg gaar ikke, — Rykket, der 
paafølger, er saa voldsomt, at han mister 
sin ene Klo! 

Han har nu tabt sin Chance og slipper. 

Grum, der mærker sig lettet i Farten og 
fri i Bevægelsen, jager afsted som et løskob- 
let Lokomotiv. Foruden Ømhed i Munden 
har hun nu ogsaa faaet Smerter i Halen. 
Hun behøver en passende Tid til at for- 
vinde begge Dele, 

Verden var gaaet hende imod; sandt at 
sige fandt hun det slet ikke rart at være 
Fisk men hun havde ogsaa sit at lære. 

Og af Skade bliver man klog — saavel i 
som ovenfor Vandet! 

Den sælsomme lille Perlefisk bevarede hun 
længe i Minde. Dens stive Krop, dens sta- 
dige Boltren sig om sin egen Rygfinne, 
uden at Halen slog et eneste Slag, havde 
for lange Tider præget sig i hendes Erin- 
dring. Og hver Gang siden „Lækkerbidske- 
nen" viste sig, forsikrede hendes saarede 
Gab den forslugne Mave om, at den Slags 
ikke var til at bide i. 



MENNESKE-SKALLEN 

AAR gik — 
. Og Grum voksede til og blev en præg- 
tig Vildfisk! 

Hendes lange, flade Pande løb nu lige ud 
i Overkæbens stærke, andelignende Næb. 
En Hulning paa Midten gav den ligesom 
Kraft til at skyde sig ud i Baldakiner, der 
hang ned over Øjnene. De fik derved et 
endnu mere grumt og skulende Udtryk! 

Kinderne stod stejlt op paa hver Side af 
Pandetaget og sluttede Hjærnehuset som 
mellem Mure; det var, som havde hun faaet 
et Klap ind paa begge Sider af Hovedet! 
Men bag i Nakken svulmede hun tyreagtig 
op, hér laa Muskelbundterne hen over Kra- 
niet i store, svære Slyngninger, indtil de ned 
om Halsen gav Plads for hver sin Gælle- 
spalte, der var vældig af Omfang som en 
Ladeport. 

Og hvilket frygteligt Gab: helt op langt 
forbi Øjnene strakte Mundspalten sig! 

I Almindelighed stod den blot paa Klem; 

men naar Gabet blev slaaet op, var det som 
en Spigertønde at se i. 

Fortil i Undermunden sad Tænderne tæt 
som Naale paa en Pude; de var smaa og 
spidse og laa drejet bagud, saa de kom til 
at virke som Modhager. Hen langs Siderne 
fulgte de lange, fritsiddende Hugtænder, 
hvis Opgave var at trænge igennem og 
holde Byttet fast. De var mere end halv- 
tomme lange — rundslebne og dumpspidse 
— og lignede Tænderne i en Rive. 

Men i Overmunden fandtes en Bevæbning 
langt værre og frygteligere! Her skød hele 
Flager af Tand-Harver frem og dannede af 
Ganen et djævelsk Rivejærn, langt ned i 
Halsen fortsatte de sig, ja, krøb endog frem 
over Tungen. Ve den Krop, der kom i 
Klemme her; den slap kun derfra som 
Plukkød. 

Men Svælget, som slugte Offeret, var dog 
langt det uhyggeligstel 

Det lignede Laasen paa en sammensnøret 
Sæk. Langs ned igennem det laa svære Pøl- 
ler af Synkemuskler, besat med Gribeknu- 
der. Og midt i anedes Spiserenden, hvis 
Munding uophørligt bølgede op og i med et 
Sug, der ubarmhjærtigt trak alt ned med sig. 

Og som hun var udrustet i det Indre, var 
hun det ogsaa i det Ydre: 

Grundenes mørke, underfulde Farve trak 

5* 

en bred Stribe langs hendes svære Ryg. Om 
Panden og langs Nakken havde Søgræsset 
lagt en Bundtone af sit dybe Grønne, og 
om Flankerne vuggede slørende Rørskovens 
lysstregede Flimmer. Gyldne Pletter som af 
Solens Brand gennem Søens Glar luede frem 
mellem de flammende Tværstriber paa hen- 
des Sider, og over Gællebro og Bug hvilede 
Aakandeblomstens skære, prikkede Hvidhed. 

Ja, udfarvet var hun og i sin fulde Pragt: 
af Solblink og Maanestraaler glinsede hen- 
des Skæl, og naar hun lynsnar sprang paa, 
blev der som Stjerneskin i Vanddybdernes 
dunkle Nat. 

Fra nu af var der ingen Ende paa hendes 
Graadighed! Den Madtrang, hun havde ejet 

fra lille der som et Kim havde ligget 

inderst i hendes Begær, fik ved de frygtelige 
Midler, Naturen stillede til hendes Raadig- 
hed, frit Spillerum. Nu skulde ingen andre 
røve en Bid; hun vilde selv være ene om 
at æde Vandene tomme. 

Sin Fangst greb hun nu lige saa godt paa 
langs som paa tværs, ja, foretrak endog, 
naar hun var sulten, straks at gribe efter 
Hovedet, saa spildte hun ikke Tid med at 
vende den, men kunde synke den i samme 
Hug. 

Af Natur var hun meget indesluttet og 
uden Trang til Selskab; men hendes Sjæls- 

evner var dog ingenlunde ringe; hun var 
saaledes godt istand til at gøre forskellige 
Iagttagelser og drage sig deres Lærdom til 
Nytte. Heller ikke manglede hun Hukom- 
melse, hvad der tydelig viste sig hvert For- 
aar, naar hun skulde kaste Rogn; med Sik- 
kerhed fandt hun da altid Vej op ad Aaen 
ind til den store, oversvømmede Mose. 

For enhver Svingning i Vandet var hun 
meget følsom og hørte paa sin Vis med 
Lethed Baadene, „de store Fugle". De pla- 
skede jo altid saa stærkt med Åarefødderne 
eller piskede Halen snurrende rundt i Van- 
det. Hvor ofte havde de ikke undret hende! 
Hun havde fundet ud af, at de som Lappe- 
dykkeren bar deres Unger paa Ryggen, og 
som alle Søens øvrige Fisk antog hun dem 
for noget, der hørte med til Uroen deroppe 
paa Overfladen. 

Længe før de var hende nær, mærkede 
hun tydeligt deres Komme. 

Stod hun højt i Vandet, og „Fuglen" plud- 
selig med Brus foer ned imod hende, veg 
hun til Side i en Fart og skyndte sig af- 
vejen. Anderledes naar Baaden kom lang- 
somt glidende, saa flyttede hun sig bare for 
ikke at blive rendt paa. 

Men der skulde gaa Aar og Dag, inden 
hun naaede til Erkendelse af, at det i sær- 
lig Grad var dem, der vilde hende ondt. 

En Aften roede Rokkedrejeren sent fra 
Fiskepladsen. Maanen var oppe og gød sit 
hvide Sølvlys om hans Aarer. De dykkede 
taktfast ned og kom op med Sølvet drivende 
og dryppende fra sig. Da mærkede han et 
Hug i den ene; det snurrede gennem Aaren 
op i Armen paa ham, han slæbte paa no- 
get tungt, han kunde ikke faa Aaren med 

— og nu trak han Hovedet af en Gedde 
op over Vandet. Fisken slap i samme Nu 
Aaren blev fri, men Grum blev klo- 
gere siden hin AftenI 

Og som Tiden gik, udviklede hun sig til 
en stormægtig Hersker, der mere og mere 
følte sig som den gudbenaadede i Vandet; 
hun hørte ikke til Fiskepakket I Hun jagede 
stort og smaat og knægtede Søens Beboere 
i den Udstrækning, det var hende mulig at 
overkomme. 

Ved stadig hyppigere og længere udgaa- 
ende Rejser øgede hun sit Kendskab til Søen 
og lærte Ruterne til alle Rev, Vige og Ban- 
ker. Og hun fik Vished for, at hendes Ver- 
den var uhyre i visse Retninger. Kun Over- 
fladen skyede hun og de sværeste Dybder 

— i dem færdedes Storkrebsene, som Vor- 
herre havde været saa naadegod imod, at 
han havde sat deres Kæbehalvdele ud paa 
et Par lange, ledede Kløer, og saa Oaa, det 
frygtede Fiskeuhyre. 

Grums Omraade laa midt imellem .... 

I det aarle (Jry, i den skære Dagning, 
naar Natsværmere og Møl — søvndrukne 
og berusede af deres Nattebesøg i Blom- 
sterkalkene — i Hobetal styrtede i Vandet 
paa deres Træk hjemefter; naar Svalerne 
afløste Flagermusene og Hvirvlerne i Lu- 
nene begyndte deres lydløse Hurlumhej paa 
Overfladen, hvorunder Vandplanterne var 
ved at træde frem i grønne, gule og rust- 
røde Farver; naar det dæmrede dernede, 
hvor Grum havde Hjem, og det vældige 
Glar over hende fyldtes med Lys og Straa- 

ler da jagede hun hidsigst og følte 

sig graadigst, og da gik der Rædsel af hen- 
des Plask og Smask. 

En tidlig Morgen bryder Vindkrus og 
Bølgeslag Søens Spejl, og hvidskummede, 
snørklede Strømveje æder sig frem mellem 
sorte Grunde. Ternerne styrtdykker efter 
kaade Smaafisk, og langs Breddernes glit- 
rende Sivbræm træder Opgangssolen Vande. 

Grum jager . . . skyder sig frem som Skyg- 
gestump langs Bunden. Hendes lumske Kro- 
kodilleøjne er drejet saa vældigt opad, at 
de som Knaster rager frem af Hovedet. 

En Mængde Skaller staar og stimer i en 
Sivbusk. De undersøger Blade og Stængler, 
ligesom vævre Halemejser ransager Trætop 
og Bark; de er inde i den og uden om 
den og suger til sig af Vandsneglene og 
Insekterne. 

Grum standser i et Ryk. Rører knap Bug- 
finnerne og aander blot ganske svagt. For 
hvert Aandedrag aabner hun varsomt Fla- 
ben og trækker Tungen tilbage, hvorved 
Spigertønden fyldes med Vand, saa lukker 
hun den atter forsigtig, skyder Tungen 
frem og støder Aandevandet ud mellem 
Gællerne. 

Sorgløst tumler Smaafiskene sig udenfor 
hendes Gab. Hendes opadstillede Glugger 
retter sig yderligere i Vejret og ser de hvid- 
skællede Bugskind glimte. 

Nu er hun i Springhold I 

Der anes akkurat en Bevægelse af det 
yderste af Halespidsen; kun af de vekslende 
Skyggetegninger, som Rørstænglerne dan- 
ner paa hendes Krop, ses det, at hun kom- 
mer frem. I eet Væk skeler hun sært og 
ondt; hun har kun een Sjælekval: den, at 
hun aldrig kan bestemme sig til hvilken 
Fisk af den myldrende Masse, hun helst 
skal tage. Vel har hun gjort sig det til Spe- 
ciale at rette sit Bid — som den graadige 
Jæger sit Skud — hvor Flokken er tættest; 
men Skallerne er vævre, hun faar sjælden 
mere end een i samme Hug. 

Umærkelig langsomt rejser hun sig i Vej- 
ret mens alle Finnesnipperne bølger og 

logrer i dvælende Nyden 

Da opdager et lille brandrødt Skalleøje 

hendes sorte Ryg, der hidtil saa ganske er 
faldet sammen med Bunden — og man 
flyer og springer for hende med en panisk 
Skræk; i samme Nu tømmes Sivkanten. 

Et Uheld! Som kan hænde selv den bed- 
ste og Grum maa videre paa sin Snig- 

jagt over til nyt Revler. 

Mellem de grønne Vandrøllikers flydende 
Skove gaar de store, bredskællede Brasen, 
De nusser om i hinandens Kølvand, stiller 
sig i Overfladen og lader Solen spille i de 
gyldne Skæl. Deres fede Flommebuge med 
de hummerrøde Finner og deres store, tor- 
skede Munde gør dem saa fromme at se 
til; men alligevel er de listige nok og grum- 
me forsigtige i al deres Færd. 

Flere af dem er fulde af store Flænger og 
Saar over Ryggen og langs Siderne; de har 
nok været ud for en Geddeflab før! Ja, paa 
en enkelt sidder Kroppen endnu i blodigt 
Kød, saa Hudtrævler og Skællaser gør dens 
Fartstreg ganske ulden, naar den stryger 
gennem Vandet. 

De kommer dybt nede fra Bunden og 
skinner af Dynd og Slim og Kildemos. Med 
store Bevægelser og mange Slag med Halen 
svanser de af sted; Siv og Rørstængler gyn- 
ger og svajer, naar de et Øjeblik standser 
for at gnide sig op ad dem. Idet de passerer 



74 



Frivandet mellem Grødemasserne, hvor So- 
len pludselig falder i deres ravgule Skæl- 
dragter, formummer Grum sig skyndsomt i 
Tangskoven. 

De vege Vandplanter med de lange Ran- 
ker føjer sig lindt efter Strømmen, hænger 
mod Vest den ene Time for ligesaa viljeløst 
at krænge sig modsat Vej den næste. Stive 
Bladkraver holder som Flydeseler de nøgne 
Rankestykker oppe og danner et tæt, flim- 
rende Vildnis om den lurende Los. Uden 
Slimen paa Kroppen slap hun aldrig igen- 
nem. 

Snart har hun de fede Flommebuge for 
sig; i Smaaflokke sjokker de forbi med en 
tyk, grønlig Saftkant om de fede Mund- 
vige. 

Da ildnes hendes Hu, hendes Kræfter 
dobles; men hun kan styre sig — det rette 
Øjeblik er ikke inde endnu! 

Først da den sidste „Vandko" er ret ud 
for hende, afslører hun sig af sit Skjul — 
og Vandet blinker og bobler, medens Grum 
under sine Anstrængelser for at naa Byt- 
tet ind paa Livet drejer og vender sig. 

Flankeangrebet kommer imidlertid ikke 
Koen uventet, den har været forberedt paa 
alt i denne snævre Passage og derfor holdt 
sig tæt ved Bunden. Som en Sten borer sig i 
Jorden, styrter den sig i Mudderet, plumrer 

Vandet og roder sig ned, saa Grum faar 
Sandskorn og Slam mellem Tænderne. 

Igen et Uheld, der bare skærpede Appe- 
titen og gjorde hende tøjlesløs vild — saa i 
samme Øjeblik finnede en lille Skalle forbi. 

Det gav et Sæt i Grum! Flovheden over 
Fejlspringet næsten fortog sig .... uvil- 
kaarlig stivnede hun, som hun stod i Van- 
det. Med et halvt Øje saa' hun straks, at 
Skallen, der hinkede af uden kaade Smut 
og Spræl, vilde være et let Bytte for hende. 

Hvilket Heidi Skaller var jo ellers vævre 
smaa Fisk og ikke saadan at faa i Gabet; 
skønt de hørte til hendes daglige Kost, 
maatte hun bruge alle sine Evner og udfolde 
al sin Energi for at faa to til tre, højst fem 
om Dagen. Kun i Maj, naar de laa i Bunke 
i Sivene og smækkede forelsket med Halen, 
stoppede hun sig og tog op til en Snes om 
Dagen. 

Nu blot Taalmodighed, en Smule Venten 
endnu — for denne Gang vilde hun være 
sikker paa Fisken! 

Da bævrer det i en af Grødedyngerne: den 
sortlødede Aborre med den taarnhøje Ryg 
kommer hende i Forkøbet. Den jager pil- 
snar efter Flygtningen for Næsen af hende, 
men betænker sig saa lige i Hugøjeblikket, 
standser og snuser 

— Naa, saa den tør ikke; den skulde vel 
ha' Flokken med! 

Og nu tændes Fangerilden i Grums Øjne, 
den stive Tunge dirrer i Munden paa hen- 
de, som hun med vidt opspilet Spigertønde 
springer løs paa Byttet. 

Skallen er god nok! Den spræller villigt 
mellem hendes Tænder og smækker kild- 
rende sin Smule Hale om hendes Kinder og 
Hage. Og dog — den ejer jo en lignende, 
uforklarlig Styrke som en lille Perlefisk, 
hun dunkelt mindes. 

Hun bliver fnysende vred: Vil saadan en 
Pjat Fisk modsætte sig hendes Vilje I Den 
sølle Tingest vil jo netop alle andre Veje 
end dem, hun vil, det er knap, hun for- 
maar at slippe fra det ene Grødekrat over 
i det andet. 

Og hun bliver saa hidsig, at hun føler 
Blodet staa sig som en Solbrand i Nakken, 
og giver under en pludselig Kraftanstræn- 
gelse et voldsomt Ryk i Skallen. 

Det hjælper. Fyren bliver medgørlig, dens 
Kræfter svinder; hun triumferer allerede 
.... ja, det vidste hun jo nok! 

Grum havde haft Held i Uheldet: ganske 
vist var det en Menneske-Skalle, hun havde 
bidt paa; men hun havde heldigt sprængt 
Snøren og halede nu af med et langt For- 
fang slæbende efter sig. Lokkefisken havde 
hun slugt; men det generede hende væm- 

meligt, at hun samtidig med Hugget havde 
faaet en lang, tornet Vandplante klemt fast 
til Overlæben. 

Det var Fligene af TrekrogenI 

Saa i det samme ser hun en ny lille Skalle 
blinke. Den er lige saa udmattet som den 
foregaaende og gør samme fristende Ind* 
tryk. I et Haps hugger hun til! 

Samme Komedie som før, samme ufatte- 
lige Kraft i en sølle Skalle og samme Slid 
og Slæb for at faa den genstridige i sin 
Magt. 

Naa, det gik jo då omsider; endelig havde 
hun da Mundfulden .... 

Ogsaa den fik hun slugt; men atter maatte 
hun spytte noget spid3t og stikkende ud, 
som blev hængende ved hendes Overlæbe 
paa modsat Side. 



Det varede en rum Tid, før Grum fik slidt 
de to Trekroge af Mundvigerne. Længe 
svømmede hun om med de rustne Tingester 
som et Sæt ekstra Uhyrer af Hjørnetænder 
ud af Munden. Snøreenderne, der flød efter, 
hang ofte i og lænkede hende paa uforstaae- 
lig Vis til Rørduske og Sivplanter. Men om- 
sider rykkede hun da den ene og noget ef- 
ter ogsaa den anden ud, og haard og bru- 
sket Læderhud dannede sig, hvor de havde 
siddet. 

Af denne Oplevelse høstede hun en Del 
Erfaring: hendes Mistanke overfor enlige, 
syge Skaller blev vakt I Hun tog siden med 
tillidsfuld Graadighed baade store Skaller og 
smaa Skaller; men hun tog meget nødig saa- 
danne halvgaaende, sløje Skaller som dem, 
hun hin Morgen havde stukket sig saa væm- 
meligt paa. Deres slappe Finner og tunge, 
vrikkende Flugt havde fæstnet sig tydelig i 
hendes Øjne. 

Hendes fredelige Ungdom, hvor hun kun 
havde haft Hejren og Krebsene og sine egne 
at slaas med, var forlængst forbi — hun 
skulde fra nu af mærke Rokkedrejerens 
Grejer oftere og oftere. 



Men den gamle Lystfisker, der havde me- 
det med nogle møre Redskaber, maatte til 
grundig at eftergaa og forny sin Behold- 
ning. 

Han ærgrede sig gul og grøn og gik længe 
om med en underlig flov Smag i Munden. 
At Gedden, han havde tabt, mindst var en 
Broncemedalje værd, følte han sig efter Mod- 
standen, den havde gjort, fuldt overbevist 
om. Han skulde ikke fortælle nogen, hvor 
den stod, men nok ved Lejlighed selv hente 
den. 



RIVEREN 

MARODØRERNES Horde jog gennem Søen 
igen — og bag dem kom Gedderne! 
De fulgtes ikke som Aborrerne i sluttet Trop 
i et vildt forhastet Jagttempo, men sneg sig 
frem enkeltvis fra Sten til Sten, fra Tang- 
dusk til Tangdusk. 

Grum er imellem dem — og som en Sæl- 
hund tager hun for sig af de flygtende Løjer, 
der i ustyrlig Skræk blindt farer lige i hen- 
des Gab. Hurtig gaar Fangsten, men allige- 
vel ikke hurtig nok. Aborrernes Fraadsen 
hidser og tirrer hende, hun føler sin Vom 
vokse, Svælget vides ud; hun kan rumme 
flere Sild Bjærge af Sild! 

Ved et Kast med Kroppen skyder hun 
nærmere frem — og er nu lige i Malstrøm- 
men af Løjer og Aborrer .... 

Skælvende og bævende farer Smaafiskene 
fra hinanden, medens hun raser imellem 
dem og ved haarde Slag med Halen til højre 
og venstre forfølger sine Slagtofre. Øjnene 
lyser og de smalle Læber dirrer af et umæt- 
teligt Rovbegær. 

En stor, taarnrygget Aborre gør ugenert 
Fangst lige foran hende. I sin Iver efter 
Bytte tumler den sig saadan i Vandet, at det 
i eet Væk er som fyldt af tykke, skinnende 
Slanger. Haps .... haps I Dér snapper den 
en Løje lige for Næsen af Grum. 

Hun kan ikke fordrage dette Bæstl I end- 
nu højere Grad, end da hun som Grøngedde 
holdt til i Vigens Lun, er denne frække Sø- 
hund nu hendes Natur imod. Dens Snuhed 
og Lumskhed, dens Evne til at redde sig og 
bringe hende i Fedtefadet, har paa den se- 
nere Tid' ofte tirret hende. 

Et Øjeblik efter, medens hun er midt i et 
Spring, presses den ved et Tilfælde af Kam- 
meraterne lige u(l for hendes Flab. Allerede 
har hun Smæklaasskuff en aaben, med Fosse- 
f art strømmer Vandet ind .... hun ser 
Løjefedtet skumme om sin fede Modparts 
Mund — og faar dobbelt Mordlyst og Vild- 
skab. 

Da følger hun sit Væsens inderligste 
Trang: under en vældig Energiudfoldelse — 
daanende bort i Rovfryd — hugger hun til 
Riveren med begge sine Savkæbers fulde 
Energi .... løber ham i Farten sin store 
Flab ind over Hovedet .... gaber op saa 
højt og tager saa vældigt til sig, at hun 
kommer langt hen over hans trinde Aborre- 
ryg; hendes Hundreder af smaa Tandstifter, 

som brolægger Ganen, har samme Ildhu, 
samme Hensigt: at bore sig tilbunds og holde 
fast. 

I det samme Geddehugget naaer Højde- 
punktet, rejser Riveren med et Smæk sin 
tolvpiggede Rygfinne stift i Vejret. Under 
Tumlingen efter Smaafiskene har Finnen 
som en Vifte ligget smukt sammenfoldet 
langs dens Ryg; nu forvandles den til 
Mordvaaben, dens Benribber bliver til et 
Bundt skjulte Klinger, snart stive og spidse 
som mobilslebne Bajonetter, snart elastisk 
bøjelige som Stiletter. 

Med Fryd tager Grum den store Bolle 
i sin Flab; hun mærker nok, det prikker; 
men hendes Mundhule er jo ikke generet af 
nogen overdreven Følsomhed. 

Herligt tungt og massivt ligger Riveren 
paa hendes Tunge! Dog — dens ru, skiferlig- 
nende Skæl og Hudens ringe Smørelse af 
Fedt og Slim gør hende det usædvanlig 
vanskeligt at faa Bollen ned. 

Den river og piner hende nu. I et Haps 
tager hun nyt og bedre Tag, lader endog 
Gribetænderne skyde paa og den lange, 
brædtlignende Tunge varpe villigt efter — 
men hvad hun saa foretager, og hvor højt 
hun end gaber, hendes Anstrængelser er for- 
gæves: den taarnryggede lader sig kun ribbe 
til et vist Punkt! 

Gniffl 6 

Ufatteligt, umuligt 1 

Og hun prøver igen. 

Foruden Tungen og Skydetænderne tager 
nu ogsaa Svælgsuget fat, og Hovedknok- 
lerne vider sig ud som en Slanges Far- 
verne gnistrer for hendes Øjne, mens de 
svære Synkemuskler bølger op og i og haler 
i Aborrehovedet. Men intet hjælper: Kilen 

sidder fast den store Mundfuld er for 

stor I 

Saa er der ikke andet for: Grum maa 
kvittere den I Hun spiler Gabet op, slapper 
Gribetænderne, der villigt som en Hugorms, 
drejende sig om deres Rodhængsler, gaar 
tilbage til det lodrette Plan, hun aabner 
Svælgmusklerne alt, hvad hun orker, ja, la- 
der endog Tungen skyde paa — : Værsko, 
Torturen i Spigertønden er forbi, Fængslet 
staar allernaadigst den store Aborre aaben. 

Riveren, der med sin stærke Hale, som 
hænger fri af Geddeflaben, under hele Ba- 
taljen har slaaet drabelig om sig og kastet 
Grum fra den ene Side til den anden, mær- 
ker pludselig Spændetrøjen løsnes og sætter 
tilbage i et Ryk. Han troer sig fri, saa let 
svømmer han nu om, skønt Mørket foran 
hans Øjne holder sig lige tæt og knugende. 

Han er bestandig i Geddesvælget, og han 
kan ikke slippe fri, for han har sine tolv 
stiveste Rygpigge boret ind i Fjendens Gane. 

Og jo mere han arbejder og maser med sin 
farlige Modstander, jo dybere og fastere bo- 
rer Piggene sig ind. 

For nogle Øjeblikke har imidlertid Grum 

— sin Geddenatur tro — tabt det meste af 
sin Energi. 

Piggene begynder at pine hende og hele 
Mundfulden at genere, hun kan ikke faa 
rigeligt Aandevand over Gællerne; det, som 
trods Kneblen kniber sig ind i hendes Mund- 
hule, har Kneblen selv behov; hun mærker, 
hvor den aander i Flaben paa hende, ustand- 
selig, med alle Tegn paa Ophidselse, gaar 
dens Gælleblade op og i og tager Broder- 
parten af Vandet. 

Det er hende ikke mulig at holde denne 
Kvælning ud længer, hun maa have Luft 

— og i ustyrligt Vildskab giver hun sig til 
at piske med Haleskruen. Nu er det hende, 
der tager Førerskabet og skyder den taarn- 
ryggede foran sig gennem Vandet. 

Saadan bliver Kampen i lang Tid ved at 
skifte. 

Snart er det Grum, som har Overtaget og 
ryster sin Modpart, saa Aborrens Hale das- 
ker hende viljeløst om Kinderne og langer 
hende det ene Nakkedrag efter det andet. 
Snart er det Riverens Tur til at bruge Grum 
som Dupsko; han løber hende mod Bund- 
sten og Vandplanter og hvirvler hende 
rundt. 6* 

Men hvormeget de saa anstrænger sig, 
tumler de om uden Resultat; det lykkes 
dem ikke at slippe fra hinanden. 

Sløje og udasede falder de om paa Siden. 
Blodet i deres røde Gæller cirkulerer knapt, 
deres Kræfter ebber ud — og der er ikke 
mere Tale om, at nogen af dem fører. Nu 
skiftes de blot til at plaske lidt med Halen 
og prøve paa at faa drejet Skroget op paa 
Ketkøl. 

Grum, som ligger med Gællerne yderst i 
Frivandet, er endnu i Live og ved sine fulde 
Fem; Riveren derimod er halvvejs inde i 
Forgængeligheden. 

Saa flyder de op og driver som døde om 
i Vandskorpen. 



Tordenen ruller over Søen .... 

En stikkende Sol og trykkende Varme har 
længe bebudet det optrækkende Uvejr; nu 
endelig er det brudt løs ... Skyhang og 
Vandflade staar i eet. 

Den himmelske Salut begynder langt borte 
i den fjerneste Krog, hvor Rørskovene fyl- 
ker sig om Aaens Udløb og brager buldren- 
de, knitrende frem. Lynene pløjer lange 
hvidglødende Trevlegnister frem af den 

dystre, violblaa Horisont, hvorfra Bygerne 
kommer jagende og fejer hen over Søen, 
kastende mørke Truselskygger foran sig. 

Under Skovkappen i Læsiden, hvor alle 
Lappedykkerne er krøbet sammen, ligger 
en af de store Fugle for Anker. Den rider 
Uvejret af, mens Hvirvelvindene leger Tag- 
fat over. Dybet. Ingen Snøre, intet Fisketøj 
har den ude; den veed forvel, at al Meden 
er omsonst. 

Søen syder og koger rundt til alle Sider; 
de sandgraa Bølgedale er fulde af bristende 
Bobler. Smaa skifergraa Ilinger farer pil- 
snart om og pløjer Vandskorpen op som 
Katteriv i Hud; med Stormfart kaster de sig 
mod Rørbræmmen og Skovbrynet, som de 
aabner brede Gader ind igennem. 

Alle Fiskene er søgt fra Fladvandet ud 
paa Dybet, hvor de staar saa langt under 
Overfladen, at de er fri for Slingret af Bølge- 
slagene og Dønningerne. Kun Mallen, den 
gamle Vandhyæne, er paa Vandring 

Det vilde Vejr puster Liv i Oaa; i det har 
hun sine Chancer! Fiskene kan ikke se i 
det oprørte Vand, de kastes ud af Kurs, byl- 
tes sammen det ene Øjeblik og splittes det 
næste — og en og anden havarerer. Det er 
Ligvejr i Dag ... de vrede Vover stemmer 
Aadsler op fra Bunden eller bærer dem ud 
fra Bro og Bred; hun faar altid saadan Sult 

ved Uvejr og Trang til at gaa til Overfladen 
og snappe Luft. 

Famlende sig frem med de følsomme 
Skægtraade glider hun af sin Hule paa den 
østre Side af den undersøiske Bjærgaas ... 
soiii en mægtig Aal vrider hun sig tilvejrs 
og lægger sig til at flyde og lure. Langsomt 
driver hun med Strømmen 

Grums hvide Bug vender ikke mere nedad; 
Farven, som gør Fisken til eet med Vandet, 
vilde da have skjult hende godt nok for 
hver den, der kiggede op fra neden af. Nu 
tegner hendes flammede Sider og sorte Ryg 
en tydelig Stribe i Vandet. 

Der kommer et listigt Udtryk i Oaas smaa 
Øjne: den løjerlige tohalede Fisk drager 
hende nærmere paa .... 

Vejret er ved at bedage sig; den sidste, 
voldsomme Skylle er ovre. En blaa Plet 
Himmel titter som et smilende Øje frem 
mellem de røgbræmmede, svulne Skyer. 
Søen døser, selv Tagrørenes Vimpler driver 

slatne fra Stængerne kun i det fjerne 

lyder stærk, dump Buldren af en ny, op- 
trækkende Torden. 

Baaden benytter sig af Opholdsvejret og 
er paa Vej hjem. 

Oaa, der hører Bruset fra Stævnen, faar 
kun gjort et Par hastige Hug i den store 
Aborres allerede opsvulmede Bug. Hendes 

tvkke, kødfulde Læber haler endnu i Rive- 
rens Tarme, idet hun langsomt dukker un- 
der og synker i Dybet. 

Maagerne og Moseternerne, der er be- 
gyndt at samles over Stedet, fyldes med for- 
nyet Haab og slaar med Hujen og Galpen 
ned paa Byttet. Uvilkaarlig leder de Rokke- 
drejerens Opmærksomhed derhen. 

Han haler Kikkerten frem han roer 

nærmere paa — og saa et Øjeblik efter har 
han de to Kumpaner i Ketscheren. 

Sikke en Fangst: en Gedde, der har for- 
slugt sig paa en Kæmpeaborre I Og det maa 
lige være sket; for saasnart han har dem 
indenbords, sætter han interesseret Næsen til 
og lugter, at de er friske. 

Aborren ser jo nok noget medtaget ud, 
men det er vel Maagerne, der allerede har 
været paa Spil — og han giver sig forsigtig 
til at frigøre den og bliver helt fornøjet, da 
han opdager, at den store, glubske Gedde, som 
er sprællevende, er en af hans Mærkefisk. 

Grum er fnysende ond og bider og snap- 
per om sig, mens den lykkelige Fangstmand 
vejer hende paa Slump ved at vugge Ket- 
cheren op og ned i Hænderne. Han anslaar 
hendes Vægt til mindst en halv Snes Pund 
— nu er Grum brugbari 

Saa var hun da igen i Menneskets Vold, 
mellem dets Fingre og Negle. Lystaagen 
sved og bed hende i Øjnene, den tørrende 
Luft standsede Farten i hendes Blod, hendes 
Skæl rejste sig af Rædsel og Smerte — for 
tredje Gang befandt hun sig som i Hejrens 
Svælg! 

Da vaagnede hun endelig, hun fik sit Syn 
igen, sit Vejr i de røde Gæller, hun blev 
klar i Hjæmen og fri for det væmmelige 
Tryk i Nakken .... Livet rullede atter med 
Sus i hendes Blod. 

Hun var i Vand og Skvulp og hun 

gjorde et Slag med Halen og gik i en Fart 
tilbunds — av, da stødte hun- Snuden haardt 
mod en „Sten". Hun bøjede af og søgte til 

Siden: dér var atter en Sten der var 

Sten til alle Sider om hende. 

Den gamle Drejermester havde sluppet 
hende ned i sin Dam i Baaden, hun skulde 
i Hyttefad og afsted til Fiskehandleren i 
København. 

Bassinet var fuldt af Smaafisk, som straks 
ved hendes Tilsynekomst borede sig sam- 
men i Flok. Hun skulede til dem, men skønt 
hendes Svælgsæk var tom, følte hun ingen 
Lyst til at æde. Ganske stille holdt hun sig 
i Dammens mørkeste Krog og mærkede sig 
paa sin Vis, hvad der forejgik on^ hende; 

Rokkedrejerens Traad i Baadplankerne, 
hans Raslen med Aarer og Redskaber, hans 
Raaben og Prajen, naar andre Lystfiskere 
gled forbi, naglede sig fast i hendes Erin- 
dring. Nu og da kom en „Busk Grøde" ned 
og vuggede sine Stængler og Straa hen om 
hendes Hoved; hun vilde fri sig for Busken 
og slog Fart med Halen — saa løb hun lige 
ind i Ketcheren. Hun kunde ikke splitte den 
Busk Grøde, dens mange tætte Ranker var 
saa vanvittig stærke — og hun fik øget Mis- 
tro og en ny Erfaring. 

Oaa følger i Dybet med Baaden og lytter 
efter Vandets Skvulp mod den store Svøm- 
mefugls kamprydede Bug. Hun, den gamle 
Hyæne, som havde ædt Søens Aadsler over 
et halvt hundrede Aar, var fuldt fortrolig 
med Fiskerne. Med de plirende, broncefar- 
vede smaa Glugger, der laa og flød nede paa 
Siderne af Hovedet og helt ude, hvor ellers 
Næseborene plejer at sidde paa et Pattedyr, 
giver hun nøje Agt paa den Fiskeindmad, 
som Rokkedrejeren under Farten kaster ud, 
da han renser den døde Aborre. 

Op til Overfladen tør hun ikke vove sig. 
Solen skinner paany og intet Arkipelag af 
Aakandeblade findes, hvorunder hun kan 
skjule sit Hoved. Hun maa taalmodig vente, 
til hendes retmæssige Smuler synker. 

Ogsaa hun hører „Fuglens" Plasken og 
Raaben og sælsomme Dundren — og hun 
fæstner vedholdende og afventende sine sort- 
blaa Pupiller paa den store, mørke Skygge 
deroppe: 

Skulde der monstro ikke engang kunde 
dumpe en Unge ud? 

Da Rokkedrejeren kom nær til Havnen, 
slog han Laaget af Dammen og stod længe 
og frydede sig over Grum. Han saa' nok, 
hun gav et Kast med Hovedet, og han blev 
dobbelt glad ved dette synlige Tegn paa, 
hvor sprællevende hans store Fisk var. 

Og saa at Himlen endelig engang gav ham 
Løn for hans Højmodighed; Mærket i Ryg- 
finnen viste jo tydelig, at den Fisk havde 
han før haft mellem Hænder. 

Grum saa' Glimtene af det aabne Vand, 
som de sorte Landskygger i Form af Baa- 
dens Ræling spærrede hende ude fra. Det 
maatte være en Grøft, hun var kommet ind 
i, et Pytvand, saadanne Uheld var jo hæn- 
det før paa hendes aarlige Bryllupsture op 
i Engdrag og Moser. 

Nu, saa vidste hun Besked — og hun 
krøgede sig sammen og laa og passede sit 
Snit .... 

Rokkedrejeren skulde have lagt Laaget 
paa, inden han tog sin sædvanlige Fangst- 

dram, nu stod han og krummede Arm, rolig 
lænet bagover, da pludselig Grum i et mæg- 
tigt Geddespring svang sig op af Dammen 
og ud over Rælingen for i et Plask at for- 
svinde i Søen. 

— Se, det var da en Oplevelse I sagde en 
Rejsende siden i Kupeen, hvem Drejer- 
mesteren harmfnysende fortalte sit Til- 
fælde. 

Men Rokkedrejeren forstod ikke at gou- 
tere Oplevelsen, 



ROKKEDREJERENS DØD 

DET var saa selvfølgeligt, at hun atter 
plaskede frit i Søen .... det var saa 
selvfølgeligt, at hun paany kunde putte Skal- 
ler i sin Bug; hun skulde have lært af sit 
Eventyr oppe i Luften hos Mennesket, men 
hun manglede Forudsætningerne! 

Dog hendes Sanser og Skælneevne skær- 
pedes. Og hun blev mere sky og vagtsom 
overfor Plask og Støj — ja, tabte ligefrem 
Bidelysten, naar hun blev skræmmet. 

Den Dag var forbi, da hun tillidsfuld 
kom Skyggen af en Baadstævn nær; tvært- 
imod blev hun straks yderst opmærksom, 
naar hun saa' den store Fugl paa Vandet. 

Hun vejer nu over otte Kilo og gaar en 
velvoksen Mand fra Hoften til Saalen. Ryg- 
finnen maaler mere end to Haandsbredder, 
og der skal et af de længste Fingerspænd 
til at fatte om hendes Ryg. 

Hun elsker Fred og Ro og føler sig yderst 
pirrelig overfor andres Paavirkninger. 

Ved indtrædende Storm og Uvejr, som hup 
mærker lang Tid i Forvejen, trækker hun 

sig gerne tilbage til Dybet, hvor Bølgernes 
Larmen ikke kan naa hende. Saa føler hun 
sig syg og utilpas og holder sig urørlig i sit 
Vandhi. Døgn efter Døgn staar hun saadan 
uden at føle Sult eller Virketrang i Krop- 
pen. Hun sover, lader alle Nerver og Musk- 
ler hvile; kun Gællelaagene og Finnerne ar- 
bejder mekanisk. 

Da kan Rokkedrejeren friste hende med 
Blink, med Dyp, med levende Fisk — hun 
rører dem ikke! Den ene lækre, lille Lokke- 
skalle efter den anden kan svanse hende 
forbi Næsen — baade Svælg og Mave mod- 
staar let de Fristelser, der stilles for hendes 
forslugne Øjne! 

Men naar Vejret bedager sig og Dønnin- 
gerne atter mindskes, vaagner hun til Liv; 
hun er da karsk og udhvilet. Vejrfeberen 
har renset Blodet, hun trænger til Føde og 
Motion — og nu bider hun som en rasende. 



Rokkedrejeren ligger en Eftermiddag med 
alle Stænger og Snører ude, han ryger sin 
Pibe og lytter efter Lappedykkernes højt- 
tonende Karr-karr. 

Som sædvanlig er han ene i Baaden 

Han har lagt sig for Anker paa sin kære 
Banke: et smalt Rev, som i Læ af Skoven 

strækker sig langt ud i Søen. Denne Fiske- 
plads, der under Blæstforhold er Søens ri- 
geste, har han selv fundet. 

Det har været en drøj Tur at naa herud! 
Pludselig overraskende er Kastevindene 
kommet over ham, som han i sin lille, grøn- 
malede Baad brusede frem over Vandet. 
Rutch, tog Søen Vildmandsmine paa, de 
store Bølgebjærge blev slaaet i Stykker i 
smaa, og Bølgedalene fyldtes med Rynker. 
Det gav et Ryk i Baaden og et Sæt i Dreje- 
ren, han lod Storsejlet gaa, mens den sorte 
Vind fra de flossede Skyer rasede ud under 
Firmamentet. 

Men nu er Vejret ved at klare, Søen har 
lagt sig et rigtigt Bidevejr finder Rokke- 
drejeren I 

Og han nynner den gamle Fiskervise: 

Ved Solens klare Skin og Østens stærke Vind 

da bider Fisken ikke, det præge Du Dig ind I 

Men spørger Du hvad Vind, der baader Fiskeren bedst, 

da svarer jeg: fra Syd og sær ifra Sydvest I 

Ternerne med den lange Splithale og den 
sorte Kalot stiger og daler i Luften om ham. 
De er barmhjærtig Samaritan for alle de 
halvdøde Agnfisk, han fra Tid til anden 
hiver over Bord. De mishandlede smaa 
Stakler tyer skyndsomst ind under Baaden 
eller stiller sig langs en flydende Grødestæn- 
gel; de vil skjule sig, fordi de mærker sig 

svage de vil ikke ned i Dybet til Oaa. 

Saa snapper Ternerne dem og putter dem i 
deres lille, røde Svælgsæk. 

En tre, fire Stykker forfølger under Hvin 
og Snerren en femte, som jager afsted med 
en lille Løje som en hvid Pind i Munden — 
og Rokkedrejeren mindes en Hejre, han en- 
gang har skudt til, og som gav en Styrtregn 
af saadanne halvdøde Smaaflsk fra sig. 

I det samme faar han Bid paa en af sine 
langtudgaaende Drivsnører, Linen farer af 
Hjulet med rasende Fart, og Stangen, der 
hviler i Aaregaffelen, men som med sin 
tykke Ende er kilet ind under et Bundbrædt, 
bøjer sig som et Irisblad og dypper Spidsen 
dybt i Vandet. 

Han griber Stangen og løfter den — jo, 
nu staar Snøren for fuld Fart ud i Søen. 
Forsigtig holder han igen, idet han gør Mod- 
trykket stærkere og stærkere, at ikke Fisken 
ved et pludselig Ryk skal rive Linen over. 

Grum har bidt paa og tumler nu om med 
Agnfisken! Hun var sulten efter en tre Døgns 
Storm med Uvejr og har derfor blindt styr- 
tet sig løs paa Menneske-Skallen. Av, det 
er nok en Pigfisk, mærker hun straks , . . . 
en af disse forbandede Lækkerbidskener, 
der kun er for Øjnene, men som hverken 
Tænder og Svælg vil eje — og hun gylper 
og gaber op og spytter ud. 

Jo, Fisken, som hun har hugget efter, 
kvitterer hun; hun ser den halvdød med 
lange Flænger i Siderne efter hendes Hug 
drive sidelæns med et rødgult Øje vendt mod 
hende op gennem Vandet. Men Pigtornen, 
hun har slugt samtidig, sidder fast i Kæ- 
hen. 

Hun piler hid og did og ruller og boltrer 
sig. Snart er hun nede i Dybet og skurer sin 
krogsaarede Mund mod Bunden, snart sky- 
der hun med et boblende Kølvand over sig 
* 

hen om en Klynge Aakander 

Rokkedrejeren ser de store Bladeøer for- 
svinde paa en Plet saa stort som et Spise- 
bord 

Saa gaar det paa Fart igen. Snellen hviner 
og synger som sad der en gnidrende Kæm- 
pegræshoppe i den. Og nu paa een Gang 
hopper Grum ud af Vandet og højt op i 
Luften, saa hendes gyldne, soriflammede 
Krop med Panterpletterne og de perlende 
Vanddraaber sætter Skær over Søen. 

Aldrig har den gode Drejermester set 
Mage til Fisk! Blot Dønningerne, der staar 
fra den, da den atter tager Vandspejlet og 
som en U-baad stryger gennem Klartvandet, 
lader ham forstaa, at det — som han plejer 
at udtrykke sig — er en af „de gammel- 
dags". Maabende og gabende bliver han ved 
at glo paa Stedet, hvor den forsvandt, 

mens en Storm af Ringe breder sig til alle 
Sider. 

Lidt efter viser der sig Hvirvler paa det 
sydende Vand, og han fanger et Glimt af 
en Rygfinne, hvis bagerste Snip er væk. Da 
jubler det i den gamle Fisker: en Mærke- 
fisk, en af hans ældste, maaske hans aller- 
største MærkefiskI 

Han haler ind og giver Line og haler ind 
igen, hans store Korpus sveder af Anstræn- 
gelse, og han maa skræve vidt paa Benene 
og stemme Fødderne i, hver Gang den usæd- 
vanlig store Fisk giver et af sine pludselige 
Ryk. 

Der kommer samtidig Bid paa to af 
Aborresnørerne, og det er nok heller ikke 
Smaafisk, forstaar Rokkedrejeren .... Li- 
nerne, som ligger løst over Rælingen, farer 
ud med rasende Fart, saa Vindsierne hopper 
og danser paa Bunden. Et af dem svipper 
uden Bords, saa Fangst og Krogsæt og Line 
gaar tabt; det andet søger Drejeren at sikre 
sig ved at plante sin Fod paa det. 

Som en Katteryg krummet til Spring 
bøjer Stangen sig under sin sprællende, le- 
vende Masse. Uophørlig maa den Gamle 
slække og stramme; det gælder om at ud- 
matte Fisken, der kører hans Stang fra den 
ene Side til den anden. 

Hver mindste Bevægelse af Byttet mær- 

Grum 7 

ker han; det er endnu i fuld Vigeur, og 
mange Grødestængler og Vandplanter er i 

Vejen vil det lykkes ham at drage 

Fangsten af Dybet med sin fine, skøre Line? 

Paa een Gang vender Grum og farer ind 
under Baaden med en saadan Kraft, at en- 
ten maa Stangen knække eller ogsaa følge 
med. Rokkedrejeren vælger at slippe i Haab 
om at fiske den op paa modsat Side. 

Det gaar som ventet: Stangen viser sig 

flyder op han bøjer sig ud — og 

naaer den. 

Kampen og Nervespændingen begynder 
forfra — den smidige, spændende Vædde- 
kamp mellem ham og Grum! 

Blæsten bruser sin Efteraarshymne gen- 
nem Sivene og sætter Vandet mellem de 
gulplettede Aakandeblade i Krus, mens Sol- 
strejfene, der kommer og gaar, tænder Tu- 
sinder af Festblus i Løv og Rør. Det glimter, 
det funkler, det lyner — og store, svulne 
Septemberskyer driver over Søen. 

Den snilde Fisker har omsider Grum i sin 
Magt og varsomt faar han hende listet tæt 
hen til Baaden. Han sætter sig paa Hug, 
lægger Knæene paa Rælingen og læner sig 
udover med Ketcheren i højre .... 

Grum, der pludselig ser sig nær den store 
Svømmefugl, giver et voldsomt Ryk, Rokke- 
drejeren maa række sig alt det hans Arm 

og Overkrop strækker til, han glemmer, at 
han er i Baad og paa gyngende Grund, faar 
Overbalance og falder med et Plask over 
Bord, idet han samtidig vælter Baaden. 

Ingen ser hans Uheld og de tunge Sø« 
støvler tvinger ham hurtig ned. 

Grum farer frem og tilbage om ham, 
filtrer ham i Snøren og trækker ham til- 
bunds. Her mellem Stenene paa Revet 
sprsenges Snoren — mens Rokkedrejerens 
livløse Legeme driver af ind i Rørene. 



Hen mod Aften bliver det Graavejr 

og det oprørte Vand syner grumset og jord- 
slaaetl Smaa Bølger hopper op, staar et Øje- 
blik i Højdestilling for ligesom at prøve paa 
at holde Balancen, saa opgiver de Forsøget 
og ruller nedad. 

Et enkelt, fattigt lille Solstrejf kan endnu 
fra Tid til anden faa alle de graavejrsslørede 
Farver til at skinne op — da faar Vand- 
skorpen Lød som en sort Daahjort, og Aa- 
kandebladene bliver til svømmende Regn- 
buepletter. 

I Mudderdalen mellem Bundkilderne be- 
gynder Oaa at røre paa sig. Hun plirer med 

de listige Øjne de blaasorte Pupiller 

bliver saa runde og store. Saa drager hun 
af paa Nattetogt over Søen, sniger sig ind 

om i Klostercellernes Stengrotter og finder et 
nyt Skjul under en nylig sunken Baad. Med 
Snuden lige i Revnen mellem Bunden og 
Rælingen ligger hun som en Hund i sit 
Hundehus. Indtil Natten bryder frem og alt 
bliver mørkt og tyst .... 

Da lader hun sig langsomt drive langs 
Skvulpet hen mod Søens Rørbredder og ta- 
ger som Naadegave fra Skaberens Haand 
hver druknet Hund eller Kat .... 

Alt det, som ikke mægter at holde sig oven 

Vandet som ligger dødt og flyder om, 

tilhører Krebsene og hende. 

Klemme havde allerede fundet Rokke- 
drejeren, da Oaa kom .... 



BRUDEFÆRDEN 

BEGYNDENDE Foraar Gedden gaar i 
Leg! 

1 Dage har Grum, den vældige Hunfisk, 
staaet ubevægelig i Bundgrøden og ventet 
paa Solens Kald. Nu kommer den — : en 
Morgen bryder den pludselig voldsomt igen- 
nem og lyser den gule Rørbræms Stængel- 
skove op. I de smaa, aabne Lun mellem 
Tuerne bliver der Liv og Røre; Plasken 
lyder alle Vegne og mørke, skælglinsende 
Kroppe løfter sig langsomt op af Vandet. 
Saa boltrer Ungfiskene sig, og deres Finner 
slaar som Vinger i Solblinket .... 

Snart gyder ogsaa Foraaret sig i Grums 
kolde Hjærte og gør Isblodet varmt. Hun 
svømmer om med Kroppen fuld af blide 
Følelser og hun mærker sig draget mod 
Breddernes Fladvand, mod Grøfternes 
Græs og Mosernes idylliske Pytter. Og hun 
mindes pludselig sit Brudekammer igen: 
det ligger langt derinde for Enden af en 
bred og solet Vandgrøft, kantet af blom- 
strende Pil og ludende Birke, med Solspil 

og Slagskygge og sprælske Hangedders 
PJask. 

Stærkere og stærkere bruser Foraaret 

frem og Solens Straaler naaer stadig 

dybere i Vandet. 

Grøden spirer og stiger af Dyndet med 
Herkuleskræfter, fylker og breder sig og 
krænger sig vidtfavnende ud. Og fra Tag- 
rørenes Stubskov rejser sig nye Stængler 
— og alle de tabte Pilekæppe, der ligger og 
flyder om, skyder Blade og slaar Rod. 

Snart grønnes Bankerne, og i de sure, 
mudrede Vige, hvor Krebseklo og Andemad 
om føje Tid vil danne hængende Øer, be- 
gynder brune Tudser og, grønne Frøer at gø 
og kvække. 

Alle Fiskearter boltrer sig i Fryd og Hen- 
rykkelse. Og tilsidst kommer Oaa, den gamle 
Eneboerske .... uden skumle Hensigter 
nærmer hun sig Bredden og lægger i den 
luende Solopgang sine hundredetusind Æg 
mellem de fremmyldrende Padderokker og 
Græsser. Men ingen Brudgom er hende nær; 
thi ingen findes: Løj€r og Smaaskaller 
fraadser i hendes Rogn — og da hun har 
gydt, bliver atter hendes Hjærte koldt, og 
hun synker dorsk og mut tilbage i Dybet. 

Grum bliver ivrigere og ivrigere .... hen- 
des dybblaa Pupiller, omgivet af den mes- 
singfarvede Ring, luer 3om en Saflr i RaV' 

indrntning, de lergraa Farvetoner langs hen- 
des Sider og Flanker gaar over til grønt, og 
Gællelaagene bliver dybt orangegule. 

Lidl efter lidt føler hun sig tiltrukket af 
de mange iltre, smaa Hangedder, som uaf- 
brudt vimser om hende og allerede straaler 
i deres pragtfulde, gyldne Bryllupsdragter. 
Henrykt lader hun sig kurtisere af den, der 
i Øjeblikket tiltaler hende mest; overfor de 
andre — og da især dem hun ikke synes 
om — viser hun sig upaalidelig, og kan 
hun se sit Snit, æder hun dem. 

Som Tiden nærmer sig, hvor hun skal 
gyde, bliver hun mægtig svær og svulmen- 
de af Rogn, og samtidig mere lunefuld og 
uberegnelig. Hun æder intet; men tænker 
kun paa at svømme ind over flad Græs- 
bund, hvor hun kan stryge den spændte 
Bug over bløde Straa, mens hun ligefrem 
skyder Ryg som en Hund af Velvære. 

Søen, der for Størstedelen byder paa 
stejle, rørede Bredder, har aldrig fristet 
hende, naar hun skulde kaste Æg. Hun har 
da foretrukket at søge op ad Aaen ind til 
en Række store, oversvømmede Tørvemo- 
ser og Engdrag. 

Ad en Krinkelvej plejer hun al slippe 
derind. 

Et Steds, hvor Aaen slaar Bugt og dan- 
ner Bløde med kilometerlange Rørskove 

om sine Bredder, fører et bredt Bælte Siv 
gennem nogle Enge og Vaser et godt Stykke 
op i Land. Sivvejen er vredet og slynget 
— og fjorgamle Tagrør med tynde, affrøede 
Duske rager op til alle Aarets Tider. Om 
Sommeren er den tilgroet og nærmest kun 
en dyb, bundløs Grøft; men ved Tøbruddet 
svulmer den op til en bred og vandfyldt 
Rende .... 

Ad den Rende, under blomstrende Slaaen- 
krat og løvede Elletræer blandes Mosens og 
Søens Vande. 

Fulgt af tre iltre, kælne Hangedder, 
hvoraf den største ikke er halv saa stor som 
hun, bugter Grum sig en skyet, dampende 
Foraarsnat frem gennem Grøften. Der er i 
Forvejen el livligt Rykind af andre elskovs- 
syge Gedder den store Vandring før 

Æglægningen er i fuld Gang! 

Hun krydser ud og ind om Vandplanter- 
nes Grunde og Skær. Snart har hun blot 
en Rende midtstrøms at følge, snart maa 
hun gennem en lang og snæver Passage inde 
under den udhængende Bred, indtil hun 
naaer aabne, undersøiske Sletter i brede 
Vige. Hendes Fyrighed og Vilje til at over- 

« 

vinde Vanskelighederne hjælper hende — 
trods Dynd og et halvraaddent Stemme- 
værk. 

Endelig er hun derinde og svømmer 
om .... 

Gyldensort med et Skær af Bronce lyser 
Mosevandet. Hun kan ikke blive træt af at 
skure sig hen over de bløde, grumsede 
Tørvedun ... 

Halvraadne Rester af visne, nedfaldne 
Stængler strækker sig i Forbandt gennem 
hele den store Bundpude, og nye Rester — 
nyt uddøet Liv og Cellevæv — er stadig paa 
Vej derned. Men fra Dybet stiger atter ungt 
Liv tilvejrs: den opgaaende Sol frigør i eet 
Væk smaa grønne, mostede Slimklatter, de 
ligger som fortøjet til en enkelt fin Navle- 
streng og virrer <^ gynger nede paa Bun- 
den; saa med eet brister den under dem; 
de stiger op gennem Vandet i Klump som 
Bobler og breder sig saa yndefuldt ud i 
store, frynsede Skærme. 

Paa Bulkene blomstrer Pilevaandene og 
bag Pynterne toppes Blishønsene, mens 
Bekkasinerne oppe i Luften haster rundt og 
rundt og lader Vinden spille op i deres Fjer- 
harpe. 

Saa kommer Dagen, hvor hun skal kaste 
Rogn! 

En ejendommelig, for hende uforklarlig 
Lyst til at filtre Bugen ind i Siv og Rør- 
stubbe indfinder sig, og hun faar Forkær- 
lighed for at løbe sit store Skrog højt op 

mellem Græsset og Startuerne, hvor hun 
knap kan flyde eller vende. Med Fryd mær- 
ker hun Kilderet høji op om Flankerne! 

Hun har jo aldrig været særlig følsom af 
sig, særlig da ikke naar det ikke gik ud over 
hendes egn« Sideben. Med koldt Øje er hun 
da ogsaa Vidne til, hvorledes de let ophid- 
selige Hangedder i Hug paa Hug flaaer Bug 
og Sider op paa hinanden; desværre mang- 
ler hun fuldstændig Appetit, ellers havde 
hun ædt den appetitligste! 

Snart begynder Legen: tæt i Klump bol- 
trer Fiskene sig om hinanden .... og Grum 
er ganske fra Sans og Samling, mens hun 
gyder sin gyldne Strøm af femhundredetu- 
send klare, gule Æg. 

Men i samme Nu hun er blevet Rognen 
kvit, vaagner hun til Besindelse, og føler 
pludselig en mægtig Sult ovenpaa den ømme 
Hengivelse. Den før saa sagte skvulpende 
Halefinne bliver stram som et blæstfyldt 
Sejl, og under en kraftfuld, lynsnar Bøjning 
løber hun Spigertønden ind over den nær- 
meste Kavaler — saa putter hun ham lang- 
somt ned i „Snøresækken". 

I over en Time staar Bryllupsmiddagen 
paa saa svømmer den store Dame veltil- 
freds bort med endnu et lille Stykke af sin 
kære Brudgoms Hale daskende ud af Flaben. 

Siden, da hun skulde tilbage ad Sivvejen 
ned til Søen, var Blodet koldt og Viljen sløj. 

Det blev et usædvanligt tørt Foraar, Tø- 
brudsvandet var sunket i en Fart, og Aaen 
fik ingen Tilløb. Og da hun naaede det 
ganile, halvraadne Stemmeværk, var det er- 
stattet med et nyt. 

Sammen med en Bunke andre Fisk, der 
efterhaanden samledes foran det, stod hun 
og trængte paa. I to Døgn kunde hun hver- 
ken komme frem eller tilbage; flere Gange 
forsøgte hun et Spring, men det mislykke- 
des — saa besindede hun sig og gik tilbage 
til Mosen, mens Tid var 

Hun var indelukket! 



I MOSEN 

DET var en stor ag stærkt bevokset, lidet 
tilgængelig Mose med mange udstrakte 
Kær, fulde af Tuer og Siv. Side om Side 
strakte sig de aarhundredgamle Tørvegrave, 
forbundne ved Bækløb eller halvt tilgroede 
Grøfter. 

Paa Bulkene sloges Pil og Kæruld, og ud 
i det sortlødede Vand rakte sig Næs og Pyn- 
ter — og Øer, der snart var bundfaste, snart 
løse, drev om. 

Hele flydende smaa Engdrag af Frøbid 
og Vandaks kunde skyde sig ud fra en Bred 
og fuldstændig dække de broncebrune Bøl- 
ger; grønne og smilende synede de og fri- 
stede Foden som en tillidvækkende Bro; 
i 

men rørte man bare med Støvlenæsen ved 
den første „Fjæl", bævrede og dirrede hele 
Massen. 

Nede i Dybet, hvor de sorte Hesteigler 
mavede sig frem i Hiv, og hvor Uhyrer af 
Larver med svajet Ryg og spilede Kæber 
stod urørligt paa Rov mellem Krimskram- 
set, voksede de særeste Vandskove. De var 

uden Haardhed og Stivelse; Stammerne be- 
stod af smækre Ranker, som blev baaret 
oppe af Vandet. 

Her fandtes blaagrønne, fyldige og fro- 
dige „Naaleskove", og hele Lunde af palme- 
lignende Buske med røde Blomster paa 
lange Stilke. I Brynene var der Slyngplan- 
ter, som dannede et filtret Væv af Stængler 
og Traade og bugnede ud i svulmende 
Skyer. 

Hvilket Krus, hvilket Slyng i alt hernede, 
hvilke bøjelige Former .... og alle Vegne 
stod smaa tykke, mopselignende Karudser 
og dasede og aabnede Mund i eet Væk, mens 
de lavede Dobbelthage under Nydelsen og 
rullede sværmerisk med Øjnene. 

Fra den dybe, klare Sø med det blanke 
Vand kom nu Grum til disse lave, sum- 
pede Bredder. Overgangen var i første Øje- 
blik noget brat; men hun ejede sin Slægts 
Evne til hurtig at akklimatisere sig. 

I Begyndelsen havde hun da heller ikke 
svært ved at skaffe sig Føden. Der var 
baade Flirer og Aal og saa „Mopsene" at 
tage væk paa; men efterhaanden som hun 
voksede, maatte hun for at eksistere sta- 
dig gøre sig mere og mere altædende. Hun 
levede jo paa en Maade som en Hval i 
en Indsø I 

Navnlig om Vinteren var det galt: i Søen^ 
som havde huset hende i over halvanden 
Snese Aar, havde hun haft let ved at klare 
sig. Søen var for stor til at fryse til — selv 
i den strængeste Kulde holdt Bundkilderne 
store Partier aabne. Men saadun gik det 
ikke Mosen; her blev „Luften" under lang- 
varig Frost fælt beklumret, Vandet optog 
Sumpgas fra de i Bunden forraadnende 
Dyre- og Planterester, kunde ikke frigøre 
den og forny sig med Ilt. 

Da maatte hun hen, hvor Flæg og Rod- 
knuder prikkede smaa, næsten usynlige 
Huller i Isen; hun fandt dem ved Lys- 
skæret og mærkede, hvor hun aandede frit 
paa dette Sted. 

Ellers holdt hun sig i den kolde Aarstkl 
mest til Bunden, gemte sig i den lune, ned- 
faldne Grøde. Der dvaskede og sov hun. 
Blodet flød langsommere, og i dagevis be- 
høvede hun ikke at tage Næring til sig. 

Men Dvaletilstanden var ikke fuldstæn- 
dig engang imellem maatte hun røre 

paa sig; da stillede hun sin Hunger paa 
Muslinger og Snegle og fandt ogsaa paa at 
gaa Tørvegravenes Mudderskakter efter. 

Her i Dyndets Labyrinther traf hun Su- 
derne, de olivengrønne Fisk med den sorte 
Ryg. Deres Skæl var meget smaa og hele 
Kroppen indgnedet i et tykt Lag Slim. Det 

var plumpe Fyre med tykke, læderagtige 
Finner; dem havde hun aldrig før kunnet 
fordrage, men nærmest benyttet dem som 
en Slags Lægemiddel, mens hun levede i 
Søen. 

Naar hendes Mund var fuld af Stik og 
Rifter fra Fiskekroge, plejede hun at gaa 
i Mudderet for at konsultere dem og faa et 
læigende Plaster klistret om sin saarede 
Mule ved at stryge sig op af deres slimede 
Sider. Men da nu Sulten skærpede hendes 
Appetit, maatte hun desværre udnytte sine 
tidligere Velgørere og have det mest mulige 
ud af Konsultationen, hvorfor hun aad dem 
med Lyst. 

Om Sommeren rørte hun dem sjældent, 
men fedede sig til Gengæld med alt, hvad 
der kom for paa hendes Vej; hun tog Sno- 
gen, der svømmede over, hver Frø og hver 
Mus — og viste der sig en Vandrotte, skød 
hun op under den og sugede den til sig i 
een Mundfuld. 

Paa den Vis klarede hun sig nogenlunde 
et Par Aarstid. 

Men et Aar blev det en usædvanlig tør 
Sommer, hun maatte for at finde tilstræk- 
kelig Vand trække fra Tørvehul til Tørve- 
hul og ofte leve ugevis ad Gangen i de Pyt- 
ter, der blev staaende i de dybere Lavnin- 
ger. Til Held for hende søgte, efterhaanden 

som Vandstanden sank, alle Mosens Beboere 
sammen i disse Kummer; Aborrer og Ka- 
rudser traf hun paa, og ogsaa Åal, Igler og 
Tudser var ligesom hun indespærret her, 
indtil der med Regnen igen kom Overflod 
paa Væde. 

Hun udviklede sig stadig, men paa anden 
Vis end før; Vildheden og Grusomheden 
erstattedes af Listighed og Opfindsomhed. 
Og som alle Mosens andre Gedder lærte 
hun snart at svinge sig over Bulkene fra 
det ene Hul til det andet, ja, endog at van- 
dre korte Strækninger over Land. 

Hun havde jo Valget mellem at dø af 
Sult eller skaffe sig Udvej. 

Det var ligesom hendes Ungdoms Rejse 
fra den flyvende Hejres Svælg til den blanke 
Vandflade havde hærdet hendes Gæller til 
længere Tid ad Gangen at kunne taale Luf- 
tens stærke, tørrende Ilt, for hun vovede sig 
ofte over Bulke og Tørvedæmninger, der 
var over Landevejs Bredde. 

Naar hun ikke kunde holde det ud for 
Sult,, løb hun sig selv paa Grund og op i 
Bredgræsset — og nu krummede hun sig 
sammen og sprang fremad i Retningen af 
det ny Vand. Saasnart hun var i Luftens 
Tørre, havde hun paa Fornemmelsen, hvad 
Vej hun skulde tage; Vandets Nærhed vir- 
kede paa hendes følsomme Hud og drog 

hende den korteste Vej. Alt flimrede i gyl- 
den Taage for hendes Øjne, mens hun krøb, 
bugtede sig og sprang i eet Væk 

I de tidlige Morgentimer, mens Græsset 
var vaadt af Dugg, foretog hun disse Rejser 
som Landstryger. 

Ved en saadan Lejlighed slap hun ind i 
en stor og dyb Grav, hvor det Krebsefolk, 
der aarlig udvandrede fra Søen, havde sit 
Tilhold. Overalt fra Tørveskærets stejle, 
kullede Vægge gabede griske Krebsekløer 
hende i Møde. 

Dag ind. Dag ud gennem et halvt Aar gik 
hun her paa Rov og havde travlt med at 
mudre sig ind i de faste, lodrette Brinker, 
hvori Klemmerne havde deres Huller. Fra 
Søen vidste hun jo, at Krebsene hverken 
kunde styre eller forandre Retning, naar de 
med smækkende Hale foer baglæns gennem 
Vandet, og derfor tog hun dem let, naar hun 
først fik dem jaget ud. 

Kun en ældgammel, muslingearret Kra- 
bat, kulsort over hele Kroppen og med een 
stor og een ganske lille bitte Klo, undgik 
hendes ivrigste Bestræbelser; den sad dybt 
inde i et Stenhul med det spydvæbnede Ho- 
ved og de stilkede Øjne eftertænksomt hvi- 
lende paa sine to umage Tænger. 

Et Par Gange hændte det, at hun blev 
vækket af sin Dvale om Natlen ved at 

Grum 8 

mærke et sejgt, haardt Greb klemme sig fast 
om hendes Bug, saa foer hun rundt i Cirkel 
som en Hund efter sin Hale; men Klemme 
vidste altid i rette Nu at hoppe af. 

En Dag maatte hun ud ogsaa af dette 
Mudderhul, hun fik Bulken til en vedliggen- 
de Grav brudt ned og slap ind til nogle Maa- 
neders Velvære. Her red hun Vinteren over 
og rensede Dyndet for hver Suder, hver 
Igle, hver Snegl. 

Da Foraaret oprandt, aad hun alt, hvad 
der kom i hendes Nærhed I Frøerne og Tud- 
serne stævnede i den Tid i Hobetal til 
Vandene; Græsfrøerne laa og gav Klemt 
paa Klemt fra sig, og Tudserne gøede og 
knurrede — alle var de fulde af Elskov og 
Fryd og blev derfor let hendes Bytte. 

Senere svælgede hun i Frøæg og slub- 
rede store Masser af fed, sort Blomme i sig! 
Det hændte ogsaa, at hun maatte delikatere 
sig med nogle lange Tarme, der var trukket 
ind omkring mellem Rørstubbene; det var 
de store Skrubtudsers Æg, der sad som 
Perler paa Snore og var spændt ud til 
Klækning i Vandet. 

I det hele taget maatte hun være glad for 
Frøerne og Tudserne, — de blev ligesom 
ved at gaa igen; ogsaa siden naar de smaa 
Haletudser begyndte at myldre frem. 

Hun kunde ikke mere være kræsen, alt 

maatte hun tage med og ikke lade eti 
Krumme gaa til Spilde 

I Sommermaanedernes Nætter trawlede 
hun Vandfladen af. De store, tunge Nat- 
sværmere, som ofte af Ubetænksomhed og 
Ugidelighed nedlod sig paa Spejlet eller paa 
en og anden flydende Pindestump, gjorde 
hun under sine Strejftog til Bytte. Hun aad 
dem med Vinger og Pindestump — som en 
sulten Mand, der maa mætte sig med Rejer I 

Intet Under, at hun efterhaanden udvik- 
lede Tænderne i sit vældige Gab til noget i 
Retning af en Hvalfisks Sibarder. 

Men der skulde alligevel mere til at fylde 
hendes Hektoliter vom I 



Mosen damper og staar i eet Slør I 
Den sender sine Brandtaager tilvejrs, saa 
de hænger som Søer over Rørene. Draa- 
berne finder ind alle Vegne og bæver paa 
alt .... de Tusinder og atter Tusinder af 
Edderkoppespind falder med al deres Sind- 
righed i Øjnene! 

Krattætte Pil og ludende Birke hen langs 
med Bulk og Bred kaster sorte Slagskygger, 
og store, tunge Sværme af Myg hænger lyd- 
løst i Luften .... kun en springende Fisk 
eller en badende Svale afbryder den dybe 
Morgenstilhed. 

8* 

Den store Mosesnegl, med det hestelig- 
nende Hoved og de strittende Flagermuse- 
ører har skudt sig ud af sit Taamhus; den 
føler paa alt, hvad der kommer indenfor 
dens Rækkevidde, famler sig hen over det 
og drager saa sit snørklede Taamhus efter 
sig i et Ryk. Nu klistrer den sig paa en død 
lille Fisk og suger dens Øjne ud og sætter 
sig saa endelig til Ro paa en Sværdliljes 
brede Bladstol med Taarnspiret, der dirrer 
i Vandstrømningerne, lige i Vejret. 

En Rygsvømmer, der er blevet træt og 
har trukket sine Aareben ind, lader ogsaa 
Hvilen falde paa sig. Langsomt synker den 
gennem Vandet ned paa Bunden, hvor den 
skønsomt lægger sig tilrette mellem Vaar- 
fluelarver, Posthornsnegle og Salamander- 
unger. Indtil en Vandkalv, der har Hast- 
værk og som med Hovedet nede i Mudderet 
maser hen over alt, hensjoisløst sparker den 
til Side med sine kraftige Fangben. 

Oppe paa det klare Vandspejl svømmer 
Lappedykkeren. Den syner sort paa Over- 
siden, bærer Halsen med den stærkt kru- 
sede, skønne Nakkekrave højt; men paa 
Bryst og Bug er den glinsende sølvhvid. 
Den gaar aldrig paa Land, ja, vover sig ikke 
engang ind paa grundet Vand; den maa 
være, hvor den uhindret kan dykke. Paa 
Ryggen bærer den sine spæde Unger, hol- 

der Vingerne skærmende ud om dem; de 
sidder gemt i dens Rygfjer som i en polstret 
Skaal. 

Hannen svømmer ved Siden af og dyk- 
ker ned efter Føde, som han putter i Un- 
gerne, der pippende og baskende med Vin- 
gestumperne gaber op efter den. 

Grum kender godt Dykfuglene, som de 
kender hende, — det troer de dal 

Men den Morgen bider him sig i umætte- 
lig Hunger fast i et Svømmeben og kæntrer 
den lille Baad, saa alle Ungerne falder ud. 
I største Skynding slubrer hun hele Flok- 
ken i sig — og gaar saa nogenlunde bero- 
liget tilbunds med den Lære, at hun me- 
get godt kunde taale Fjer. 

Indtil hun næste Morgen var lige sulten 
igen 

Da var hun saa heldig at faa en ny Er- 
faring om Fjer: 

I det første klare Gry, mens Skæret fra 
Solopgangen gød sine sære Farver over Mo- 
sen, som skinnede af grønt og gult, af violet 
og indigoblaat, slog hun efter en Fisk i 
Vandskorpen uden at ane, at der oppe i Luf- 
ten over hende fandtes en vinget Konkur- 
rent, der ogsaa begærede Byttet. 

Ternen kom i Styrt hovedkulds nedad og 
Grum i sit Spring hovedkulds opad — og 
begge Røveres Gab mødtes i samme Nu over 

den lille Fisk. Men Grum gabede højest og 
snappede kraftigst, og hun bed til med en 
forslugen Voldsomhed, som skulde hun æde 
en hel Oksekrop. 

Hun fik Fisk og Ternehoved i samme 
Mundfuld, mærkede sig belastet, bakkede 
nedefter og trak Fuglen med i Dybet — dér 
svælgede hun saa det ejendommelige Bytte 
i sig. 

Hvilken mægtig Velsignelse der dog var 
i Fisk med Fjer — i flere Dage følte hun 
sig saa inderlig mæt og stoppetl 

Fra nu af betragtede hun ethvert Legeme 
paa Vandspejlet som sit retmæssige Bytte. 
Ingen Vildand fik Lov at kaste sig paa Van- 
det under Aftentrækket, før Grum fra sin 
Dyndhule skød i Vejret efter den. Med 
Døgns Mellemrum tog hun begge Lappe- 
dykkerne og rensede Vigene for Blishøns 
og et Par Storkeunger, der var kommet for 
at lære at fiske. 

Men hendes Madtrang lod hende alligevel 
aldrig Ro, hun maatte stadig udvide sit Om- 
raade og skaffe sig nyt Revier. 



Juli hænger over Mosen I Yppig, fuldmo- 
den — med Skyer som Hofter og runde 
Barme, med en Sol, der synes træt af at 

fare. Lig Søfugle, der mangler Luft under 
Vingerne til Farten, kommer Vindpustene 
og kaster sig i Tørvekær og Rørhul. Luften 
er een vedholdende, søvndyssende Summen 
af Fluer og Myg Sivsangeren synger! 

Grum staar og daser i det lunkne Vand 
og skimter Verdenen over sig uklart og ube- 
stemt som gennem tykt Glas; blot lægger 
hun Mærke til, at der af og til dukker frem 
af det skinnende Blaa deroppe en lille, mørk 
Skygge. Den kommer pludselig paa hende, 
dvæler et Nu, mens den rører Vandet — og 
forsvinder. 

Det er noget levende, aner hun .... no- 
get for hendel 

Saa formummer hun sin Torpedokrop og 
passer sit Snit .... 

Et Øjeblik efter bævrer Grøden, Spag- 
nummossets Kratdynger buldner ud som 
Skyer ... et Uvejr trækker op paa Bun- 
den. Mosdyngen løfter sig ... . Vandskorpen 
gynger og brydes pludselig af et Plask, idet 
Grum skyder op, just som en Svale i et 
yndefuldt Sving skummer en Myg af Van- 
det. 

Overfladen falder til Ro, Boblerne flyder 
bort og brister paa Vej mod Bredden, mens 
Grum igen synker tilbage i sin Seng med 
Svalen paa Vej ned gennem sit Svælg. 

Men alle Vandløberne og Myggene blev 
rodet sammen i en Muddervælling. 

Saadan skærpede Kampen for Føden dag- 
lig hendes Opfindsomhed. 

Fordum søgte hun til Åakandeøerne for 
at fange Fisk — nu var der ingen Fisk; men 
hendes Erfaring havde lært hende, at hér 
kom Fuglene for at drikke. Med Næsen lige 
under Bladranden stillede hun sig parat .... 
og hun tog mangen en Vipstjært: snart den 
hvide med de maanesølvede Fjer, snart den 
gule — gul som den nyudsprungne Kab- 
beleje. 

Det kunde ogsaa hænde, at hun fik en 

Skovdue, en Vibe, en Sumpsneppe og 

een Gang tog hun en gammel, fuldvoksen 
Hejre. Hun greb den i Benet, bakkede med 
den og trak den ud paa dybt Vand, hvor 
den druknede. 

Men Hejren søgte gentagne Gange at 
spidde hende paa sit Næb, og ved den Lej- 
lighed mistede hun sit ene Øje. 



GRU 

I^det største af de gamle Tørvekær med 
det brunsorte Vand saa' man i stærk Sol 
en enkelt stor Fisk staa urørlig mellem Si- 
vene under Brinken. 

I umindelige Tider havde den haft til 
Huse hér i Mosehullet, hvis Vand den kun 
sjældent kom udenfor. En Vildand, der 
havde haft Gedderogn mellem sine Fjer, 
havde engang udplantet den. 

Gru var ikke fuldt saa stor som Grum, 
men længere og mere radmager, med Ho- 
ved og Tænder som en Haj. 

Mange Gange havde hun og Grum været 
i Totterne paa hinanden og slaaedes af Nid 
under deres Kamp for Føden. Arrene efter 
deres Bid, som i dybe Furer laa ned over 
Flankerne, var dækket med farveløse Skæl, 
som sad i Spiraler og Hvirvler. 

Paa den sidste Tid havde de dog kloge- 
lig undgaaet at ses ved at holde sig til hver 
sit store Tørvekær 

Det første Aar i Mosen havde Grum væ- 
ret fulgt af flere kraftige Hanfisk, og en 

Mængde yngre Geddehanner svømmede 
rundt om. Det andet Aar var der bare nogle 
Stykker igen. Og i Foraaret, da Himlen 
atter begyndte at give Lys og Varme, havde 
saavel hun som Gru maattet tilendebringe 
deres Leg alene. 

Mangen en lykkelig Brudgom var gledet 
i dem, og nu havde de i Forening ryddet 
hele Mosen ud. 

Slappe og afmagrede var de gaaet i Dy- 
bet for at hvile ud. 

Indtil Trangen til god og rigelig Næring 
pludselig blev voldsom hos dem og skær- 
pede deres Mod og Dumdristighed .... 

En Morgen skimter Grum gennem det 
endnu ikke dagskære Vand den gamle Lo- 
kalfisks sortsmudsede Bug. Trængt af Sult 
har den foretaget en lille Rejse udenfor sit 
Hul og staar nu paa Lur i Grødeskorpen 
lige over hende. 

Midt i Kæret driver store Flager af Pakis 
og Snevælling, men hen langs Bredder og 
Tuekantninger, hvorover vaarkaade Viber 
tumler sig i Flok, har allerede Sol og Dag- 
mildning skabt Frivand og Strøm. 

Pludselig faar Grum en irriterende Min- 
delse om Konkurrenten ved at se dens brand- 
gule Flanker glimte under et Hug, pilsnar 
skyder hun op — og nu da de mødes efter 



123 



lykkelig overstaaet Barselfærd, er de sig Mø- 
dets Hensigt fuldt bevidst: de vil æde hin- 
anden! 

Finne ved Finne farer de afsted, skulende 
ondt ind i hinandens Øjne. Grum er tæt paa 
Livet af sin Medbejlerske og trænger hende 
i Farten ind over Rørbræmmen. 

I Vintrens Løb er alle Rørene høstet; — 
men som en strid Børste staar de skraa- 
æggede, spydspidse Stubbe tilbage lige un- 
der Overfladen. Mosegedden faar i eet Væk 
Kroppen ind over Børsten, der for hver Be- 
vægelse flaaer løs i hendes Hale og Bug og 
i en Haandevending rusker hendes dorske, 
træge Gemyt ud af Folderne. Hun blæser 
Gællerne op og stritter harmdirrende med 
Finnerne, mens en tæt Regn af guld- og 
sølvfunklende Skæl svirrer gennem Vandet 
ned paa Bunden .... 

I et Smøg slaar hun sig fri af Rørbæn- 
ken og vender sig nu lynsnar mod Grum. 
Men den gamle Pirat er den træge Mose- 
gedde for rask, hun ofrer den det halve af 
sin Rygfinne, som skaanselløst bliver flæn- 
get i lange Straaler efter Ribberne. 

Da tager Grum sig en Tur under Gru og 
styrter sig med aabent Gab franeden opad 
mod sin Modstander og huggede sin Spiger- 
tønde fast i hendes Bug. Gru søger forgæ- 
ves at faa Brug for sine Tænder, hun gaber 

og gaber og slaar i Smæk paa Smæk den 
lange, savæggede Tandsaks op og i. Men 
Grum ryster hende ustandselig, saa den ene 
Skælbyge efter den anden flimrer i Vandet 
om dem. 

De vælter om hinanden, saa Isflagerne 
søndres og de Tusinder af Smaakrystaller 

ringler og klirrer snart er de oppe i 

Snevællingen, hvor det gule, grumsede Vand 
giver sig til at syde og blære mellem deres 
piskende Haler, snart forsvinder de i et 
flimrende Zigzag ned mod Bunden. 

Med den Sejghed og Energi, som Grum 
altid besjæles af, naar hun har med Bytte 
at gøre, ligger hun og bakses med Gru. Hun 
klemmer den ulykkelige, piner og plager 
hende og holder hende i Aande uafbrudt. 
Det er ikke noget Slagsmaal, der keder 
Grum! Hun har jo stadig Byttet mellem 
sine Kæber; det opflammer hendes Hu, 
tænder Brand i hendes Øjne og inspirerer 
hende til uafbrudt Udholdenhed. 

Jo større Modstander, jo større Løn og 
Tilfredsstillelse; hendes Vom begærer den 
lange Pølse, som Timgen og Tænderne alle- 
rede føler saa nær; det maa lykkes hende 
at faa denne vældige Bid til — som den lille 
Broder i sin Tid — at ligge viljeløs i hen- 
des Flab, saa hun med Fryd kan dreje den 
og begynde at svælge den i sig. 

Gru vrider og vender sig for at komme 
til med et Hug; men Grum har været hel- 
dig at faa fat saa langt fremme, at der in- 
tet Biderum er levnet hende. Gru har kun 
Halestykket at slaa med — og med det 
fejer hun da ogsaa saa store Mudderskyer 
i Vejret, at de godt kunde skjule en Ele- 
fant. 

I over tre Timer varer Kampen og alle 
Kærhullets Isflager gaar i Stumper og Styk- 
ker, — da først er Grums mudderstinkende 
Modpart mat — I Kuppet er lykkedes for 
den gamle Brodermorderske .... lige fra 
det, hun var saa stor som en Stoppenaal, 
var jo den Slags Storkampe lykkedes for 
hendel 

Saa vender hun i et Snuptag den stak- 
kels, mishandlede Mosekone og kvæler 
hende ved at forkile hendes Hoved i sit 
Svælg .... 

Men det tager hende fire hele Døgn at 
faa Gru til at passere gennem Laasen til 
hendes Snøresæk — saa det var da endelig 
igen engang en Fisk med Forslag il 



GRUM UDVIKLER SIG 

MED sine godt halvanden Meters Længde 
maalte Grum nu henved dansk Gar- 
derhøjde og vejede op mod et halvt hun- 
drede Pund. 

Som paa alle Gedder, der lever i smaa 
Vande, var Hovedet tiltaget uforholdsmæs- 
sig. Hendes store, daglige Kamp for Føden 
gjorde, at hun maatte bruge Hovedmusk- 
lerne stærkt, hvorfor de da ogsaa havde ud- 
viklet sig særligt. Ålene i hendes Gab vilde 
man nu med Lethed kunnet gemme en Træ- 
skol 

De før saa livlige Farver langs Ryg og 
Bug var nu helt forandret! Kroppen kap- 
pedes i Sort med Mosens stinkende Mud- 
der, og brede gyldentbroncede Flammestre- 
ger skyggede over de gustne Sider. Ude i 
Sollyset synede hun ganske irret og kobber- 
slaaetl 

En Sagngedde var hun en af de gam- 
meldags, hvorom salig Rokkedrejeren i sin 

Tid havde fablet I Endog en formelig Manke 
af fingerlange Skæl fra Nakken og ned over 
Brystfinnerne fattedes ikke. 

Men hendes Øje var ondt, en Samling 
gult og grønt, koldt og svigefuldt som Mo- 
sebølgens Skum en vild Hunger lyste 

altid ud af den ene stive Glugge, og naar 
Hungeren undtagelsesvis var stillet, afløstes 
Skæret i Øjet af en umættelig Forslugen- 
hed. 

De nærmeste Mosehuller om hendes 
Standkvarter er det lykkedes hende at rydde 
for hver Frø, hver Vandrotte og Vildæl- 
ling. Og alle Svalerne, som plejer at komme 
og drikke i Flugten, har hun ogsaa sat til 
Livs. Hun har igen maattet rejse et langt 
Stykke over Land, indtil hun er havnet i 
et vildt og udstrakt Kær, som hun endnu 
aldrig før har gæstet. 

I det har hun gjort nyt, kærkomment 
Kup: et andet stort, mudret Eksemplar af 
en Mosegedde, endnu vægtigere end Gru, 
har hun overvundet og slugt. Men Fyren 
havde lige mæsket sig med en mindre af 
sin Art — og i den laa der en fuldvoksen 
Graaand. 

Mad Madl 

Hun følte sig ganske vist altid noget tung 
i Maven, for hun havde i Tidernes Løb 
faaet den brolagt med de mærkeligste Sa- 

ger. Foruden forskellige Kroge og Messing- 
fang fandtes en stor Nøgle, som hun engang 
i sine yngre Aar, da hun havde staaet un- 
der en af de store Svømmefugles Bug, havde 
set komme farende som en Skalle gennem 
Vandet. Der var ogsaa en Spiseske, som hun 
under lignende Forhold lykkelig havde er- 
hvervet, og endnu et Blylod — og en Uhr- 
kæde: Resten af Rokkedrejeren. Men alt det 
havde jo indkapslet sig og var ikke til at 
tære paa; det hjalp allerhøjst til under For- 
døjelsenl 

En Uge har hun været om sit sidste her- 
lige Bytte .... 

Hun fanger et nyt og et nyt; men efter 
et Par Maaneders Forløb faar hun ogsaa 
trawlet dette Tørvekær tomt. Hvad nu og 
hvorhen? 

En Aften ælter hun sig ind om mellem 
blomstrende Iris, blandt Koglesiv og Sump- 
græs og skeler misundelig op til de store 
Guldsmede, der jager fede Fluer ikke en 
Tomme over hendes Hoved. Hun bliver 
mere sulten end nogensinde og giver sig til 
at æde sorte Hesteigler for Aal og visse 
Vandplanters Rødder, som hun bilder sig 
ind er Orme. 

I den stille, lune Sommeraften skyder 
Slagskyggerne sig ud fra Bredderne og læg- 
ger en ibenholtsort Ramme om det vin- 

røde Solfaldsskær. Havde der været et Par 
Skaller tilbage, vilde de have slaaet Smut 
over Blank vandet I 

Saa virrer en Rørstængel lige ved Siden 
af Grum — og fra sin Lurestilling i Siv- 
kanten ser hun Rørsangeren smutte om der- 
oppe over Vandet. Hun faar sit underfun- 
dige Udtryk i det flade Øje . . . hun bereg- 
ner Afstand og sætter tilvejrs i et Fangst- 
spring .... 

Første Gang er Fuglen hende for hastig, 
men næste Gang krones Forsøget med Held 
— og tredje Gang lukker hun Spigertønden 
om Rørsangerens Fosterbarn: en stor, brand- 
rødøjet Gøgeunge I 

Jojo, hun havde sit Speciale! Fra Sprin- 
get i sin Tid ud af Rokkedrejerens Baad, 
havde hun udviklet sig til en ren Flyve- 
fisk. 

Mad, Mad .... det evige Omkvæd over 
som under Vandet! Noget i Skrutten, meget 
i Skrutten .... Mad, Mad! 



Kæret er meget dybt, med stejle, tilgro- 
ede Bredder, kun et Sted, hvor der engang 
er sluffet Tørv op ad en Rampe, gaar Over- 
gangen mellem Land og Vand ganske jævnt 
for sig. I det stive Ler staar Aftryk ved 
Aftryk, formet efter Kvægets Klove og Ben- 
Grum 9 

piber, og overalt dér omkring er det øver- 
ste Topgrønt af alle Startuerne bidt væk. 

Hér er et Vandingssted. 

Ofte har hun i sin overvættes forsultne 
Tilstand, i en Hungerrus, der faar hendes 
Halefinne til at piske vanvittig rundt i uaf- 
brudt Fart efter Føde, standset med et Ryk 
ved at se et Par store, tykke Ben mudre op 
i . Sølet. En græssende Kvie eller Stud har 
da nærmet sig Vandingsstedet og er soppet 
ud saa langt, at den har kunnet mærke 
køligt Vand under Mulen. 

Tilfældet gentager sig en Dag, og Stu- 
dens storleddede Ben og brede Brystlap gi- 
ver Grum et Haab .... hendes overspændte 
Fantasi begynder at foregøgle hende Mulig- 
heden af endelig at slippe til et ordentligt 
Bytte. 

Hun lurer sig frem og hendes skævtstil- 
lede Øje, der har saa let ved at se op, fæst- 
ner sig som støbt i denne Stilling paa det 
store, hornpiggede Hoved af en Okse. 

Videre skyder hun sig frem mellem de 
sorte Dunhamre, skjult under Sødgræssets 
langribbede Vifter .... nu er hun lige foran 
det drikkende Dyr .... gennem Vandspej- 
lets Flimmer skimter hun den sugende, kød- 
svulmende Mule. 

Da kan hun ikke styre de forslugne Tæn- 
der længer. Vommen vil — og saa faar 

Kroppen følge. Hendes Snuhed kan vare 
hende, Erfaringen mane hende til Forsig- 
tighed — forgæves: naar Vommen vil, saa 
ryger hun paa. 

Studen kaster Hovedet saa voldsomt til- 
bage, at Grum bliver draget halvvejs med 
op; men hun slipper ikke Taget, hun hol- 
der ved — og da hun synker tilbage i Dy- 
bet tager hun et stort Stykke Mule med. 



I Mosens kilometervide Rørskove havde 
især Vildtet et Fristed; her søgte det Kølig- 
hed i Midsommerheden og Lun for Vinter- 
kulden, og her fandt det fredhellige Pletter, 
hvor det kunde gemme sig, naar Menne- 
skene jog det med Bøssedrøn og Hunde- 
glam. Og denne Mosens rige Vildtstand for- 
stod hun at drage sig til Nytte! 

Som det længe havde været hendes Spe- 
ciale at skaffe sig Bytte ved at springe ud 
af sit Element, saaledes skabte hun sig nu 
et nyt Erhverv ved paa krokodillevis at ligge 
paa Lur ved Drikkestederne. 

Flere Gange forulempede hun Heste un- 
der Vandingen, og ved en enkelt Lejlighed 
bed hun den halve Tunge af en stakkels 
Kalv. 

— — En Eftermiddag kommer en Raa 
med Lam. Dagen er hed, og de løber langt 

9» 

ud .... det ene Lam, der har for megen 
Fart paa, farer i til Bringen. Grum skyder 
op, griber det i Bugen og vælter det om- 
kuld — og haler saa ud med det. 

En anden Dag faar en lille Hund samme 
Medfart; den bliver snappet 1 Forbenet og 
trykket under .... mens en Storm af Ringe 
breder sig til alle Sider. 

Alt det, hun har drømt om som lille bitte, 
er i fuldeste Maal blevet virkeli^jort: intet 
Bytte er mere for stort til hendes Bug. 

Naar hun bevæger sig sagte i Dybet, rej- 
ser lange Dønninger sig over hende og 
Hvirvler snurrer om paa det kaffebrune 
Vand. Og skyder hun op i Græsset efter en 
Frø eller Vandrotte og maler Vandet til 
Skum, staar hele Kærhullet i Braad og 
Brænding. 

En Urtidsrest er Grum, — et Dyr fra de 
store Mosers Tid! 



Hen paa Efteraaret, da Skræppen rød- 
nede og Padderokkernes før saa stive Spid- 
ser bøjede sig til visne Straa, satte sorte 
Høstskyller Vand til Overflod i Mosen. Det 
stod i Sjap langt op over Enge og Udmar- 
ker og stemte sig som Floder gennem Grøf- 
terne. Kær flød i Kær, og Tørvegravene, 
der laa Side om Side, kun adskilte ved de 

høje, smalle Bulke, blev til een mægtig 
Grav. Det var en hel Syndflod! 

Grum svømmede viden om og troede sig 
i Søen igen. Hun fandt ind til nye Oaser 
med rigelig Næring og gjorde drabelige Ind- 
hug paa de mange Aal og Sudere, som ad 
Grøfter og Render stimede ind fra Aaen. 
Det Efteraar tog hun sig ligefrem op og 
fik noget at staa imod med for Vinteren. 

Men en Dag i Oktober hændte det, at en 
Fiskeørn, der var slaaet ud af sin Kurs, 
forvildede sig ind over Mosen. Morgentaa- 
gen havde lige lagt sig, men Solen var endnu 
ikke rigtig kommet op, da den graabrune 
Fugl saas svævende i vide Kredse højt oppe. 
Dens vatrede Bryst flimrede i Solopgangen, 
og dens sorte Næb krogede sig under et 
Par skarpe, kloge Øjne. 

Ørnen, der var kommet langvejs fra og 
endnu ikke havde faaet Frokost, sænkede 
sig nærmere og nærmere mod Overfladen. 
Alle Smaafuglene i Rørene skreg og Blis- 
hønsene søgte Ly i de store Rørbuske. Som 
en Musvaage holdt den sig i Træhøjde over 
Vandet, svævende frem og tilbage, medens 
den spejdende stirrede ned. 

Frosten laa i Luften — og den store, 
sultne Fisker anede rimeligvis Slaaen, der 
snart vilde laase for dens Spisekammer. I 
hvert Fald var den fast besluttet paa at tage 

smaat som stort og ikke gaa af Vejen for 
noget. 

Vedholdende lod den sig glide fra Kær 
til Kær, over Koglesivene i Sjapvandet som 
over Porsen langs Bredderne, langsomt med 
hængende Fangere flatrede den afsted. 

Grum kommer fra Dybet paa sin Morgen- 
ronde; him skal Mosen rundt, mens endnu 
Slagskyggerne slører hende og gør hendes 
Færd ukendelig. Af og til standser hun og 
staar paa Lur mellem Vandplanterne med 
den lasede, endnu kun halvlægte Rygfinne 
ragende en Smule op over Overfladen. 

Ved 011 saadan Lejlighed opdager Ørnen 
hende — og uden at erkende, hvilken Fisk 
den har for sig, svæver den hen over Ste- 
det. 

Baade en og to Gange daler den forgæ- 
ves, men har tilsidst Held med sig. Upaa- 
agtet af Grum stryger Fuglen med frem- 
strakte Kløer bagfra ned over hende og 
slaar den af fuld Kraft i hendes Ryg. Den 
mærker Neglene bunde og aner den søde 
Fornemmelse af Spræl af levende. 

Dens Krop er halvt nede i Vandet, men 
Vingerne, der staar klar af det vaade Ele- 
ment, gør de vældige Bask, hvorom den 
veed, det gælder, for ved et Snuptag at løfte 
Skatten. 



135 



En Skælven gennemfarer Grum .... 

I første Øjeblik troer hun sig Genstand 
for et Hug af en og anden skælklædt Mod- 
stander og ryster sig og snurrer rundt, vildt 
snappende om sig. Men hun kan intet fange. 
Vandfladen holder bestandig ligesom fast 
paa hende .... 

Ørnen skriger og slaar med Vingerne, saa 
høje Skumsprøjt staar i Vejret rundt om 
Kamppladsen. Som alle af sin Art er den 
vant til at mestre selv det største Bytte .... 
den nærer endnu det bedste Haab og vil ikke 
slippe. 

Saa paa een Gang er Faren overhængende I 

Den dumdristige Fanger mærker, hvor- 
ledes den bærende Luftmasse mindskes .... 
nu hugger den Vingerne i Vandskorpen .... 
den vil fri sig for Byttet, men kan ikke faa 
Kløerne hurtig nok ud .... og i næste Se- 
kund er den trukket ned og faar til sin 
Skræk at føle — hvad den aldrig rigtig har 
villet tro — at det vaade nok alligevel ikke 
er dens rette Element. 

Hurtig svinder Livet af den hidtil altid saa 

sejrende Fugl denne modige Flyver, 

som i et Styrt de hundrede Gange har ladet 
Vandet lukke sig over sin lette, oljede Ham 
for saa et Øjeblik efter, midt i en Byge af 
Dryp og Draaber, at løfte sig stolt mod svim- 

lende Højder, svingler nu kvalt, forpjusket 
og leddeløs om sine kraftløse Kløer, hvis 
Negle sidder som groet fast i Fiskeflæsket. 

Grum levede hele Vinteren med Ørnen 
paa Ryggen og følte sig underlig ufri i sine 
Bevægelser. 

Fuglen opløstes efterhaanden og var til- 
sidst bare et Skelet, der stundom paa uhyg- 
gelig Vis kom til Syne over Overfladen. 

Hen paa Foraaret raadnede den helt væk! 

Men Kløerne slap Grum aldrig af med: de 
sad til hendes Død indkapslet i Ryggen paa 
hende. 

Og nu fik hun farligere Fjenderl 

Hendes forskellige Overgreb, der ikke alle 
var gaaet upaaagtet hen, henledte i stigende 
Grad Opmærksomheden paa hende. I de 
omliggende Landsbyer, hvor huii gik for 
Lindorm og Drage, begyndte der at danne 

sig Myter saa nu maatte hun atter til 

at hytte sig for Menneskene. 

Man skød paa hende — og hun fik ogsaa 
engang et Par Strejfhagl i Siden, men slap 
dog ellers med Skrækken. Ruser, fyldt med 
lysende Æggeskaller, lagde man ud; men de 
var heldigvis altfor smaa, til at hun kunde 
komme i dem. 

En Dag stod hun og mudrede i Bunden 

saa langt nede, at ikke den ringeste Rynke 
af Bølgebevægelsen naaede Overfladen. Al- 
ligevel fik Himlen Tegn! Tid efter anden 
skød grønskæggede, slimede Rørstubbe lod- 
ret op gennem Vandet og lagde sig paa Si- 
den, straks de naaede Overfladen. Efter dem 
sendte en flskeivrig Bondedreng sin Ly- 
ster 

Fyren huggede, som han skød — : ved Si- 
den af! 

Men en Dag hen paa Forsommeren havde 
hun nær fundet sin Overmand. 



I KAMP MED EN ODDER 

KÆRHØGEN havde lagt sig paa sine ny- 
klækkede Unger og Krageparret fodret 
for sidste Gang; det var Uglernes Tid — og 
Nattergalens I Tavs og træt kom Gøgen fra 
Engene ind i Mosen, hvor Tusmørket tog 
den og gemte den bort paa en Gren 

1 alle Pilekrat og Rørtykninger blev der 
efterhaanden dunkelt og svalt; kun hen 
langs Pynter og Bredder, hvor Guldsmedene 
jagede, holdt Skærsommerdagens Solskær 
endnu Stand. 

Vandskorpen tog paa at spille i stærke 
spanske Farver: Flader fulde af flammegult, 
af ildrødt og lueblaat flød om. Og ind imel- 
lem skød sig irgrønne og lilla Glassurer, 
hvori mulmslugte Birkekroner spejlede sig. 

Endnu for faa Øjeblikke siden havde So- 
len haft alle Mosens Randbakker inde; den 
laa lysende over Vildkørvlemes Blomster- 
skærme og over en smal Stribe gyldentrødt 
Grus, skrabet ud af en af Bakkerne. 

Men nu var den væk de fuldtud- 
sprungne Hvidtjørn slap tøvende Solgangs- 

rødmen og blegnede gysende mod Skum- 
ringsmørket. 

Pludselig tier Nattergalen deroppe i Tjør- 

nehanget standser midt i sin højeste 

Trille og giver sig til at snerre .... 

En stor Odder med lave Øren lader var- 
somt sit Hoved til Syne bag Grusstriben. 
Den snuser længe og vedholdende — og 
rækker vejrende sin trinde, laadne Hals 
frem over Udskrabningen .... 

Over fjerne Banker paa den anden Side 
Mosen titter det første røde af Fuldmaanen 
frem. Som en vældig Fluesvamp groer den 
op af Horisonten, sprøjtende en Sky af vio- 
let i Vejret. 

Og som Maanen stiger og stiger og nær- 
mer sig Halvkuglens Størrelse, forvandler 
den en Samling høje Grantoppe, der tegner 
sig mod den, til en Kæmpevalmue, som er 
ved at springe ud. 

Et Øjeblik troner Blomsten fuldskabt, stor 
og rund paa Enden af sin slanke, sorte 
Stængel — saa brister Illusionen: 

Fra Fluesvamp bliver Valmuen Maanel 

Da rækker Odderen sig helt op af Jorden, 
faar Krop og Hale og fire Ben — og sjokker 
paa sine Labber ned ad Skrænten. Et Par 
fiskende Hejrer i Mosekanten krummer Hals 
og sætter af med hæse, skingre Trompet- 
stød og en Flok soppende Kvier, som ogsaa 

har Rovdyret paa Fornemmelsen, giver sig 
højlydt til at brumme og snøfte. 



Hver anden, tredje Maaned kom Odderen 
til Mosen, naar den var træt af at jage Fi- 
skene i Søen .... 

Der flød Omstrejferblod i dens Aarer. Vor- 
herre havde begavet den med et særligt liv- 
ligt Stofskifte, der vel ogsaa var nødvendigt, 
om den skulde kunne holde Varmen i det 
kolde Vand; daglig behøvede den sin egen 
Vægt i Fisk og maatte derfor uafbrudt skifte 
Fangested. 

Sky og mistænksom var den — men en 
stor Gourmand! 

Gedde, som den fortrinsvis plejede at 
fange i Moserne, var jo nok noget tør, men 
hvad — Laks og Ørred kunde nu heller 
ikke den faa hver Dag! 

Efter at den møjsommelig havde humpet 
et Stykke over Land og naaet det største af 
de store Kær, lod den sig af sit Slæbested — 
en nedtraadt Sti i Græsset — lydløst glide 
ud i sit rette Element. 

Et Par Minutter efter kom Vandet i usæd- 
vanlig stærk Bevægelse, skvulpede højt op 
om Dunhamrene og slog med Skum og 
Sprøjt ind over Bredden. Et vildt Væddeløb 
gik for sig i Dybet, og hvor det skar frem, 

nejede Sumpstraaene deres Neg og Iriserne 
deres Vifter. Sort Mudder skød tilvejrs i 
Hvirvler og sydende Bobler steg op fra Bun- 
den og eksploderede med et lille Knald. 

Odderen, der med en nyfangen Fisk i 
Munden var paa Vej ud til en lille 0, hvor 
den havde til Hensigt at holde Maaltid un- 
der en Graapil, var pludselig blevet angre- 
bet og frataget sit Rov. Den skimtede de 
vage Omrids af en stor Fisk og fortørnet 
over Frækheden besluttede den sig til at gaa 
paa Fangst efter Ransmanden. 

Et Forsøg paa at komme nedenunder 
Grum for at gribe hende om Gællerne eller 
i Bugen var ikke lykkedes; i det afgørende 
Øjeblik var Grum drejet af, saa Odderen 
havde maattet plante Tænderne, hvor den 
havde kunnet. Biddet var derfor langt fra 
saa godt, som det helst skulde være, naar 
det gjaldt en saadan KæmpefiskI 

I samme Nu den har faaet fat — et Stykke 
omme bag Nakken — jager Grum i Dybet 
med sin Modstander. Odderen bakker, spæn- 
der For- og Bagben vidt ud fra Kroppen og 
spiler Svømmehuden for at stemme imod. 
Som Væselen lader sig slæbe afsted af Ha- 
ren, til hvis Nakke den har suget sig fast — 
saadan lod nu ogsaa Odderen sig hale gen- 
nem Mosen af Vandenes Los. 

Grum mærker hurtig, at denne Farten 

fremefter slider paa Kræfterne og tager et 
Øjeblik Pusten .... 

Men i samme Nu er det som en Åal snoer 
sin smidige Krop omkring Brystet paa hen- 
de. Hun triller rundt og er ude af Stand til 
at bruge Finnerne. Hurtig konmier hun dog 
paa ret Køl igen og faar Kroppen fri af 
Klemmen — og nu jager hun under bratte 
Slyngninger og Kast fra Bund til Overflade 
med Vendinger saa pludselige, at Fiskerøve- 
rens Krop slynges ud og hænger frit i Van- 
det. 

Men Odderen holder bare fast; den er saa 
vant til disse desperate Ture, der bliver jo 
vildere og voldsommere, jo nærmere Byttet 
er ved at give op. Dog passer den paa under 
Drejningerne ikke med noget Ben at svaje 
ned foran Geddegabet, — den kender for 
godt den grumme Ferskvandshajs Tænderl 

I et Væk dykker de to jævnbyrdige Mod- 
standere op og ned 

Saa tit Grum tager Vandskorpen, høres 
Pusten og Knurren; Odderen snapper skynd- 
somst sit Vejr og spænder sig fast med For- 
kløerne, men naar Farten gaar ned i Dybet, 
hvor Luftblærerne som Sølvperler triller 
gennem Vandet efter Fisketyven, har den 
bare at holde Taget og slingre med. 

Engang er Grum heldig: der rager en 
gammel Pæl op i Vandet, som Odderkrop- 

pen under et Sving klasker paa. Det giver 
et Ryk i Dyret, men da Grum for et Øjeblik 
har udtømt sin Energi og henfalder i et af 
sin Races kendte Svaghedsanfald, faar atter 
Odderen tilsyneladende Overtaget. 

Saadan bølger Slagsmaalet frem og til- 
bage et Stykke Tid. 

De ligger kæmpende i Overfladen: en gyl- 
denflammet, slimet Skælkrop slynget fast i 
Knude sammen med et mørkt og haaret 
Pelslegemel 

Der er igen et Pust i Kampen. 

Ubemærket af Grum, som lige har ligget 
under for et af sine apatiske Anfald, for- 
søger Odderen forsigtig at flaade Gedden 
hen under en af de store Startuer for ved en 
Kraftanstrængelse at hale hende med sig op 
paa Land; men Forsøget mislykkes pure — 
den magter simpelt hen ikke det store Bytte. 

Nu vaagner Grum til Kræfter .... 

Under et vældigt Slag af den kraftige 
Hale forsvinder hun lynsnart fra Overfla- 
den og gaar tilbunds med sin Rytter. Han 
faar en Karusseltur, saa det svimler for ham 
.... hun vil have fat i Ben eller Krop og 
snurrer derfor rundt med ham, saa han da- 
sker som en løs Remstump om en Akse; men 
hendes Smidighed er ikke stor nok til at 
iiaa' ham. Ryggen værker, Bøjemusklerne 
gør ond^: .... hér har hun endelig fundet en 

Modstander, der sætter hendes Omtanke, 
Snildhed og Udholdenhed paa den yderste 
Prøve. 

Dernede paa Bunden, stikkende ud fra 
Brinken, rager udgaaede Rødder fra Bred- 
dens Pilekrat frem. Under sine vanvittige 
Karusselture kommer Grum det nær og sø- 
ger instinktmæssig Ly derunder. Med fuld 
Fart løber hun sit lange Skrog ind i Fil- 
tret og staar fast, mens hun i rasende Fart 
snurrer Haleskruen baade til bak og fremad. 

Odderen træder Vande snart paa højre, 
snart paa venstre Side af hende og søger, 
ved at benytte Rødderne som Trappetrin, at 

løfte hende med sig op forgæves, den 

evner ikke engang at rokke den vældige 
Fiskl 

Dens Bid er endnu langtfra trængt igen- 
nem. Det er, som dens korte, stumpe Tæn- 
der ikke rigtig kan finde Bund. Men den an- 
strænger sig vældig og pisker Halen ind un- 
der Tørvebrinken, mens den med Bagpoter- 
ne leder efter Støtte i Revner og Sprækker. 
Da mærker den et Greb om sin ene Fod — 
og Grebet klemmer til, saa det værker hdt 
op i Lænden. Den vil hale Foden til sig, men 
Benet bliver uvægerligt holdt fast .... 

Ét Uhyre af en Krebs, der med Alderen er 
blevet saa stiv i Ryggen, at den daarlig mere 
orker at slaa et ordentligt Slag med Halen, 

har aif Frygt fot Grum indf ettet sig et pafl-« 
lideligl Tilflugtssted i Hullet. Længe har den 
taalmodig ftilgt Kampen gennem Følehor- 
nene og haabef paa, der skulde Mde en Bid 
af til dens forsultne Vom — nti lukker den, 
taknemmelig mod Forsynet, sin svære Tang 
om den varmblodige Fiskerøver. 

En nagende Uro lister sig over Odderen 1 
Engang har den siddet i en Oddersaks lige 
med det yderste af en Klo, Saksen var tung 
og trak den med under Vandet — den red- 
dede sig kun i yderste Øjeblik. Ved Grebet 
om Benet begynder dens Lunger advarende 
at melde. Halsen snærer, og det er, som Øj- 
nene skal sprænges op, op med 

eller uden Bytte I 

Forlængst har den sluppet Grum og gør 
sig nu fri af Hullet med et saa pludseligt 
Ryk, at den gamle Skalkrabat følger med. 
Men Vandangsten, som ingen Sjæl, der aan- 
der med Lunger, helt kan fri sig for, har 
ganske overmandet Rovfiskeren. I største 
Skynding smyger den sig fri af Rødderne og 
stiger allerede. Og som den nærmer sig Vand- 
spejlet og mærker Lysets signende Præg 
stærkere og stærkere slaa mod Dyndslam- 
men om dens Øjne, paaskynder den sin 

Flugt indtil den i et begærligt Snøft 

rækker Overfladen. 

Grum er i Hælene paa den, og idet Odde- 
Grum 10 

ren lander lyder et højlydt Vandsmask. Den 
brune Sjæl havde været kaput om ikke den 
gamle Baglæns i sin Fart væk fra Overfla- 
den, hvor den endelig har sluppet Taget, 
som en Kugle var røget lige i Halsen paa 
Grum. Nu maa hun nøjes med at sende sin 
Modstander et koldt og sløvt Fiskeblik og 
lade Klemme fortsætte Farten ned i Snøre- 
sækken. 



Saaret, den gamle Kæmpegedde havde 
faaet, var ikke af de livsfarlige. 

Ganske vist var der to Hugspalter efter et 
Par grove, stumptandede Kæber dybt ind i 
Kødet paa den ene Side af hendes Ryg, men 
de heledes, som saa mange andre, hun i sin 
Tid havde faaet. Hun var blot længe efter 
øm i Ryggen og havde noget vanskellig ved 
at springe. 

Men mere end denne ene Gang gik den 
frække, firføddede Fisketyv ikke paa Jagt 
i hendes Vandhul. Odderen havde en sikker 
Fornemmelse af, at det kun skyldtes Heldet, 
at den ikke var blevet tilintetgjort af sin 
store, farlige Konkurrent. 



REDAKTØREN 

SØEN havde forandret sig, siden Rokke- 
drejeren døde .... der var ikke mere 
den gammeldags Fred og Poesi over denl 
De store Svømmefugle, som havde formeret 
sig drabelig, piskede daglig rastløs om og 
slugte Fiskene i sig ved Hjælp af bedre og 
bedre Redskaber. 

Som en af de nyeste optraadte en tihestes 
Motorbaad, bemandet med Redaktøren: en 
lille, senet Mand, mager og spændstig og 
med et Overmaal af Energi. En ny Tids 
Fart og Uro brændte i ham — og hvadenten 
han skrev eller forfriskede sig ved Sporten, 
gav han sig hen med samme Kraft og Li- 
denskab. 

Den gamle Drejer havde dyrket Fiskeriets 
Idyl; han lagde sig for Anker et eller andet 
Sted, tændte Piben og passede sit Medetøj. 
Redaktøren, der var af det stik modsatte 
Temperament, maatte uophørlig farte om 
og hive op og kaste ud. 

Han havde lejet Sommerlejlighed ude ved 
Søen, og mellem Ribsbuskene i Haven hav- 

10* 

de han ladet sit lille Stueakvarium stille op. 
Det husede et Par Krebs, nogle Aborrer og 
en Geddeunge. 

Hver Formiddag gravede han Orm til 
Akvariefiskene og fodrede dem omhyggelig. 

Rørte hverken Gedden eller Aborrerne Or- 
mene og tog heller ikke Krebsene dem, naar 
de sank tilbunds, ofrede han sig med Sinds- 
ro for sit Blad hele Dagen. Men hændte det 
modsatte, da blev Lederen kort — og Che- 
fen meldtes bortrejst eller til vigtigt Møde. 

En Dag, som han sidder paa Kontoret og 
redigerer sin Avis, ringer Telefonen. Hans 
Kone er i Traaden og fortæller, at Akvarie- 
gedden æder som en besati 

Det dirrer i Redaktøren 

Forlængst har hans Blad bragt Nyheden 
om Grum. Turen derud er godt forberedt, 
Grejerne ligger klar — blot Tegnet fra Akva- 
riegedden har han ventet paal 

Nogle Timer senere befinder den lille 
fiskeivrige Redaktør sig efter en forceret 
Cycletur i den kvælende hede Julidags bræn- 
dende Sol mellem duftende Iris og Porse. 
Sammen med en stedkendt Tørvegraver, 
som af Frygt for Udyret har bevæbnet sig 
med Jagtbøsse, slaar han ind paa en af 
Stierne. 

Blæsten drager i den danske Jungle og 
skramler dens Myriader af Bladstrimler mod 
hinanden; det lyder for Redaktøren, som 
krøllede den i eet Væk en mægtig Avis sam- 
men. De stive, blaagrønne Rørstængler med 
de sorte Knæ læner sig favnende ind om 
ham, og et stærkt og lifligt Krusemyntekryd- 
der, blandet med Mosebundens sure, ram- 
søde Em, vifter ham om Næsen. 

Et Øjeblik bliver han staaende inde i Rør- 
tykningen og drager Aanden dybt, mens han 
lytter betaget til den øredøvende Naturmusik. 
Lærkerne jubler over hans Hoved og Vild- 
ænderne letter med Basken og Rabben, og 
nu jager en Bekkasin ætschende forbi og 
daler i en lang, konkav Bue. 

Et Solstrejf spiller samtidig ind i Junglen 
og risler Kaskader af vigende, vuggende Lys- 
pletter ned over ham. Han sveder og puster 
og tørrer Panden .... han snyder Næsen 

paa urmandsvis han er igen blevet til 

det Væsen, Vorherre kaldte Menneske, da 
han satte det paa Jorden! 

Ved en Aabning i Rørbræmmen, hvor en 
gammel, bregnet Bulk springer frem i Van- 
det, gør han Dyppestangen klar. 

Vogt Dig, Grum, nu kommer der en Fi- 
sker med Kløgt og Forstand I Han er i Klæ- 
der af Farve som Hejrens Fjer, han har 

Stænger at fiske med, der er malet som Him- 
len — og Snøren er graagrøn som de lange 
Vandplanters Stængler. 

Han lister langs den mosede, gyngende 
Bred og passer nøje paa at undgaa enhver 
Rystelse i Vandet. Gedden er sky og flygtig, 
aarvaagen og adræt, bare han knækker et 
Rør, bare han plumper et Sneglehus, veed 
han den vil vejre ham. Han flnder Steder 
ud, hvor han mener Fisken staar og sænker 
forventningsfuld sin Agn ud for Sivenes 
Rand eller Pyntens Hage 

Et godt Stykke bag ham kommer Tørve- 
graveren, som har strænge Ordrer til ende- 
lig ikke at mæle et Ord og træde yderst var- 
somt og forsigtig. Han gaar med Bøssen 
klar, betænkelig ved alle de Historier, han 
har hørt fortælle om „Lindormen". 

Snart mindes han, at Sidse Andersdatter 
har set den. Hun var i Færd med at vande 
Køerne, da den skød frem af Dybet i et 
Sprøjt og rystede sig som en Hund. Hun 
havde tydelig hørt Skællene ringle i dens 
Mankel 

Og Ole Hjulmand 1 

— Sikke et Hoved, har han fortalt, ja, 
fuldt saa stort som en Kalvs, og Huden om 
Mundvigene laa i store tykke Folderl Om 
Øjnene havde han sagt, at de var gule som 
en Hares I 

Den skal Tørvegraveren huske at „putte" 
i Bladmanden. 

I det samme lyder et Varselsfløjt — : Teg- 
net fra Redaktøren til ham om at standse og 
blive, hvor han er og ikke ved sin pludselige 
Tilsynekomst ødelægge mulige Chancer. 

Et elektrisk Stød er jaget gennem Lyst- 
fiskeren han staar et Øjeblik som stiv- 
net, i forventningsfuld Spænding. 

Han har mærket et Hug — og med sænket 
Stang ruller han nu sagte og forsigtig rigelig 
Silke af Hjulet. 

Gedden har fat — det troer han bestemti 
Men han venter Minut efter Minut, uden at 
Linen rører sig det mindste. 

Ak, Krogen hænger fast. Hans bedste, 
stærkeste Dyppekrog, udvalgt blandt Hun- 
drede med netop denne Tur for Øjel For- 
gæves bruger han alle Kneb, men han kan 
ikke faa den fri; han maa vist opsætte Fiske- 
riet og prisgive Snøren. 

Det er en flov Historie I Folk har saadan 
onde Tunger .... og Tørvegraveren dér bag 
— nej, det manglede bare I Turen herud i den 
kvælende Hede har desuden længe fristet 
ham til et Bad — og resolut kaster han Tøjet 
og gaar i Baljen. 

Han svømmer ned langs Sivkanten, hvor 
der er en Smule aaben Vand, da han paa 
eengang mærker et Greb om sit venstre Ben. 

Det er som en Havesaks pludselig hugger ind 
over detl 

Uvilkaarlig giver han sig til at raabe og 
sparke om sig; men i næste Øjeblik bliver 
han draget udefter og ned mod Dybet. 

Han føler Uhyrets Tænder trænge dybere 
og dybere ind i Benet og er paa Nippet til at 
tabe Besindelsen, mens han skriger højt om 
Hjælp. 

I største Skynding farer Tørvegraveren til 
og kommer tidsnok til at fange Omridset af 
en lang, sort Skygge, der arbejder under 
Vandet. Paa maa og faa holder han begge 
Skuddene ud til den 

Samtidig skriger Redaktøren endnu ræd- 
selsfuldere op og rejser sig i Vandet: en kold, 
skarp Eg som af en Kniv stryger ham hen 
langs Maven, idet Grum, forskrækket af 
Skuddene, forsvinder bort under ham. 

Andre Tørvegravere kommer til, og man 
faar den ulykkelige halet op. Blodet staar i 
flere Straaler ud af hans Fod; men en Karl 
underbinder Benet med sin Bukserem. Der 
telefoneres efter Læge og hentes Vogn, hvor- 
paa Redaktøren bliver kørt hjem. 

Biddet var alvorligt; Lægen maatte ud- 
vaske det og forbinde det. Paa Ydersiden af 
Læggen saa' man de dybe Mærker af Grums 
Overtænder: Med mere end Haandsbreds 
Mellemrum stod i to Rækker Saar ved Saar 

langt ind i Kødet; tydelig eftersporede man 
Hugget fra et stort Dyrs tvende Kæbehalv- 
dele. 

Oraklets Profeti om, at Redaktøren vilde 
faa Bid, var saa sandelig gaaet i Opfyldelse! 

Denne Tildragelse pustede Liv i alle Eg- 
nens Historier om den løsslupne Krokodille, 
om Lindormen eller Dragen, som stadig hu- 
serede i Sortemose. 

Man maatte have Uhyret bort. Kvæg og 
Heste havde jo længe ikke kunnet være 
sikre, naar de kom til Vandingsstederne — 
og nu overfaldt det ogsaa badende Folk! 

Hvad var det for et Dyr? 

Man forlangte bestemt, at Sogneraadet 
skulde skaffe Syn for Sagn. 

Flere af Hullerne blev tømte, men det var 
de fejle. I andre drog man Vaad med et 
Spand Heste for hver Arm. Grum var et Par 
Gange paa Nippet til at blive fanget; hun 
reddede sig kun ved at grave sig i Mudderet 
og lade Vaaddet slæbe hen over sig. 

Saa gik man i Gang med at tørre hele Mo- 
sen ud; man satte de gamle Vindmøller fra 
Tørvegravningstiden i Fart, fik alle Sneglene 
til at snurre og malede Vandet fra det ene 
store Kær over i det andet. 

Hun blev indespærret og stod tilsidst og 

rokkede i et Pløre. Havde man holdt ud blot 
en Dag til, vilde man have opdaget hende; 
men til Held for hende indtraf der Vindstille 
— og da det syntes helt ude med hende, 
brød en Nat det i Nabokæret højt opdæm- 
mede Vand igennem; og man var lige vidt. 

Saa kølnedes Lidenskaberne og Interessen. 

Hvem sagde det var en Krokodille? Hav- 
de nogen set den? Var det ikke snarere en 

Odder for Lindorm eller Drage troede 

Sogneraadet ikke paal 



NATURENS MUNTRE SØN 

HAN skrævede over nogle Pigtraadshegn 
og fik rigelig med Lufthuller i En- 
den .... 

Det primitive Medetøj, der dinglede over 
hans Ryg, bestod af et gammelt Kotøjr med 
et Par store Spunsproppe fra Ølankre til 
Flaad og et Stykke stærkt, hjemmesnoet 
Jærntraad til Forfang. Den svære Krog, som 
nærmest maatte være tænkt til at fange 
Hvalfisk paa, var en klodset Staalkrog, som 
Landsbysmedens Dreng, der snart skulde 
være Svend, engang i sin Fritid havde lavet 
til ham — og Stangen en kort, tyk Bønne- 
stage. 

Den gode Rasmus var saa langt fra en Fi- 
sker med videre Kløgt og Forstand! 

I Haanden bar han en gammel, bulet 
Vandkande, hvori hans Angfisk — nogle Ka- 
rudser, fanget ved at trawle med en Vidie- 
kurv i Gadekæret — befandt sig. De var ikke 
behandlet efter alle Kunstens Regler, havde 
ikke tilbragt Natten i en Balje under Vand- 
hanen og havde ikke fornemmet nogen vel- 

gørende Kølighed i Gællerne, ved at der fra 
Tid til anden var plumpet smaa Stykker Is 
i deres lumre Vand. Nej, lidt Græs og Mud- 
der i Bunden af Kanden var alt, hvad de 
havde at holde sig levende i. 

Rasmus prøvede flere af dem og fandt en- 
delig en, der lige akkurat kunde slaa med 
Halen. Af gammel Vane og i Haab om Held 
spyttede han paa den. 

Kærene laa blanke og klare i den kølige 
Septemberluft! Man saa' som gennem et For- 
størrelsesglas ned paa Bunden, hvor brun- 
skallede Dammuslinger og hvidsnørklede 
Posthornsnegle gav sig til Kende mellem Sø- 
græsset og Vandmosset. De før saa blomme- 
blaa Rørduske stod nu brune og dunede i 
Snipperne, og alle Sværdliljerne i Sivpynter- 
ne dirrede under Vægten af deres svære, 
bælgede Frugtstande. 

Rasmus skyndte sig at faa Snøren gjort 
klar og gik derud . . . 

ÆtschI skreg en Bekkasin, straks han 
satte Foden i Mosen — og lidt efter lettede 
han en seks, otte andre; i boltrende Zigzag 
flimrede de frem over Dyndgrøptet og st^ 
saa pludselig tilvejrs i stejle Slyngbuer. Inter- 
esseret fulgte han de snare Flyvere med 
Øjnene, saa' hvor de kilede paa med rappe 
Vinger og svinglede Mosen rundt, til de en 
for en brød ud og tavse forsvandt i et Styrt. 

For Enden af en Bulk, der som en af- 
stumpet Odde skød sig frem i en af Tørve- 
gravene, prøvede han et Kast og stod en 
Stund og ventede, men da Karudsen havde 
fundet et Hul at skjule sig i og det store 
Spunsflaad derfor laa stille, hev han op og 
gik med „Kdtøjret" i oprakte Arme til et nyt 
Kast. 

Han kom ind til store Tykninger af Mjød- 
urter og vilde Hindbær. Sentblomstrende 
blaa Kærminder rakte sig hen om hans Fod. 
Han plukkede en, lugtede til den — og ka- 
stede den; Lyden af et vældigt Geddeplask 
havde naaet hans Ørel 

Ad et Gangbrædt balancerede han ud paa 
en lille 0, der laa ene for sig selv og flød i 
Andemaden. Brædtet gyngede svært under 
ham, og Øen sank foruroligende imder hans 
Tyngde; men den havde jo baaret Menne- 
sker før, kunde han se — og nu var han 
dér I En frodig Graapilebusk groede midt paa 
Øen og en violetskinnende Kattehale løb i 
Top 

Grum stod i en flad, grumset Vig, skjult i 
en stor Klynge Padderokker. En fed og sløv 
Karudse halvt svømmede, halvt flød i Aaben- 
vandet foran hende. Havde hun ikke været 
i Mosen med dens Smalkost, vilde hun have 
fa aet Kvalme af at se paa det Aadsel; nu 

tog hun den med Taknemmelighed og løb sit 
mægtige Gab saa graadigt ind over den, at 
hun slugte den med det samme og fik en 
stor Staalkrog langt ned i Mavesækken. 

Et Øjeblik følte hun det ubekvemt med 
den Mundfuld; hun havde vel faaet den 
slatne Skidtmas galt i Halsen -^ nuvel, saa 
vilde hun gylpe den op I 

Men hun kunde ikke — og der var en 
tyk Stængel som af en Aakande, der blev 
ved at kildre hende i Halsen. Hun vilde 
spytte Stænglen ud, saa mærkede hun, den 
havde Rod i en Tot Siv. 

Krimskrams! tænkte Grum og satte Sving 
i Finnerne og Vred i Halen, for nu vilde him 
ud af den lumre Krog. Hun bed Flaben sam- 
men og satte Fart paa Padderokkerne 

knækkede og Tagrørene nejede sig, hvor 
hun brasede frem .... alting gyngede: Bred 
og Vig og Rør og 0; det saa' ud for Dren- 
gen, som løb et Svin og rodede under Van- 
det. 

De passionerede Fiskere i Graavejrstøjet 
og med den himmelblaa Stang, med Silke- 
linen og den spillende Snelle havde aldrig 
haft Held til at fange dette Uhyre; nu kom 
den lille Rasmus med sin Bønnestage, sin 
Staalkrog og sit Tøjrereb. Og de Grejer 
holdt! 

Grum drog i Medetøjet, saa Stangen røg 
halvt i Dybet; Drengen var ved at slippe — 
da han ved et voldsomt Ryk pludselig blev 
revet omkuld. Der levnedes ham ingen Tid 
til at tage for sig: med Stagen i Favnen fal- 
der han om i Pilebuskenl Rebet strammes, 
saa Kovseme i det gnidrer og hviner . . . men 
Stagen er ikke til at ruske fri af Busken. 

Rasmus vil over Gangbrædtet tilbage i 
Land, da han til sin Rædsel mærker, at Øen 
sejler, Fisken, han har paa Krogen, har 
faaet revet den løs af sin Ankerplads — og 
nu trækker den ham afsted ud paa Mosens 
Dyb. Vandet sprudler om Rebet og staar i 
Skum ud fra Øen, som var den Stævnen af 
en Kapsejler; til Tider krænger den lille 
Flaade fælt, saa Rasmus faar Vand oven- 
ind af Træskoene. Han har helt givet op og 
staar og beder sit Fadervor. 

Imens fører Grum ham som en anden 
Tommelise fra den ene Ende af Mosehullet 
til den anden. Hun ruller og boltrer sig, staar 
paa Hovedet ned i Bunden for faa Sekunder 
senere at skyde lodret op til Overfladen og 
piske den til Skum og Bølge. Store Bobler og 
Myriader af sort, fælt Tørvegrums flyder 
som bulne Skyer til alle Sider ... 

Af og til øjner Drengen en furet, mosgroet 
Ryg paa Længde med en Tyrs. Det ser ud 

for ham, som ér en af Mosens Forfidsege i 
Færd med at dukke op for at lægge sig til at 
flyde paa Vandet. 

Saa efterhaanden som den store, spidsha- 
gede Staalkrog trænger sig dybere og dybere 
ind i Grums Indvolde og faar hendes kolde, 
røde Blod til at løbe den gale Vej, bliver der 
mindre og mindre Fart i hendes Bevsegelser. 

Vandet slører; hun ser ikke mere klart, 
men løber bardus paa Bundbanker og Rør- 
skær. Hun føler sig saa dejlig overmæt og 
jager om i Tørvekæret med en Fornem- 
melse af, at hun slæber paa sit Livs aUerstør- 
ste Bytte. Hvor fylder det ikke i hendes Vom 

endelig, endelig er hun blevet mæt, saa 

det er som om Halsen skal sprænges og Kæf- 
ten gaa fra hinanden, og paa een Gang mær- 
ker hun den samme underlige Overbelast- 
ning som hin Dag for mange Aar tilbagOp 
hvor hun i Graadighed forslugte sig paa den 
store Aborre. 

Vildt og hensynsløst drager hun i Tovet 
og kører rundt med sin lille Fangstmand. 
Men for hver Gang, hun i et Ryk slæber ham 
fri af et Skær eller tværs gennem tæ^t, sam- 
menfiltret Grøde, driver hun Jærnets Spids 
nærmere op mod sit Hjærte. Tilsidst farer 
hun i Dødsf eber lige ind paa Bredden og sæt- 
ter ham paa Grund i en Rørholm. 

Hun ligger og flyder lige under Overfla- 

den — og Rasmus, som nu og da mellem 
V^andplanterne skimter hendes grøngule Bug 
og sortplettede Halefmne, skriger af Ræd- 
sel . . . 

Den gamle Eventyrgedde fantaserer: er 
det den store, sortlødede Aborre, hun ende- 
lig lykkelig har fortæret? Er det Studen med 
Horn? Eller er det en af „de store Svøm- 
mefugles" Unger? 

Ja, den er det — denne Gang er Grebet om 
dens Stilkben lykkedes, hun har omsider 
svælget den i sig og har den vel forvaret i 
sin Vom. 

Men den tynger, saa hun ikke mere mæg- 
ter at holde sig vandret; jo, hun mærker det 
godt: saa uhyre Forslag er der i den, at hen- 
des Hale glider ned og Hovedet op — og nu 
paa en Gang skyder hun stift og langsomt i 
Vejret. 

Drengen er ved at blive forrykt over dette 
Syn; uvilkaarlig slaar han Hænderne for Øj- 
nene, saa fantastisk uhyggeligt forekommer 
det ham: 

Frem af det sorte, opmudrede Dynd og 
den- violette, giftiggrønne Grøde, hvorfra 
Svovlbrinten under Naturens Forraadnelses- 
proces frigør store, blærede Bobler, stiger 
koldt og ubevægeligt Grums mægtige, kroko- 
dilleagtige Hoved. 

Grum 11 

Det slatne, rynkede Svælgskind vibrerer 
under hæftige, krampagtige Gylp, den mere 
end armlange Underkæbe skyder sig frem 
under O ver kæben og lader de yderste Spid- 
ser af en Række lange Dolktænder krænge 
sig ud af de indskrumpede Mundvige. 

Nu drejer Uhyret sig langsomt om sin 
Midterakse, det store, udtryksløse Vandøje, 
der skinner skiddengraat som upudset Glar i 
en tom og menneskeforladt Hytte, staar stift 
og udslukt ud af det vældige Kranie. 

Jærnet har naaet Svømmeblæren og be- 
røvet Grum Evnen til Navigation. Det svim- 
ler for hende — som et KæmpefiUuid, der 
markerer Bid af en Storfisk, dykker hun saa- 
dan lydløst i eet Væk lodret op og ned 



En Karl, som gik og pløjede, hørte Dren- 
gens Skrig; han løb til og fik at vide, hvad 
der var i Vejen: et Uhyre af et Dyr, som 
Rasmus ikke mægtede at slæbe op, havde 
sejlet den halve Mose om med haml 

Karlen fiskede Gangbrædtet op og hjalp 
Drengen i Land, saa hentede han Hestene, 
spændte dem for Snøren og trak Grum lang- 
somt, men sikkert op paa Bredden. 

Hun laa Natten over fortøjet til et Birke- 
træ. Livet var forlængst udslukt. 

Der blev telefoneret til Kromanden, som 

indsamlede Nyheder til Redaktørens Avis, 
„at Per Jenns Søn under de eventyrligste 
Omstændigheder havde fanget et Eksemplar 
af den store Søslange; den lignede en For- 
lidspadde mere end en Nutidsfisk!" 

Den næste Dag samledes hele Omegnen 
paa Stedet, og Skolelæreren gav Møde med 
en tilkaldt Videnskabsmand. 

— Det er jo en Gedde, sagde Professoren, 
straks han saa' den .... ganske vist et usæd- 
vanligt stort og gammelt Eksemplar, men 

alligevel kun en Gedde og han var ikke 

fri for at føle sig lidt stødt over til ingen 
Nytte at være lokket ud paa saa lang en 
Rejse. 

Men Rasmus var endnu i mange Aar efter 
Landsbyens Helt; og siden den Dag hed han 
aldrig mere Rasmus Jenn, men Rasmus 
Gedde. 



SVEND FLEURON 



Ib Fidelius Adeltand 

Roman om en Gravhund. 

Med Perlehumør fortæller Svend 
Fleuron i denne glade Bog om 
en Adelsmand blandt Gravhun- 
dene, om dens Skæbne som Fa- 
miliehund, som Officershund, og 
da dens Natur endelig kommer 
til sin Ret, som Jagthund med 
udpræget Lidenskab for Rævegra- 
ve. Mennesketyperne : glade Gros- 
sererfolk, Jægere, Komedianter og $.75; 
Officerer er brilliant udførte. indb. 8.50 

Illustreret Udgave med Far- 
vebilleder efter Malerier af 7.50; 
Simon Simonsen - - indb. 10.00 



Haren den graa 

Roman fra de danske Agre. 

Med Individualiseringsevne og 
en Intimitet i Detaljerne, der til 
Tider fuldkommen fortryller en, 
fortæller Fleuron om nogle smaa 
Harekillingers Skæbne. Det er Ha- 
ren selv man møder her, den altid 
jagede og forfulgte Morten og dens 
fredløse, spændende Liv i et Myl- 
der af Farer. En filosoferende, stille 
Humor, som lyser frem overalt, 
forlener denne vidunderlige Dyre- 
roman med en yderligere Charme 5.75; 
og en dybere Værdi. indb. 8.50 

GYLDENDALSKE BOGHANDEL 



SVEND FLEURON 



En Vinter i Jægergaarden 

Fortælling i Skitser og Scener. 
4. Oplag. 

. . . Broget som selve Efteraars- 
skoven er de enkelte Afsnit i Bo- 
gen. Billedet af den store, vilde 
„Schuhu", der sidder i sit snævre 
Hus og derinde faar Anelser om 
Vaar og Elskov, er rent ud mester- 
5.50; ligt — her er noget baade af H. 

indb. 8.25 C. Andersen og Rudyard Kipling . 

Sophus Bauditz. 

Det tuder om Natten 

Roman om den sidste store Horn- 
ugle „Strix Bubo". 8. Oplag. 

Fleurons Skildring er meget be- 
tydelig i sin Art, ja, et Mesterværk. 
Den hører til de meget faa Bøger, 
som hos Læseren efterlader en 
Række bestemte, uudviskelige Ind- 
tryk, en varm Stemning og adskil- 
lige nye Tanker. Som en begiven- 
hedsrig, besjælet, spændende Skil- 
dring af Naturens for de fleste 
Mennesker skjulte Liv er denne 
Bog berømmelsesværdig. Som et 
frisk Renselsens Bad efter at 
man har læst en større Mængde 
af det konventionalt smaamenne- 
skelige i Gennemsnitsromaneme 
5.50; og Novellerne, kan den ikke anbe- 

indb. 8.25 fales varmt nok. Erik Norling. 

GYLDENDALSKE BOGHANDEL 

Svend Fleurons første Bøger, 

hvoraf et mindre Antal Eksemplarer endnu forefindes : 

I Naturen med Bøsse og med StoK 

„Med fuld Føje har Forlaget ofret denne Bog en 
ualmindelig fin og smagfuld Udstyrelse . . . den er som 
en uafbrudt Række af levende Billeder, der gengiver 
vort Land i hele dets ejendommelige og rigt afveks- 
lende Skønhed. Siden Boganis skrev sine berømte 
Jagtbreve, har ingen anden Forfatter udtrykt en saa 
varm og levende Glæde over Friluftslivet som Fleuron. 
Han er noget for sig selv, og han vil efterhaanden 
vinde en stor og paaskønnende Læsekreds. 

(Generalkorrespondance 1907.) 



Jæger-Andagt 

Indhold : Dagregn — Høststorm — Malurt — Sep- 
temberglød — Fattig Fugl — Det falmer — Skytten 
— Tykning — Forvar Dig — Løvfald — Skovfoge- 
den — Rugen — I Saksen — Sidste Saat — Rim- 
frost — Fog. 

„Det er en Stil med Smæld i, Fleurons. Ud og ind 
mellem de friske Naturbilleder smutter det med Tanker 
og Stemninger som Fugle mellem Løv, man aner dem 
ikke, før de er der, et Par Øjne møder Ens egne, en 
lystig eller sørgmodig Melodi sitrer i Ens Øre — som 
i Bogens henrivende Førsming Guldspurvens Vitte- 
vitte-vii. — Dette smældende og smuttende maa vel 
siges at være fortrinligt til en Jægerbog; det er sti- 
listisk Fleurons ejendommelige Ynde. Men det, som 
gør En Bogen ogsaa menneskelig kær, er dens egen 
Kærlighed til det levende. . . . 

(Valdemar Rørdam i „København" 1908). 



